
ocietatea civilă a trecut prea 
NA uşor peste un grav abuz al 

justiţiei. Tribunalul Brașov s-a 
grăbit să creeze un precedent prime- 
jdios: a dictat prima condamnare 
pentru delict de opinie. Astfel, în 
România, a gîndi și a-ți rosti punctul 
de vedere a devenit faptă penală. 
Presa, cu mici excepţii, a tratat 
subiectul în chip senzaționalist, fără 
să-i vadă implicaţiile profunde. 
Dinspre APADOR-CH, Pro-Demo- 
crația și alte organizaţii de apărare a 
drepturilor și libertăţilor fundamen- 
tale ale omului, n-a venit nici un 
protest, 

Într-o vreme în care torționarii 
regimului comunist, ucigașii din 
decembrie *89 și jefuitorii banului 
public de după prosperă și umplu 
Parlamentul, braşoveanul Grigore 
Opriţă? a fost condamnat la doi ani și 
jumătate de închisoare 
pentru că a îndrăznit să-și 
spună părerea. Rechizito- 
riul întocmit împotriva sa 
ar fi hilar dacă, mai înfîi, 
n-ar fi un semn al re- 
surecţiei totalitarismului. 

Pentru a-l scoate vino- 
vat pe Opriţă de propa- 
gandă naționalist-șovină şi de orga- 
nizarea unor grupări fasciste, acuza- 
rea a comis o serie de erori și excese. 
Întâi, s-a slujit de relatarea unor fapte 
din viaţa lui anterioare apariţiei 
OUG 31/2002, pe baza căreia a fost 
judecat. Or, nici o lege nu acționează 
retroactiv. Apoi, faptele incriminate 
de procuror nu intră sub incidența 
vreunei legi. Anchetatorul recunoaș- 
te, în rechizitoriu, despre unele 
acțiuni că nu sînt infracțiuni, dar le: 
relatează ca și cum ar fi. De pildă, 
tipărirea unor afişe rezonabile pentru 
Noua Dreaptă, organizație care 
funcționează legal. 

LR e es sei bataia vivace ina 


| Poate pentru că, spre exemplu, di Valerian Stan, co-preşedinte al APADOR-CH, 


ce, în iunie anul trecut, a sus 

3 Din *90 încoace, supravie 
închişi cu toții? 


4 DI Gabriel Andreescu dă credit aseri 
tii legionare băgîndu-i în puşcărie pe nişte 
aiuriţilor”, Observator Cultural, nr. 180, 5-11 au 
molipsit de idei legionare în vremea lui Ceauşes 


Opriță mai este acuzat că a cola- 
borat la Gazera de Vest din Timişoara 
(dispărută în 1999) și că a îndemnat 
anumite persoane să citească Puncte 
Cardinale (Sibiu), publicaţii aflate în 
deplină legalitate, Procurorul catalo- 
ghează aceste reviste drept extremis- 
te. Editorii lor l-ar putea da în jude- 
cată, pentru că nu au fost cercetaţi 
vreodată sub acuzaţiile de propa- 
gandă naționalist-şovină sau rasism - 
fapte pedepsite sever și înainte de 
apariția OUG 31 2002, în Codul 
Penal. 

Cu aceeași rea credință. procu- 
rorul își sprijină capetele de acuzare 
pe două cărți despre mișcarea legio- 
nară publicate de Grigore Opriță în 
1995 și în 1998.3 Procurorul a răsfoit 
o singură lucrare (pe cealaltă mărtu- 
risind că nu a găsit-o) din care citea- 
ză copios, fără ca fragmentele redate 


GÎNDIREA, 


faptă penală 


Claudiu TÂRZIU 


să-i susțină acuzațiile. El ignoră rea- 
litatea că volumele au fost tipărite 
legal şi difuzate prin librării. Dacă ar 
fi fost extremiste, ar fi trebuit inter- 
zise și retrase de la vînzare, iar auto- 
rul cercetat în urmă cu ani de zile. 
În fine, Opriţă este învinuit că a 
făcut propagandă legionară, dar 
procurorul nu trimite la textul de 
lege care sancţionează fapta. În 
schimb, asimilează abrupt și dis- 
cutabil legionarismul cu fascismul, 
deşi menirea sa nu este de a-și da cu 
presupusul, ci de a indica legea care 


efectelor perverse pe care le poate avea o decizie pripită. 


„"$ Condamnarea lui Grigore Opriţă a căzut sub efectul unei le, 
Braşov a făcut recurs, cerînd o pedeapsă mai mare şi cu executare. 

a fost încălcată. Manevra este explica- 
bilă prin aceea că fascismul, xenofo- 
bia, naționalismul șovin, rasismul 
sînt pedepsite în mod expres de legea 
română, Legionarismul, nu. 

Fără îndoială, condamnarea lui 
Opriţă pe baza acestui rechizitoriu 
este nefondată, imorală și are un pro- 
nunțat caracter politic. Puterea vrea 
să arate comunității internaționale că 
nu tolerează extremismul.4 Și are ne- 
voie de exemple comode. Primul es- 
te Opriţă.5 Urmează verdictul într-un 
proces similar a doi tineri la Sibiu. 
Un alt bărbat, din Tîrgu Neamţ, este 
anchetat pentru propagandă na- 
ționalist-șovină. Iar la Făgăraș, preo- 
tul Radu Frăţilă va fi deferit justiției, 
după ce polițiștii i-au confiscat un 
bust al lui Iuliu Maniu despre care 
cred că este al lui Adolf Hitler! 

Este evident că Justiţia, care răs- 
punde la comenzile PSD, 
şi-a ales victimele din rîn- 
dul persoanelor lipsite de 
notorietate, și de protecția 
unor organizații puternice. 
Altminteri, C.V. Tudor, 
Gheorghe Funar sau Adri- 
an Păunescu ar fi fost che- 
mați demult la bară. 

Sentința contra lui Opriţă este o 
lovitură dată democraţiei, prin ea 
deschizidu-se drumul unei politici 
de îngrădire a libertății de expresie. 
De aceea, protestăm împotriva abu- 
zului săvârşit de justiția brașoveană. 
Și chemăm la acest gest toate orga- 
nizaţiile neguvernamentale respon- 
sabile. Știm că se manifestă o legi- 
timă rezervă față de cazul Opriţă, 
pentru că brașoveanul este membru 
al Noii Drepte - grupare față de care 
ne delimităm categoric. Aici nu 
este, însă, vorba nici de Opriţă, nici 
de Noua Dreaptă. Ci de apărarea 
unui principiu. 


a fost acuzat de simpatii legionare, după 


i ținut principial, într-un articol în Cotidianul, dreptul legionarilor la opinie. 
; Care nu mai este la vîrsta exaltărilor imberbe, are 39 de ani, 
importantă din Braşov şi acționarul altei societăți comerciale. 


țuitorii legionari şi diferiți istorici au publicat sute de cărți despre mişcarea legionară. Vor fi 


de formație profesor de fizică, este director într-o firmă 


țiunii analistului Peter Bânyai conform căreia Puterea îşi disimulează propriile simpa- 
tineri marginali. (“Cazul Grigore Opriţă: a început vînătoarea zăpăciţilor și a 

g. 2003) Dl Bânyai merge pe urmele mai vechii idei că şi comunismul s-a 
cu, Cum PSD este moștenitorul PCR.., 


Ipoteza este neverosimilă, dar dă măsura 


gi a grațierii. Însă, Parchetul de pe lîngă Curtea de Apel 


PE m N NON 


George ENACHE 


“Recuperat” mai târziu de cultura românească postdecem- 
bristă în comparaţie cu alți autori interbelici, Daniil Sandu 
Tudor s-a impus rapid în conștiințele generaţiilor tinere, 
mai ales prin opera şi activitatea sa pe tărâm religios, dar 
şi prin biografia sa, paradoxală, plină de evenimente 
remarcabile, dar care ascunde în spatele diversităţii con- 
stanța unui caracter ferm, nedispus la compromisuri, aflat 
mereu în căutarea adevărului. 

OARINITELE DINU 


un sfânt al Gulagului românesc 


recut în actele de stare civilă 
| sub numele de Alexandru 
Teodorescu, când s-a apucat 
de gazetărie și-a ales pseudonimul 
Sandu Tudor, pentru ca la tunderea 
sa în monahism să devină monahul 
Agaton, iar la îmbrăcarea schimei 
celei mari să se numească Daniil. 
Chiar și această multitudine de 
nume ale sale ne spune ceva, 
amintind de antica Isis myrionima 
(cea cu mii de nume) care, fiecare, 
desemna o calitate a divinității, 
izvorâte însă toate din aceeași esență 
tainică. 

Sub numele de Sandu Tudor, 
Alexandru Teodorescu a iniţiat 
săptămânalul - Floarea de Foc 
(1932-1936) şi cotidianul Credinţa 
(1933-1938) cărora le-a imprimat o 
orientare democrată, cu o tentă de 
stânga. Polemist de mare forță, ca- 
racter vulcanic, pe care și l-a păstrat 
neștirbit și când a devenit monah, 
Sandu Tudor a scris articole memo- 
rabile, în care se pronunța împotriva 
celor două mari calamităţi ale seco- 
lului XX: extremismul de stânga și 
extremismul de dreapta. Într-o epocă 
în care mulți intelectuali erau fasci- 
nați de forța, cu iz morbid, ce o ge- 
nerau aceste manifestări în diferite 
țări ale bătrânului continent, Sandu 
Tudor le denunța falsitatea și carac- 
terul lor antiuman. Fiind conștient 
de diferențele dintre cele două 
extremisme, el le-a tratat. într-o 
manieră unitară, analizându-le origi- 
nile și fundamentele. Articole pre- 
cum Bestialitatea modernă, Veacul 
ucigătorilor lui Dumnezeu, Între 
sobor şi soviet, Lecţia proceselor de 
la Moscova, pentru care a fost şi 
condamnat în 1958 de „justiţia? 
comunistă, pot fi și azi consultate cu 
folos de un analist al fenomenului 
totalitar. 

În paralel cu angajamentul ca 
ziarist în viaţa cetăţii, Sandu Tudor 
îşi descoperă treptat vocaţia reli- 
gioasă, O călătorie la muntele Athos 
și salvarea aproape miraculoasă 
dintr-un accident de avion îl deter- 
mină pe Sandu Tudor să apuce calea 
credinței. Întors din. război, Sandu 
Tudor își găsește refugiul spiritual la 
mănăstirea Antim. Aici el este unul 
din principalii iniţiatori ai asociaţiei 
Rugul Aprins, întâlnire considerată 
de unii exegeți unică între intelectu- 
alii români ai veacului și Biserica 
Ortodoxă, realizată cu ajutorul unui 
călugăr venit de departe, Ioan Culi- 
ghin, care a adus binecuvântarea sta- 
reţilor de la Optina pentru practica- 
rea Rugăciunii inimii. Fără a intra în 
amănunte, de altfel binecunoscute, 
credem că experiența Rugul Aprins a 
fost o rezolvare fericită la dilemele 
spirituale ale epocii interbelice. 

Deși activitatea organizată a 
Rugului Aprins a fost scurtă, ea a 


marcat decisiv viaţa celor care au luat 


parte la ea. Interzisă de autorităţile 
comuniste în 1948, activitatea aso- 
ciaţiei a încetat şi datorită plecării 
lui Sandu Tudor, devenit între timp 
monahul Agaton, la mănăstirea Go- 
vora, și de acolo stareț la Crasna. 
Arestat în 1950 pentru pretinse ile- 
galități făcute pe frontul din est, 
Sandu Tudor este condamnat la doi 
ani de închisoare într-un proces în 
care s-a comportat cu mult curaj. 
Eliberat în: 1952, el se reîntoarce în 
rândurile monahilor devenind ieros- 
chimonahul Daniil, stareț la Rarău. 
Anii *50, i-au confirmat lui San- 
du Tudor din plin toate previziunile 
sale referitoare la comunism, scrise 
în anii interbelici. În condiţiile terorii 
instaurate atunci de regimul „demo- 
crat popular” el a fost mereu con- 
vins că lisus Hristos este CALEA 

zu? 


care poate să ajute la salvarea omu- 
lui. Profitând și de faptul că, cel 
puţin teoretic, libertatea credinței era 
garantată de constituție el s-a ridicat 
împotriva materialismului ateist, 
afirmând preeminenţa spiritului. 

El a încercat, în mod sistematic 
din 1955, să trezească conștiința 
unor tineri printr-o paidee creștină 
care avea ca finalitate conturarea 
unei personalități libere, trăitoare în 
Hristos, purificată de' zgura ideolo- 
gici comuniste. Într-o lume în care 
manifestările exterioare diferite de 
direcția trasată de partid erau sever 
cenzurate, trebuia apărat sâmburele 
viu, interior, al conştiinţei. Precum 
focul. păstrat sub cenușă, așa și 
oamenii, dacă știau să păstreze în ei 
Scânteia vieţii adevărate, puteau 
renaște într-o conjunctură favorabilă. 

În condițiile în care o cateheză 
desfăşurată în mod liber, cu un 
număr mare de oameni, era imposi- 
bilă, părintele Daniil a ales calea 
îndrumării, cu ajutorul altor monahi, 
a unui număr redus de studenți. 
Avantajul era în schimb o educație 
mai atentă care urma să creeze în 
final o elită. Acești studenți ar fi 
urmat apoi să intre în monahism și să 
fie la rândul lor învățători pentru 
alții. Prin acest sistem se urmărea 
ridicarea intelectuală și morală a 
vieţii bisericeşti iar faptul că, prin 
tradiţie, mănăstirile erau centre spiri- 
tuale către care se îndreptau toți 
credincioșii ortodocși, impunea ca în 
ele să existe vieţuitori vrednici care 
să ştie să îndrume pe oameni în 
duhul adevărului. 

Din lectura materialelor avute la 
dispoziție rezultă că activitatea lui 
Sandu Tudor și a apropiaților acesto- 
ra nu a luat formele unei conspirații 
împotriva statului comunist. Ei nu au 
răspândit nici manifeste, nu au insti- 

SANDU EUDOR, 


gat la revoltă, nu au organizat cine 
știe ce acțiuni revoluționare. Doar 
și-au exercitat dreptul pe care, teo- 
retic, orice român îl avea, de a crede 
şi de a-și practica credința religioasă 
în mod liber, dacă nu contravenea 
legilor statului. De aceea, pentru a 
putea fi încadraţi în codul penal şi a 
se păstra o umbră de legalitate, când 
au fost arestați Sandu Tudor şi cola- 
boratorii lui, Securitatea a considerat 
că activitatea religioasă, conform 
bunei tradiții marxiste, este o mască 
în spatele căruia se ascundeau 
diverse scopuri politice. S-a căutat în 
primul rând să se argumenteze o 
acţiune legionară pentru că atunci 
pedeapsa ar fi fost foarte aspră. 
Singurul argument al anchetatorilor; 
în cadrul grupului, erau mai multe 
persoane care fuseseră membri sau 
simpatizanți ai legiunii. Nu s-a putut 
aduce nici un argument în favoarea 
acestei aserțiuni și, totuși , când s-a 
judecat procesul majoritatea au fost 
calificaţi drept legionari. Singurele 
fapte care se apropiau cât de cât de 
prevederile codului penal erau 
mărturisirile făcute de unii anchetați 
după interogatorii îndelungate că ar 
fi comentat în mod ostil statului 
comunist prevederile conferinței de 
la Geneva sau evenimentele din 
Ungaria. În lipsă de probe anchetați 
au fost forțați să facă afirmaţii de 
genul că în momentul rugăciunii ei 
nu se gândeau la Dumnezeu ci aveau 
în minte prăbuşirea comunismului. 
Și pentru aceste lucruri cei implicaţi 
au primit pedepse grele. 

De fapt era pedepsit delictul de a 
gândi altfel decât noua ortodoxie” 
care se impunea în România, ideolo- 
gia comunistă. În aceiași ani, la 
închisoarea Piteşti, se desfășura o 
altfel de „educaţie”, adresată tot 
tinerilor, menită să facă din aceștia 

soldați de nădejde ai comunismului. 
Din sinistra „mănăstire” „absolven- 
ţii” au fost răspândiți prin alte închi- 
sori pentru a învăţa” şi pe alţii. 
Ideologia totalitară trebuia să pătrun- 
dă în conştiințele chiar şi a celor mai 
reticenți opozanți ai regimului. Reli- 
gia, numai prin faptul afirmării lui 
Dumnezeu, spunea ceva radical di- 
ferit de materialismul ateist, baza 
teoretică a comunismului, şi de 
aceea trebuia combătută. Cei din 
lotul Rugul Aprins au fost pedepsiţi 
pentru credința lor creştină, pe care 
nu au ezitat să o afirme. 

Teodorescu Alexandru a fost 
arestat în noaptea de 13/14 iunie 
1958 împreună cu alte 15 persoane 
cere vor forma lotul "Teodorescu 
Alex. şi alții”. Dosarul care cuprinde 
anchetele, procesul, recursul și 
actele de penitenciar are 10 volume 
și poartă numărul 113668, păstrân- 
du-se la Arhivele Ministerului de 
Justiţie, Secţia Instanţelor Militare. 

Ne facem o datorie să reamintim 
pe toți cei ce au făcut parte din lot cu 
data arestării lor ( anul este 1958), 
volumul și filele unde se află proce- 
sele verbale de anchetă: 

- Teodorescu Alexandru, 14 
iunie, vol. I, f. 1-54. 

- Făgețeanu Alexandru-Adrian, 
25 februarie, vol.1, f, 55-176. 

- Ghiuș Vasile-Benedict, 14 
iunie, vol.L, f.177-250. 

- Braga Roman, 14 iunie, vol.l, 
f. 251-320. 

- Boghiu Serghie-Sofian, 14 
iunie, vol.I, £.321-360. 

- Dubneac Felix,14 iunie, vol. 1, 
f. 361-420. 

- Papacioc Anghel-Arsenie, 14 
iunie, vol.2, f.1-115. 

- Mironescu Alexandru, 14 
iunie, vol.2, f. 116-175. 

- Văsâi Gheorghe, 
vol.2, f.176-236. 

- Mironescu Șerban, 14 iunie, 
vol. 2, f.237-315. 

- Rădulescu Nicolae, 29 iulie, 
vol.2, f.316-350. 

- Pistol Grigore Dan, 29 iulie, 
vol.2 f. 351-378. 

- Dabija Gheorghe, 5 august, 
vol.2 f.379-396. 

- Voiculescu Vasile, 5 august, 
vol.2, f. 397-423. 

- Stăniloae Dumitru, 4 septem- 


14 iunie, 

brie, vol.2, f. 424-445. 

- Mihăilescu Emanoil, 18 sep- 
tembrie, vol.2, f.446-469. 

După cum se observă, primul 
este arestat Alexandru Făgeţeanu 
pentru activitatea sa în cadrul 
Siguranţei în timpul rebeliunii 
legionare. În cadrul anchetei apar și 
elemente despre activitatea 
diverșilor membri ai viitorului lot. 
Securitatea mai află informații 
datorită supravegherii informative a 
Patriarhiei Bisericii Ortodoxe 
Române. În urma acestor indicii gro- 
sul lotului este arestat în noaptea de 

13/14 iunie, ceilalţi, arestați mai 
târziu, fiind implicați în urma 
anchetelor care au urmat. ; 

Alexandru Teodorescu a fost 
arestat pentru săvârșirea infracțiunii 
de uneltire contra ordinii sociale, 
prevăzută și pedepsită de art. 209 
pet. | C.P. al R.PR( vol.l f. 12). 
Ancheta nu avea asupra lui nici o 
dovadă. În prima“anchetă din 14 

iunie i se cere direct să recunoască 
toată activitatea lui subversivă. 
Acuzatul a refuzat categoric să facă 
acest lucru (vol.], f.13-14). Din pro- 
cesul verbal de interogatoriu din 1 
iulie rezultă că, obligat să recu- 
noască că primise la schitul Rarău 
câțiva studenţi (aceștia declaraseră 
acest lucru între timp) Sandu Tudor a 
spus doar că au trecut în vizită pe 
acolo, negând orice altă semnificaţie 
a evenimentului. Pe 3 iulie i se pre- 
zintă ordonanța de punere sub învi- 
nuire, deși nu existau dovezi, în care 
este acuzat că ar fi organizat o gru- 
pare subversivă, în cadrul căreia ar fi 
desfăşurat activitate împotriva regi- 
mului „democrat popular” (vol.1, f. 
17). La următoarea anchetă, când i 
s-a cerut să comenteze acest act el |- 
a respins categoric.(vol. 1, f.18-19). 
Abia în 19 iulie mai este consemnat 
un interogatoriu în care este întrebat 
de diferite persoane. Sandu Tudor a 
afirmat că le cunoaşte, însă a avut cu 
ele relații de prietenie negând, că ar 
fi complotat împotriva statului. 
vol.I, f. 23). 

Pe 22 iulie are loc marea lovi- 
tură pentru Sandu Tudor. Văzând că 
nu pot scoate nimic de la el, ancheta- 
torii hotărăsc să treacă la demas- 
carea prin confruntare. Au fost puși 
să declare împotriva lui George Vă- 


Și 


sâi, Şerban Mironescu iar pe 23 julie 
Alexandru Mironescu. Dacă la prima 
confruntare, cu Văsâi, a încercat să 
pareze, subliniind că el și cei apro- 
piaţi au desfăşurat numai activitate 
religioasă, în faţa celorlalți doi ac- 
ceptă spusele lor (vol. |, £.41-48), 
Dar anchetatorii nu vor mai scoate 
nimic în plus de la el, Sandu Tudor 
mulţumindu-se doar să recunoască 
ceea ce au declarat alții (vol.1. £.29- 
30). Între timp, i s-a mai cerut să 
vorbească despre două persoane, de 
Giacomo Giorgio şi Gheorghe Ungu- 
reanu, prieteni ai să despre care a re- 
fuzat să dea relaţii.( vol.1, f. 23, 26), 

Considerând aceste lucruri insu- 
ficiente, anchetatorii răscolese în 
biblioteci și descoperă articolele anti- 
comuniste ale lui Sandu Tudor. Pe 
baza lor este învinuit de activitate 
intensă împotriva clasei muncitoare, 
infracțiune prevăzută și pedepsită de 
art. 193 al C.Pal R.P.R. şi în acest caz 
Sandu Tudor se menţine pe poziţie, 
recunoscând numai atunci când îi sunt 
puse în față articolele. (Procesele 
verbale de interogator din 22 august 
şi 1 septembrie, vol.I, f. 35-38). 

O ultimă încercare are loc pe 1 
septembrie, când este confruntat cu 
Roman Braga, ale cărui declarații 
sugerau, în mod indirect, că în cadrul 
grupului Rugul Aprins s-ar fi 
desfăşurat activitate legionară. San- 
du Tudor a găsit puterea să respingă 
aceste acuzații.( vol.L, f. 49). 

Pe baza slabului material proba- 
toriu strâns Sandu Tudor a fost acu- 
zat de activitate ostilă clasei mun- 
citoare şi de susținere a fascismului, 
de organizare a unei activităţi con- 
trarevoluționare în cadrul asociației 
Rugul Aprins în perioada 1945-1948 
şi de întruniri subversive cu foști 
membri ai asociaţiei Rugul Aprins şi 
alte elemente în perioada 1955- 
1958( vol.4, f.299-300). 

Fiind considerat liderul grupului 
el a fost condamnat „la 25 ani tem- 
niță grea și 10 ani degradare civică 
pentru infracțiunea p.p. de art. 209 
pet. 1 c.p. comb. Cu art. 31 CP şi 
art. 58 pct. 2-5 c.p.” (crimă de unel- 
tire contra ordinii. sociale). A mai 
fost condamnat la 15 ani detenţiune 
riguroasă pentru crima p.p. de art. 
193/1 al. 4 c.p. prin schimbare de 
calificare conf, art. 292 c.j.m. din 

crima p.p. de art. 193/1 al. 1 CR 
(activitate intensă contra clasei 
muncitoare; i s-a schimbat califi- 
carea în acest caz pentru că nu a 
deţinut funcţii de conducere). Din 
acestea urma să execute pedeapsa 
cea mai grea ( vol:4, f. 310). 

Din păcate dosarul de: peniten- 
ciar al lui Sandu Tudor nu se află la 
un loc cu cele aparținând celorlalți 
inculpaţi în dosarul 113668. Se știe 
că a murit în 1960 în închisoarea 
Aiud. Mărturiile supraviețuitorilor 
arată că și acolo el a avut o atitudine 
demnă. 

Documentele pe care le 
prezentăm în cele ce urmează arată 
fața ascunsă a anchetei desfășurată 
asupra lui Sandu Tudor. Văzând că 
nu scot nimic e la el, cei care con- 
duceau ancheta, căpitanul Enoiu 
Gheorghe şi It. maj; Moldovan Iosif, 
îi introduc în celulă un informator. 
Numele lui, el ca persoană nu con- 
tează în acest caz, Este important 
numai ca instrument care a consem- 
nat timp de aproape o lună. trăirile 
unui om, pe care se pare că începuse 
să-l. admire şi relata spusele. lui 
ofițerilor într-o manieră care sugera 
că informatorul, mai slab de înger, ar 
fi dorit ca acele cuvinte să fi fost ale 
lui . Coroborate cu procesele verbale 
de interogator aceste note informa- 
tive-ne arată dimensiunea morală a 
părintelui Daniil care a refuzat orice 
compromis în fața anchetatorilor, 
neacceptând sub. nici o formă să 
„toarne”. pe alţii. Din notele infor- 
mative rezultă că au fost mult mai 
multe anchete, care nu au mai fost 
consemnate, probabil din cauza lip- 
sei de informaţii de consemnat. 
Aceste note şi anchetele i-au convins 
pe ofiţeri că nu se poate scoate nimic 
de la el, alegând în consecinţă calea 
cea mai dureroasă pentru Sandu 
Tudor, confruntarea cu prietenii. 

Dar, cel mai important lucru pe 
care-l arată aceste note informative. 
este fundamentul pe care s-a sprijinit 
tăria părintelui, Daniil în fața 
anchetatorilor. Foarte . mulţi zlintre - 


cei arestaţi au rezistat, însă N 
lor era diferită. Pe unii St iteme 


ura, pe alții un eroism. titanic său - în 
gândul la cei dragi.. Pariea 

îşi găseşte puterea. în credința 
Dumnezeu, în convingerea că este o 


„rost nrâ 


repere ş 


lume și-o judecată de apoi în care tot 
ce este strâmb pe lumea aceasta va fi 
restaurat. Mulţi preoţi au fost 
anchetați și mulți s-au îndoit de 
adevărul credinței ce o 
propovăduiau, mărturisind ce le 
cereau anchetatorii. Cazul părintelui 
Daniil este cel al unei conştiinţe care 
și-a pus învățătura - în practică, un 
exemplu și un prilej de meditație 
pentru cei care se simt îndemnați să 
apuce calea preoţiei. 


Li 


Sandu Tudor și Alexandru Mironesc 
în anii *30 


Notă preliminară: 
Notele informative,  manu- 


scrise, unele având și copii dactilo- 
grafiate, suni atașate volumului 6 al 
dosarului 113668, de la fila 416 
până la fila 433. Ele nu sunt puse 
în ordine cronologică. Acest lucru |- 
am făcut noi. Redăm fragmentar 
doar câteva din aceste note din pric- 


ina spațiului tipografic limitat. 


Declaraţie, 16.06.1958 


"În legătură cu Theodorescu 
Alexandru (Sandu Tudor) declar 
următoarele: 

Din capul locului mi-a atras 
atenția că dacă vrem să discutăm 
amândoi, nu vom vorbi decât despre 
probleme biseziceşti, “de morală 
” creştină și filozofie, natural dacă mă 
înteresează. : = Altfel refuză orice 

ie şi preferă să mediteze, fiind 
„cu 'adenstă din „viața de 
|. sihăstrie pe care o. duce. Are multă 
experienţă - „din obiceiurile  poli- 
țieneşti şi ştie că este frecvent cazul 

de a se introduce în celule tot felul de 
codoși care să tragă de limbă pe cei 
năpăstuiți, 

Am fost de acord cu el şi până 
ieri m-a tot suspectat să vadă în ce 
ape mă scald. Mi-a mărturisit aceas- 
ta și mi-a cerut scuze pentru îndoiala 
cu care m-a tratat. Mi-a spus cu 
această ocazie că a mai fost arestat 
timp de doi ani, că a fost la canal, dar 
a fost achitat datorită dârzeniei cu 
care a fost înzestrat de D-zeu să se 
apere. 

A cunoscut cu această ocazie tot 
felul de oameni și josnicia lor, 
vânzându-i pe semenii lor pentru un 
blid de mâncare sau mici favoruri. 
Nu se miră că oameni de rând sunt 
în stare să comită asemenea fapte, 
când alţii cu renume au dat dovadă 
de slăbiciune și s-au vândut. 
Exemplu viu care a stârnit revoltă, 
mi l-a dat pe Nichifor Crainic. 

Ca exemplu de oameni folosiţi 
ca informatori ai securității în liber- 
tate mi l-a dat pe un doctor de la Tg. 
Neamţ. Acesta a fost pus să 
servească informaţii despre el. Se 
afla la o mănăstire unde se ţineau 
miște cursuri. Acest doctor a fost 
angajat să țină cursuri de higienă și 
alte sfaturi medicale. După câtva 
timp împrietenindu-se amândoi, doc- 
torul i-a spus ce însărcinare are și l-a 
rugat să dicteze personal nota infor- 
mativă ce urmează să o prezinte. l-a 
dat apoi sfaturi ce motive să invoace 
pentru a se descotorosi de această 
muncă. 

În privința arestării, spune că a 
venit în Bucureşti de la sihăstria lui 
din Rarău cu câteva zile (2-3) înainte 
pentru a prezenta lui Zaharia Stancu 
un poem al său, la indicaţiile preala- 
bile ale acestuia, precum și pentru 
diverse treburi personale. În aceeași 
seară a fost invitat la masă de 
Zaharia Stancu unde au mai fost de 
față câțiva literați de actualitate, 
printre care și Jebeleanu. Urmau să 
se întâlnească astă seară pentru a citi 
și discuta poemul. Imediat ce a sosit 
în Bucureşti l-a anunțat telefonic pe 
Zaharia Stancu de sosirea lui. Nu a 
precizat, poemul a rămas la Stancu 
sau l-a luat cu el. 

A fost găzduit la un prieten al 
său, profesor universitar de fizică- 
chimie. Vineri noaptea s-au trezit cu 

securitatea care aveau mandat de 
arestare pentru profesorul respectiY. 
Aceştia dând peste el acolo şi cum 
nu era anunțat de gazdă la miliţie, a 
fost luat pentru lămurirea situației ca 
contravenient. Pur şi simplu a căzut 
ca musca-n lapte, spune el. 

Adus aici și pentru a da dovadă 
de exces de zel, este acuzat de activ- 
itate subversivă contra R.P.R. 

Se căieşte că n-a fost destul de 
prevăzător, căci dacă ar fi avut 
bănuieli că va fi arestat, n-ar mai fi 
venit la Bucureşti ci s-ar fi ascuns la 
vreo mănăstire retrasă, unde nu l-ar 
mai fi găsit nimeni. 

Se gândeşte ce durere trebuie să 
fie în mijlocul familiei prietenului 
său, care are un trecut politic şi rudă 
cu Titel Petrescu. 

Spune că a fost amenințat că 
dacă. nu vorbeşte sincer despre acti- 
vitatea . lui ; subversivă şi legăturile 
ce le are cu diverşi legionari, se va 
recurge. la metode mai convingătoa- 
re decât vorba frumoasă. Nu crede 
însă că se va ajunge la bătaie ținând 
cont de vârsta lui (61 ani), de faptul 
că este călugăr şi în plus că suferă de 
tensiune. şi hernie. Este foarte scâr- 
bit că unul din anchetatori și-a per- 
mis să-l înjure. 

În privinţa legionarului Roman 
de la Iaşi despre care a fost întrebat, 
spune că acesta a fost la el cerându-i 
să-l spovedească (este tot călugăr 
într-o mănăstire). După ce i s-a 
spovedit, l-a sfătuit , zice el, să uite 
trecutul său politic şi să se 
liniştească. (...) 


Declaraţie, 18.06.1958 


În legătură cu Theodorescu 
Alex. (Sandu. Tudor) declar 
următoarele; 

Este foarte revoltat pentru că a 
observat, zice el, la ultima anchetă 
că nu există motive temeinice care să 
justifice, arestarea lui. 1 se cere. să 
vorbească despre activitatea lui sub- 
versivă, iar când cere să i se spună în 
ce constă aceasta, i se răspunde că va 
fi demascat la timp, dar până atunci 
să vorbească singur despre ea. 
Aceasta îl face să creadă că nu există 
nici o probă serioasă contra lui şi că 
acum se încearcă a se născoci ceva, 
Nu va admite să se umble cu înscenări 

şi chiar dacă ar fi să sufere o con- 
damnare, speră să scape cu viață și 
ştie el cum să procedeze ca să vă 
tragă la răspundere pentru nedrep- 
tatea ce i s-a făcut. Se merge până 
acolo încât toți cei ce merg la el să se 
spovedească și să-i îndrumeze pe 
calea adevărului, sunt considerați ca 
făcând parte dintr-o organizaţie con- 
tra revoluționară al cărui cap este el. 

Nu-și poate închipui cum anche- 
tatorul său, deşi un om tânăr, își per- 
mite să-l înjure și să-l amenințe. li 
este milă de el căci este un rătăcit 
care și-a vândut sufletul și conştiinţa. 
Păcat de el căci pare să fie un om 
inteligent. Este mulțumit totuși că 
prin comportarea și atitudinea luată, 
i-a impus acestuia buna cuviință în 
fața sa. Pentru viitor şi-a stabilit o 
linie de conduită care să oblige pe 
anchetator să-i acorde respectul 
cuvenit ca reprezentant al bisericii. 

În nici un caz nu va admite să fie 
călcat în picioare și batjocorit. Dacă 
se intenționează să fie condamnat cu 
orice preţ, să i se spună cu frumosul 
acest lucru şi este dispus să semneze 
orice i se cere, El îşi poate duce tot 
atât de bine viața de sihăstrie și 
mărturisirea „Domnului” și în pușcă- 
rie. Nu-l înspăimântă singurătatea. 
În nici un caz nu va accepta să tragă 
după el și alţi oameni. Este de acord 
cu orice i se cere în ceea ce-l privește 
pe el personal. (...) 

Părerea lui este că motivele 
arestării sale s-ar putea datora şi 
următoarelor fapte: 

El are un „ucenic” al său (cum îl 
numește fără să-i spună numele) care 
este plecat la Paris (Este vorba des- 
pre Andrei Scrima - n.red.) Acesta a 
început să publice în presa franceză 
niște articole în care vorbeşte și 
despre el. Felul în care îl prezintă, 
este adevărat că ar însemna pentru el 
în aceste momente un oarecare peri- 
col. În al doilea rând, fosta. lui soţie 
se află tot la “Paris și împreună cu 
profesorul Ciorănescu de la Sorbona 
(nu știu dacă nu este vorba cumva de 
Emil Cioran căci el l-a numit 
Ciorănescu) s-au hotărât să facă o 
antologie a literaturii române (Este 
vorba: despre. profesorul Alexandru 
Ciorănescu, autor a numeroase lu- 
crări despre literatura română, fran- 
ceză, de teoria literaturii etc.), (...) 

Declaraţie, 3.07.1958 1 


În legătură cu Teodorescu 
Alexandru ( Sandu Tudor) declar 
următoarele: 

Din relatările sale rezultă că la 
Cluj a fost ultima oară cu 1-2 
săptămâni înainte de a fi arestaț, 
Acolo voia “să se întâlnească cu 
episcopul “ortodox provenit din 
foștii uniți (greco- catolici), pe care 
însă nu l-a găsit fiind plecat la 
Roman, a cărui episcopie o girează, 
Nu a spus pentru ce voia să-l întâ]- 
nească. Cu această ocazie a stat de 
vorbă cu un preot, vechi prieten al 
său, nu i-a spus numele, care l-a 
informat că stareţul și călugării: de 
la mănăstirea Polovraci din Oltenia 
au fost arestați. Motivele arestării 
lor se datorese faptului că deși 
știau că în comuna respectivă se 
află un colonel fugit după 1944, 
trăind deghizat la o femeie din sat, 
nu l-au denunțat. Mai mult încă, 
aceștia se fac vinovați că l-au și 
ajutat în toată această perioadă. Ela 
fost divulgat în urma unei certe 
iscate între două femei: cea care-l 
adăpostea și o alta care o concura. 
(--) e 

Afirmă că în jurul patriarhiei s-au 
adunat foarte mulți foști politicieni 
eliberați din închisoare sau care 
încă nu au fost descoperiţi. Aceștia 
se află atât în rândul preoților, a 
personalului administrativ, a 
salariaților din întreprinderea patri- 
arhiei, cât şi în corală. (Într-adevăr, 
din consultarea a diverse dosare 
rezultă că multe “persoane cu prob- 
leme” și-au găsit adăpost în cadrul 
Bisericii ortodoxe Române,  patri- 
arhul Iustian dovedindu-se un pro- 
tector al celor neagreaţi de regimul 
comunist - n. red.). Printre aceștia 
sunt mulți foști legionari. Ca 
legionari, a pomenit de însăși bib 
liotecarul patriarhiei, care 
îndeplinește şi funcţia de secretar 
personal al patriarhului Iustinian. 
(este vorba despre Bartolomeu 
Anania on, red.) (0 

Presupune că s-a pornit o cam- 
panie serioasă contra personalului 
pâtriarhiei, pentru a avea motive să-l 
înlocuiască pe Iustinian cu mitro- 
politul Iustin al Moldovei, devenit 
politrucul conducătorilor țării. 

CUM A MURIT 
pairintale Daniil 


Adrian Nicolae PETCU * 


ultă vreme nu s-a știut 
când celebrul monah Da- 
niil Sandu Tudor a trecut 


la cele veșnice. Aceasta și pentru 
faptul că, în dosarul penal 113.668, 
care conţine întregul lot arestat de 
Securitate în cazul Rugului Aprins, 
nu se află și dosarul de penitenciar al 
celui în cauză. Mare ne-a fost sur- 
priza atunci când la Arhivele Minis- 
terului Justiţiei, Direcţia Instanţelor 
Militare (AMI), în fondul penal 
20.948 am găsit dosarul de peniten- 
ciar cu datele privitoare la detenţia 
părintelui Daniil. De fapt, acest fond 
penal conține dosarul constituit de 
Securitate la arestarea din 1950, cu 
documente, majoritatea strânse de 
Siguranță în perioada interbelică și 
fragmente din articolele sale, 

Astfel, în dosarul de penitenciar 
am descoperit certificatul care înregis- 
trează data morţii 
(vezi . facsimilul), 
referatul medical şi 
câteva date despre 
perioada detenţiei. 
Tot aici, l-a rubrica 
corespunzătoare, 
am găsit fotografia 
părintelui Daniil, 
care i s-a făcut la 
întocmirea actelor 
de arestare. 

La mutarea sa 
de la Jilava la peni-+ 
tenciarul, Aiud, pe 
18 . martie „1959, 
potrivit procesului 
verbal nr. 
0078458, părin-. 
tele. Daniil avea.» 
asupra următoarele 
lucruri: „un cos- 
tum pufoaică maro 


Eat Ei În GE poi Ci Mei 
EU Dib INNA ou tări 
” Consilier principal, CNSAS, 


ctg III, una per[eche] sandale negre 
ctg III, una bonetă neagră ctg III, una 
cămaşă maro ctg III” 1. 

Deşi într-o declarație dată după 
arestarea din 1950, părintele Daniil 
arată că nu a aderat la mișcarea le- 
gionară, ci dimpotrivă a polemizat 
cu ziarele legionare de pe poziții 
antifasciste, pe coperta | a dosarului 
său de penitenciar, întocmit în 1958, 
stă scris mare, cu cerneală roșie: 
„Legionar”. 

Desigur, cunoscând obiciurile 
Securității, nu putem şti cu exactitate 
dacă în certificatul de deces este tre- 
cută adevărata cauză a morţii. Docu- 
mentele aflate la dispoziţia noastră nu 
lămuresc nici dacă hemoragia cele- 
brală a fost provocată de vreo agre- 
siune la care ar fi fost supus părin- 
tele, sau a izbucnit din altă pricină. 

În orice caz, referatul medical pe 
care îl publicăm în premieră poate 
deschide o pistă de cercetare. 


Pentru a înlesni înțelegerea do- 
cumentului, am completat unele 
cuvinte între paranteze drepte. 


MAI 
Formațiunea 0622 
Serv. Medical 
Referat medical 


Deţinutul C[ontra] R[evoluțio- 
nar] Teodorescu A. Alexandru, năs- 
cut la 22. 12. 1896, fiul lui Ale- 
xandru și Sofia, de profesiune preot, 
condamnat 25 ani t[emniță] g[rea) a 
fost internat în spitalul Formaţiunii 
0622 de la 16. 11 orele 14, 00 până la 
17. 11 ora 1, 00, cu d[ia]e[nosticul]: 
Hemoragie cerebrală (inundație ven- 
triculară) boală hipertonică viscerali- 
zată. Este bolnav din 1959, fiind în 
evidența secției de boli interne și 
numărând internări repetate în spital 
în perioadele de agravare a bolii 
hipertonice. În dimineața zilei de 16. 


Fotografie din dosarul penal. făcută în ziua ares 


1 AMI, fond penal, dosar 20.948, vol, 1, £ 172. 

Aa da 7 XI 1947: 


11. 962 bolnavul își pierde bruse 
conştiinţa şi intră în stare comatoasă, 
Este adus de urgență la spital, unde 
se constată o comă profundă cu 
vărsături bilioase și alimentare, con- 
vulsii tonico-clonice, respirație ster- 
toroasă (71), tensiunea art, 250/150, 
tachicardie. Se pune diagnosticul de 
hemoragie cerebrală masivă la nive- 
lul ventriculelor, i se efectuează emi- 
sie de 250 cc. sânge. Vasodilatatoare 
provocaină ilntra] v[entriculară], 
sulfat de magnesiu, hemostatice; vit, 
K, hemofilin, vit. C, pungă cu gheață 
pe regiunea cefalică. 

Cu tot tratamentul aplicat bol- 
navului decedează la orele 1, 00 
cauza morții hemoragie cerebrală. 


(AMI, fond penal, dosar 20.948, 
vol, If. 173-173v,) 

SANDU TUDOR 
În [Orzs Il ezanoniizezzii 


Răzvan CODRESCU 


andu Tudor este de mai multă 

vreme propus spre canonizare, 

nu ca poet religios sau ca ani- 
mator al “Rugului Aprins”, ci ca mar- 
tir al dreptei credințe în vremea 
prigoanei comuniste. Hărţuit perma- 
nent de Securitate și arestat în mai 
multe rînduri, chiar după ce intrase în 
cinul monahal și se retrăsese în inima 
Rarăului, el a dispărut fără urmă în 
temniţa de la Aiud, pe la începutul 
anilor *60, necunoscîndu-se nici pînă 
astăzi împrejurările exacte ale morții, 
nici locul unde a fost îngropat. O 
ultimă fotografie ni-l înfățișează slab 
şi hieratic, cu privirea de-o adîncime 
şi blîndețe nelumească, cu barba 
atîrnîndu-i albă pe piept — un om 
prefăcut în icoană. 

Sunt voci — bisericești și nebise- 
ricești — care cîrtesc însă împotriva 
memoriei sale, și mai ales împotriva 
posibilei sale treceri în rîndul 
sfinților mărturisitori. 

1 se impută, bunăoară, o tinerețe 
cam intempestivă, aventuroasă și 
boemă. Petre Pandrea își amintește 
cîtă antipatie reciprocă era între el şi 
Maica Mihaela (Marieta Iordache, 
sora “bădiei” Iordache Nicoară, ea 
însăși moartă în temnița de la Ciuc, în 
1963), care-l socotea un dandy al 
anilor *30 şi, deci, un impostor în 
haină monahală, retras la Rarău mai 
mult de teama comuniştilor decît din 
considerente duhovnicești. Alţii. îi 
evocă (şi îi impută) firea dificilă, 
aproape țifnoasă, care-l prefăcea 
într-un interlocutor imprevizibil. şi 
incomod, de o subiectivitate, agre- 
sivă, insuportabil chiar şi atunci cînd 
avea dreptate. Nu lipsesc nici cei care 
să-i facă o vină din faptul că s-a 
călugărit prea tirziu, după ce “şi-a 
făcut de cap” o viață întreagă, pen- 
dulînd derutant între dreapta şi stin- 
ga, în ordinea politică, şi între cultură 
şi religie, în ordinea spirituală. Mai 
mult decît atit, un profesor de teolo- 
gie trecut nu demult la cele veşnice 
(drept care nu-i mai amintesc nici 


rost nr5 
dna ao 


numele, nici petele biografice) nu s-a 
dat înapoi să-l califice pe el drept 
eretic, iar “Rugul Aprins” ca pe o 
grupare de tip sectant, chiar dacă pe 
acolo a trecut mai toată “floarea” 
teologiei și duhovniciei românești 
contemporane! 

Lăsiînd la o parte stupizenia 
infamă a celei din urmă acuzații 
(pentru “sectologul” respectiv, de alt- 
fel, toată intelighenţia creştină 
românească stă sub semnul ereziei, 
de la Nae Ionescu la Petre Ţuţea și de 
la Sandu Tudor la Ioan Alexandru, 
nefiind cruțați nici cei încă în viaţă, 
precum maestrul Sorin Dumitrescu și 
Chiar... Părintele Galeriu!), există o 
doză de adevăr în cele de mai sus. 
Chiar și după ce s-a orientat sincer 
spre mistică şi spre Ortodoxie 
(primul lui Acatist, închinat Sfîntului 
Dimitrie Basarabov, deși tipărit abia 
în 1942, datează din 1927), Sandu 
Tudor a fost, încă mulți ani, un per- 
sonaj atipic şi contradictoriu. Desă- 
Virşirea nu este aproape niciodată un 
dar instantaneu: omul viu suie trepte- 
le ei pe rînd și anevoie, mai repede 
sau mai încet, mai lin sau mai contor- 
sionat, ba uneori chiar prăbușindu-se 
şi luînd-o de la capăt. Este de-a drep- 
tul necreştineşte să judeci un om 
numai după o fază sau numai după un 
aspect al vieții lui: creștinismul este 
religia păcătosului chemat la îndrep- 
tare, a iertării şi a răbdării, a dragostei 
prisositoare şi a dreptei cumpăniri. 

Da, fără să fie propriu-zis un 
ticălos, Sandu Tudor, mai ales în pri- 
ma tinereţe, a fost un ins pătimaș şi 
oscilant. Cîţi sfinți n-au străbătut însă 
un traseu asemănător, ba chiar şi mult 
mai sinuos? şi ce vorbă e asta, că s-a 
călugărit prea tîrziu? Un N. Stein- 
hardt, de pildă, călugărit cu doar vreo 
nouă ani înainte de moarte, este pen- 
tru asta mai puțin monah?! Sau ce 
discuții mai încap în fața jertfei pen- 
tru Hristos? Sfîrşitul mucenicesc 
spală şi păcatele mirenești (vezi cazul 
Constantin Brâncoveanu, ca fiind cel 
mai la îndemînă), darămite pe ale 
unuia care a pătimit în haină mona- 


hală, după ani de asceză și meditație, 
anume pentru credința lui — de care 
nu numai că nu s-a dezis, dar pe care 
a mărturisit-o pînă la capăt, prin scris 
și prin viu grai, trăgînd după el alte 
zeci și sute de conștiințe, în epoca cea 
mai ostilă spiritualității din toată isto- 
ria românească și europeană. 

A pune la îndoială o astfel de 
viață încununată de mucenicie este 
nu doar nedrept, ci aproape indecent, 
mai ales cînd este vorba de oameni — 
o, cît de mulțumiți de sine! — care n-au 
trecut prin nici una dintre marile 
încercări ale veacului și n-au produs, 
în sfera teologiei sau a culturii, nici 
echivalentul unui simplu caiet cu 
note de lectură sau al unui singur 
condac din miile de pagini rămase de 
la Sandu Tudor... 

leroschimonahului Daniil Sandu 
Tudor i-ar sta bine să deschidă şirul 
mucenicilor români din temnițele co- 
muniste recunoscuți şi cinstiți ca ata- 
re într-o lume ce duce lipsă, înainte 
de toate, de modele curente de dărui- 
re jertfelnică. Este jenant că pînă as- 
tăzi nici unul dintre “sfinții închiso- 
rilor” din Romania (de la Valeriu 
Gafencu sau Mircea Vulcănescu pînă 
la Daniil Sandu Tudor sau Marietta 
Iordache) n-a ajuns în calendar, cînd 
prin alte părți au fost canonizați cu 
sutele! Mă tem că acesta este semnul 
cel mai clar că încă n-am ieșit, nici 
măcar la nivel bisericesc, din lunga și 
sinistra paranteză comunistă. 

Comunismul, cu toată otrava lui 
bezbojnică, nu va muri cu adevărat 
decit atunci cînd vor începe să retră- 
iască în inimile şi în conștiințele 
noastre cei pe care el i-a ucis pentru 
credința lor în Dumnezeu și în des- 
tinul creştin al neamului românesc. 

Fraților aruncători de pietre, 
lăsați-ne morții să reînvie și să ne 
însuflețească cu credința și idealurile 
lor slujite pînă la jertfă! Lăsaţi-l pe 
Sandu Tudor să retrăiască în noi, cu 
lamura vieții sale, căci vai de poporul 
care  nesocoteşte darurile lui 
Dumnezeu “Cel preamărit prin 
Sfinții Lui”! 

INEDITĂ A LUI SANDU TUDOR 
CÂTRE MIRESA [ELA DS 


Republicăm aici, preluat din 


revista sibiană Puncte car- 
dinale (anul XII, nr. 6/138, 
iunie 2002, p. 14), un text 


din 1949 al lui Sandu Tudor 


(pseudonimul literar al 
poetului și gazetarului 
Alexandru Teodorescu, 
figură centrală a grupării 
“Rugului Aprins” de la 
Mănăstirea Antim, devenit 
mai tîrziu monahul Aga- 
thon, apoi ieroschimonahul 
Daniil, mort către începutul 
anilor “60 în temniţele 
regimului comunist, fără a 
se cunoaște unde a fost 
îngropat). Această “pseudo- 
epistolă” (de fapt, un subtil 
pamflet), desigur neexpedi- 
ată, este extrasă dintr-un 
caiet al autorului cu note de 
lectură la Mircea Eliade, 
Techniques du Yoga (Ga- 
llimard, 1948), sursă aflată 
în posesia D-lui Alexandru 
Dimcea, care merită toată 
gratitudinea pentru salvgar- 
darea și editarea (deocam- 
dată parţială) a scrierilor 
inedite ale lui Sandu Tudor, 
ca și pentru bunăvoința cu 
care a sprijinit acest număr 
al revistei Rost. 

Barele duble din textul 
tipărit marchează delimi- 
tarea paginilor din manu- 
scris (în număr de 10, con- 
siderînd și pagina de titlu). 
Ortografia este a autorului. 

Sandu Tudor într-un grup de scriitori 


Citind cartea lui Mircea 
Eliade Techniques du 
Yoga: 

Iată căpătuită, în sfârșit, și cartea 
aceasta a ta. A fost ca o mare înotare 
printre mărăcini, bolovani și găuri. 
lar rezultatul? Cu câte nu m'am 
înavuțit, câte n'am învățat! 

Îmi vine cu adevărat să scriu un 
întreg poem de tresăltare și avânt! 

Prietenul meu Mircea a rămas 
veșnicul acelaș. ÎL văd prin sita 
depărtării și anilor: acum ceva suriu 
de tot, dar înduioșător de ne schim- 
bat. 

Câte cunoştinţe, câtă vervă, ce 
neașteptat; ce erudit, ce savant ești, 
Mircea! 

Dar ca și altădată, dragă pri- 
etene, m'ai uluit, m'ai depăşit, am 


nevoie să ne oprim puțin în loc și să 
fim puţin serioşi. Îţi mai aduci 
aminte: acesta era un vechi obiceiu 
“năist”, Să ne uimim oprindu-ne 
locului — și de noi înșine. Extra- 
ordinar! Stai înmărmurit ce poate 
săvârși “agerimea asta dâmbo- 
Viţeană”, când a sărit, nu imaginar, ci 
în salt aevea, cu totul real, din ashra- 
// murile sălbatice ale Himalaei, de-a 
dreptul pe plaiurile de lumină și rafi- 
nament ale Muntelui Sfintei 
Genoveva (La Montagne Sainte- 
Geneviăve). 

Cu toți suntem de acord. Nici nu 
putea să fie ceva mai extraordinar, 
mai cap în cap. 

Dar tu, Mircea, eşti ca totdeauna 
“extraordinar”! De la octava mie de 
metri a “mayei” indiene, a nirvanei, 
a non-existențialismului din Soare- 

Răsare, de-a dreptul în furnicarul cel 
mai occidental cu putință, în concre- 
tul cel mai “existențialist” și biruitor 
pe malurile Senei — e adevărat puţin 
cam corcit, cam surogat; dar asta nu 
are prea mare însemnătate, nu 
umbrește, sincer, cu nimic marea 
viziune pe care ne-o dai tu, Mircea! 

Tu ești peste zările obişnuite și 
vulgare ale zilei și vezi prin uriașii 
tăi ochelari metafizici atât de 
departe! Aduci cu tine atâta noutate, 
atâtea idei, atâta fosforescenţă, atâți 
licurici transcedentali, dar mai ales 
atâta experienţă yoga, atâta tehnică 
yoga, atâta trăire autentică yoga. 
Yoga cea mai pură cu putință real- 
izată în ashra- // mul de la Rishikesh 
în văgăunile Himalaei, cei mai înalți 
munți din lume, lucru pe care îl știu 
și copiii. Călăuzit de un încercat 
guru, guru adevărat, tu te-ai nevoit, 
te-ai străduit, te-ai supus aspru celor 
mai grele exerciţii yoghine. Cu yoga 
nimeni nu se joacă. Pentru yoga tre- 
buie să te dăruieşti. întreg, viața 
întreagă. De aceea şi tu, ca să capeţi 
încrederea tutulor, lămureşti, fără 
șovăire și pe bună credință, autentici- 
tatea experienții tale. De aceea te-ai 
şi grăbit să mărturisești dintru 
începutul cărţii tale că ai “sejurnat” 
șase luni întregi în ashramul de la 
Rishikesh. Șase luni în post şi extaz, 
pentru un “dâmboviţean” ca tine e 
ceva unic, definitiv, face cât o viață 
întreagă. La Rishikesh în transă, în 
agracarya — adică cea mai desăvâr- 
şită conduită de saddhana, de supre- 
mă concentrare și răpire, ca un ade- 
vărat Boddhisattva. Dovada cea mai 
zdrobitoare şi de netăgăduit sunt și 
fotografiile luate la fața locului. 
Parcă mi-amintesc: tu, Mircea, // în 
haina galbenă a unui bhikkhu stând 
jos, în cea mai clasică și corectă 
poziţie a tehnicii jhana. Întradevăr, 
nici un valah, Mircea; nu a făcut 
cândva aşa „ceva. Eşti nemai- 
pomenit! 

Și după vechiul nostru obiceiu 
“năist” să ne răzimăm în coate și cu 
bărbia în palme — întoarcerea lao 
clipă de răgaz desăvârşit — să ne 
facem gânditori. și serioşi. Seriozi- 
tatea însă aduce tristețe, iar tristețea 
simțământul cu totul răsturnat unei 
înflăcărări, selobii cum. pornisem. 
Melancolia atâtor ani ne desparte: 22 

Noembrie 1928, când ţi-am dat în 
gară minunatul triptic rusesc pe 
sticlă ca să-ţi fie ţie calea păzită și 
sufletul tău să rămână ortodox, acolo 
în miraculoasa Indie unde plecai. Și 
iată, 21 de ani tot prăfuind cu tălpile 
noastre nătânge drumul cel larg. Iar 
acum unde suntem, unde am ajuns, 
ce am ajuns? În loc de călugări sau 
sfinți, de asceți sau magi pseudo- 
ştiutori, pretinși savanți ai melea- 
gurilor primitoare și *faubouriene” 
ale // Sorbonei. Nu te-am mai văzut 
de atâți amari de ani, dragul meu. 
Trezirea asta “ă la Nae” sunt sigur 
însă că te va face să recunoști că nu 
eşti prea încântat de tine însuți, de 
împlinirile tale. E și firesc, e și fru- 
mos; e un semn bun să fii pururi 
nemulțămit de tine. Și apoi... ştiu, 
ştiu. Ai dreptate: Primum__vivere, 
deinde philosophari. Văd cuta puter- 
nică a zâmbetului tău “nirvanic” de 
înțelept îngăduitor: darea ta din 
umeri de arhanghel demisionat. 

O! tu, cuceritorul de lumi, măreț 
apologet al virilităţii. 

Și acum un gând de prieteni și, 
pentru adevăr, o mărturisire de cinste 
critică: ţi-am citit cartea fără cur- 
mare, în câteva zile; aceasta fiindcă 
mi-a trezit multe sugestii și mi-a dat 
multe informaţii. Dar vai câte mii de 
ghilimele peste ghilimele și câte 
cuvinte sanscrite și indiene, ce 
pompă uriaşe de focuri bengale, ce 
vârcolire în gol pretențioasă, // ce 
lipsă deplină de gând viu, de părere a 
celui ce s'ar angaja cu o trăire, o 
ascetică lunecare golaşe peste cla- 
sicele locuri comune, și aceasta toc- 
mai atunci când pari că ai vrea să 
dovedeşti ceva nou. Vai! la ce 
desăvârşită artă de a măslui ai ajuns. 
Vai! ce minunat neant ai reușit tu să 
ne aduci. 

Știu că aceasta nu te va supăra 
prea mult. De-altminteri violența 
sincerităţii mele, pe care o cunoşti, 
nu poate umbri sau scutura pomul 
cel bătrân al prietenii noastre. 

Noi suntem “năiști” adevărați și 
ne plac poamele şi adevărurile 
crude. Dinţii noştri nu se strepezesc 
ușor, fiindcă ştim să mușcăm și noi 
tare și suntem, Mircea, încă destul 
de “virili”. 

Și acum, lunecând ușor spre fan- 
tezie, vreau să te întreb: Cunoşti oare 


pe Jos& Cadalso, strălucitorul poet 
spaniol? Mi-am adus aminte de 
spiritualele -sale îndrumări profeso- 
rale, de savant, din faimosul lui Los 
eruditos a la violeta. | Nu știu dacă 
ai citit această carte. Tu, care ești un 
desăvârșit poliglot şi stăpâneşti aşa 
de bine spaniola, ai norocul şi bucu- 
ria să o poți citi în original. Eu însă, 
care nu mă călăuzesc decât, indirect 
și nătâng, de dicționare și puțină 
închipuire, abea pot să ghicesc cât de 
minunată trebue să fie Los eruditos a 
la violeta. Am intuiţia, aproape 
descoperirea întreagă și clară — ca un 
bun ironist ce eşti — [că] te-ai hotărât 
să fii cel mai autentic adept al mare- 
lui poet. Ceva din umorul lui cuceri- 
tor te mână în dorința ta gratuită de a 
birui cu tot dinadinsul Occidentul. 

De altminteri ironia este virtutea 
cea mai științifică, a științei pure. 
Mi-aduc aminte că Bachelard sfătu- 
eşte pe omul obiectiv de a practica 
acest exercițiu de. auto-zeflemisire. 
Trebue să distingi în tine-însuți 
convingerile ne discutate, farmecele 
care falsifică inducția adevărului. Să 
nimicim fiecare în noi înșine cu cât 
mai mare grije propriile noastre fobii 
sau filii, // complezențele pentru 
intuițiile prime. Evidenţa cea dintâi 
nu e un adevăr. A te îndoi de tine, a 
te zeflemisi pe tine-însuţi, e asceza 
unui savant. “Nici un progres nu e 
posibil, în cunoașterea obiectivă, 
fără această ironie auto-critică”. 

Din această frățească pornire de 
prietenie “în duh și adevăr” țin să 
descoperi sau să recitești satira lui 
Cadalso, al cărui ucenic, poate fără 
să vrei, ești. 

Eruditos a la violeta: răsună fru- 
mos în spaniolă, cea mai virilă dintre 
toate limbile neolatine. 

Ca printr'un ochian televăzător, 
te văd, Mircea, mergând îngândurat 
spre Sorbona. Eşti tăcut în cea mai 
englezească formă. Ai o violetă mare 
a primăverii la butoniera stângă. 
Aceasta, afară de Cadalso, aminteşte 
şi ceva din Wilde, desăvârșit dandy 
al viitorului. Ai şi o geantă de piele 
de porc, limonie de tot, uriaşe, 
îndopată cu volume groase, pline cu 
bizare slove sanscrite. // 

Eruditos a la violeta în cea mai 
nouă și reușită formă, frate Eliade. 
Ironia. 


Ni 

(6) SERISO/ALI3 
de la Sandu Tudor 


Mircea PLATON 


ăscut în anul 1899 la Bucu- 

reşti, Sandu Tudor (pe nume- 

le sau adevărat Alexandru 
Theodorescu ) va fi, de-a lungul epo- 
cii interbelice, ofițer de marină și pro- 
fesor de liceu, poet și reputat publicist. 
În 1948, devine călugăr, sub 
numele de Agaton, în Mânăs- 
tirea Antim din București, 
unde organizează şi conduce 
gruparea duhovnicească Ru- 
gul Aprins (nucleu de iradiere 
duhovnicească în care se im- 
plicau nume ca: Benedict 
Ghiuş, Dumitru Stăniloae, 
Alexandru Mironescu, Paul 
Sterian, Vasile Voiculescu, 
Paul Constantinescu, Cons- 
tantin Joja, Alexandru Elian, 
Sofian Boghiu, Felix Dub- 
neac, Andrei Scrima, lon Ma- 
rin Sadoveanu). După o primă 
arestare și o detenţie de trei 
ani, Agaton se așază în Schi- 
tul Cresna din judeţul Gorj, 
unde este hirotonit ieromon- 
ah. Apoi îmbracă schima cea 
mare şi devine ieroschimon- 
ahul Daniil, în Mânăstirea 
Neamţ, de unde se va retrage 
la Schitul Rarău; de aici va fi 
arestat de Securitate, în noap- 
tea de 13/14 iunie 1958, şi desigur i 
se confiscă toate manuscrisele (Bar- 
tolomeu Valeriu Anania în volumul 
Monahul Daniil (Sandu Tudor). - 
Acatiste, Ed. Anastasia, 1997). Ast- 
fel a dispărut, înghiţit fără urmă de 
“zmeul cu labe roşii şi nas coroiat” 
unul din marii mistici și mucenici ai 
acestui neam. Ce a rămas în urma 
unui om despre care se spune că a 
citit și a scris enorm? Două-trei cărți, 
câteva amintiri, regrete... şi iată, o 
scrisoare, un îndreptar duhovnicesc 
ce îl pune pe monahul Daniil în rând 

cu marii duhovnici-epistolieri, din 
Răsărit, ori din Apus, de la Sf. 
Vincent de Paul la loan de la Valaam. 

Scrisă în 27 februarie 1956, 
epistola de mai jos a zăbovit, toți 
aceşti ani, pe fundul cufărului unui 
haiduc. La destinatarul ei, domnul 


George Ungureanu din Câmpulung- 
Moldovenesc: bucovinean, român 
din stirpea veche şi din ce în ce mai 
rară a luptătorilor pentru mântuirea 
neamului și izbânda Crucii, meşter 
în snoave şi poveşti, om al trăirilor 
primordiale, al pădurii și stihiilor, 
care se vede că a făcut legătura cu 
duhurile munţilor. Despre cum a 
ajuns să îl cunoască pe monahul 
Daniil și despre prietenia ce s-a legat 
între un isihast erudit și un muntean 
sfătos, despre cum acesta din urmă 
ajunge să îl cunoască și să stea 


Lc... 


vreme de trei ani și în intimitatea lui 
Alexandru Mironescu, toate acestea 
sunt « o altă poveste ». În aştep- 
tarea ei, să sorbim din curatele unde 
ale  isihasmului românesc. Ale 
“creştinismului pădureț”, 


Prietene, 

Mi-ai povestit, cândva, 
câte ceva despre dumneata, 
dureri, suferințe, încercări, şi 
poate dacă am fi fost mai 
vechi prieteni mi-ai fi spus şi 
de bucurii, căci nu este viaţă 
care să nu cuprindă și de una 
şi de alta. 

Te-am ascultat şi, pentru 
că și viața mea e singuratică și 
plină de meditaţie în orice 
colț unde mă mișc, m-am 
gândit mult la cele ce-mi 
spuneai, precum și la cele ce 
observasem fără să-mi spui și 
de care poate nici dumneata 
nu-ți dai seama, căci omul nu 
se cunoaşte bine pe sine 
niciodată, oricât s-ar studia. 

i-am ascultat ultima 
povestire din care înțeleg prea 
bine că te zbaţi în interiorul 
făpturii D-tale ca un încarcer- 
at. O, cum te înțeleg, ai vrea să scapi, 
să-ți simţi sufletul iar ușor și liber, 
depărtat de umilințele și deznădejdea 
ce te-au copleșit, ai vrea să te agăți 
de ceva valabil, ceva deosebit, ceva 
mare care să întreacă tot ce ai trăit, să 
acopere totul și să te stăpânească 


numai acel ceva de care nici D-ta nu - 


ştii prea bine ce ai vrea să fie! Am 
observat că scrii, deci cunoşti inspi- 
rația, e și ea o parte din acel ceva pe 
care îl doreşti în viața D-tale încer- 
cată. Am observat că te duci kilo- 
metri ca să cunoşti câte un om 

deosebit, ai fost la mânăstire, ai tre- 
cut prin toată gama înicepătorului, în 
viață, trufie, sporovaială etc. dar am 
reţinut” că “te-a “mişcat ceva, te-a 
răscolit, ai plâns, te-ai cutremurat 
descoperind atâta renunțare, atâta 
iubire simplă și mare pentni Ade= 


vărul. care e Hristos. Orbecăind, pri=” 


etene, ai ajuns şi aici şi de aici e posi- 
bil să-ți fi rămas în inimă, ca un 
moment emoţionant, amintirea cea- 
surilor de zguduitoare tresărire a adân- 
cimii sufleteşti. Când mi-ai povestit, 
pentru prima oară - deși te cunosc 
puţin - am observat pe chipul, D-tale 
transfigurarea, luminiţa aceea scurtă, 
dar orbitoare, care urcă sufletele 
mari pe înălțimi unde unele rămân 
mai mult și creează, altele se coboară 
copleşite, însă transformate. 

Pentru prima dată am simțit că 
sufletul: D-tale' mi-e frate; şi e un 
frate mai mic, care mi-a dezvăluit cu 
încredere o latură a sa pe care și-a 
descoperit-o uimit şi nici nu știe dacă 
o mai are: l-a străfulgerat o clipă, l-a 
zguduit - şi el a rămas nehotărât, ne- 
sigur cu vechile-i suferințe și regrete, 
cu viâța prinsă cu odgoane groase de 
lut, ființa  împlântată adânc în 
minciuna, în care se zbate și se chi- 
nuie - și din adâncuri tenebroase a 
zărit o clipă lumina de/mai sus... 

Această constatare m-a determi- 
nat să-ți scriu, sunt o mulțime de lu- 
cruri pe care ar trebui să le faci pen- 
tru prima oară în viața D-tale, deoa- 
rece D-ta ești chemat să te desăvâr- 
șeşti, De aceea ai suferit atâtea lovi- 
turi, de aceea ai fost văduvit 'de 
atâtea lucruri, ai fost batjocorit, umi- 
lit, înfrânt, ca să te poţi smeri, să în- 
veţi să te smereşti. Retras în smere- 
nie și în umilință voită, vei: începe 
prin a cunoaște primii paşi de liber- 
tate. Conștiinţa se va uşura brusc ca 
un arc. Sufletul îţi va deveni simplu, 
inima sinceră ca a unui copil. O, ce 
fericit vei fi dacă vei reuși măcar o 
dată să cunoști această stare. +» 

„Dar pentru asta trebuie să te 
lupti cu D-ta însuţi ca un leu, să-ti 
recunoști totul, şi bine și rău, cu 
curaj, să te lepezi de păcatele grele, 
să te îndepărtezi de ce e murdar sau 
ce te-ar murdări prin cugetări sau 


„ fapte ca: răzbunări, ponegriri, bârfiri, 


ură, revoltă ete, -toate fac primul rău. 
nouă înșine şi... mai-puţin obiectului. 

urât. Acestuia poate să-i facă și un 
bine, poate să-l scutească de regrete, 
considerându-şi vina lichidată în faţa 
urei ce i-o porți. Aici mă refer numai 
la drama D-tale familială. 

Îndrăznesc însă să mă refer şi la 
prieteni, fii atent, sufletul D-tale e 
derutat, credințele zdruncinate, o 
influență rea îţi poate strica; și nu 
uita că cel mai bun prieten al omului 
gânditor este singurătatea, în ea te 
arăţi cum eşti, cu ea meditezi, chib- 
zuiești, plănuieşti, te umpli de spirit 
și înțelepciune și drumul D-tale își 
lărgește treptat suprafața pe care o 
netezește și o urmează înțelepciunea. 
Nu face caz de cunoștința nimănui, 
orice om € un biet om, azi e așa, mâi- 
ne poate să fie altfel, nu te încrede în 
nimeni decât în Dumnezeu, pe care 
să-l rogi ca un copil să-ți dea putere, 
sănătate și pace sufletească. 

În momentul de față D-tale nu-ți 
poate fi nimeni de folos, decât numai 
bunul Dumnezeu, căci ce om poate 
să te iubească, cu toate slăbiciunile și 
inegalitățile personale; în ceasul dis- 
perării, când nu mai știi ce vrei, nici 
ce-ţi trebuie? 

O femeie? E cel'mai puțin folo- 
sitor, ea te va sili pe nesimţite să-ți 
ummeşti întregul eu, încărcat de neli- 
niști, spre ea, ca şi cum ea ar fi cen- 
trul pământului! - Crede-mă, priete- 
ne, nimic nu-ţi poate ajuta singur, 
gândind intens și cu curaj, smulgând 
lipsurile ce dăinuie înlăuntrul ființei 
bine păzite de vanitate şi punând în 
locul lor sentimente mai proaspete, 


adânci şi... așa de simple... iertarea, 
bunătatea, cumpătarea, răbdarea, 
sinceritatea etc. 

De fapt, într-o scrisoare cât pot 
fi cuprinse din adevărurile trăite de o 
ființă asemeni D-tale încercată? Cu 
toată dorința ce am să te îndrumez, 
să te ajut, ar fi insuficiente bietele 
scrisori, chiar de ar fi mai multe. 
Nu-ţi bate capul să afli cine ți le 
scrie, nu te-ar mulțumi mai mult. Aș 
vrea numai să reții și să crezi că ceea 
ce mă determină să-ți scriu e o oare- 
care asemănare de fire, cândva și eu 
m-am risipit iubind, urând, dorind 
una şi alta din tot ce e omenesc și e 
pe lume. Și între ele aveam scurte 
răgazuri de inspirație, scriam, cuge- 
tam, apoi toate m-au obosit și am 
dorit ceva unic și sublim; pentru 
aceasta am făcut o mulțime de 
greșeli și am suferit, până am aflat că 
acel ceva e dragostea de Dumnezeu. 

Cu bine! 


PS Îi voi mai scrie, sper că 
scrisorile mele îţi vor folosi câtuși de 
puțin. Fii discret, nu le arăta la 
nimeni, umple-ți viața cu aceste sfa- 
turi sincere, nu e un subiect de 
roman ieftin; dar nu am ocazia să-ți 
vorbesc și simt o obligație morală să 
te ajut, să-ți țin de urât; cu ceva mai 
viu decât o carte. 

Scuză-mi scrisul cu unele 
greșeli; îţi scriu în fugă, printre 
foarte puţinul timp pe care îl am, nu 
te interesa de formă, ci caută a 
înțelege fondul. 

Pe urmele DzclZlz) 
D3 ACHIRrADIE a lotului 


SUSUL APIRIINIS» 


Silviu ALUPEI 


* În urmă cu mai bine de șapte ani a trecut neobservat un 
eveniment judiciar extraordinar, care, dacă ar fi fost 
focalizat de mass-media şi dezbătut de societatea civilă, 
putea însemna un pas oficial în declanșarea procesului 
comunismului din România anilor 1944 - 19809. 

* Deși toți membri grupării Rugul Aprins au fost achitați 
în 1996, în urma judecării unui recurs în anulare introdus 
de Procuratura Generală, la solicitarea Părintelui Adrian 
Făgeţeanu, la Curtea Supremă de Justiţie, hotărârea 
judecătorească este tarată de mentalitatea comunistă. 


Aprins. Arestare. Condam- 

nare. Achitare (Ed. Agapis, 
2003), scriitorul Mihai Rădulescu a 
arătat drama acelui grup de auten- 
tici mistici ai ortodoxiei românești. 
După ce reproduce dispozitivul 
deciziei CSJ de achitare a lotului 
Rugul Aprins (nr. 16/ 1996, dosarul 
penal nr. 32/ 1995), autorul redă o 
frază- cheie cu care se, sfârșește 
hotărârea celor 37 de judecători: 
“(..). Cu opinia separată a dom- 
nilor judecători Paul Florea și Paul 
Mitroi, în sensul achitării incul- 
paților în baza art. 1] pct. 2, lit. a, 
raportat la art. 10 lit. a din Codul 
de Procedură Penală”. 

Mihai Rădulescu, el însuși fost 
deţinut politic, care a suferit enorm în 
pușcăriile comuniste, își încheie 
scrierea cu următoarele. cuvinte: 
“Devine foarte interesant să se 
cunoască în ce a constat opinia sep- 
arată a domnilor judecători Paul 
Florea și Paul Mitroi”. 

Dezlegăm aici “misterul”. 
Ceilalţi 35 de judecători au, decis 
achitarea membrilor lotului Rugul 
Aprins în virtutea aceluiași articol 


A E -csAtha 
] ntr-o broșură intitualtă Rugul 

de lege, dar raportat la o altă literă 
(respectiv *d”). Aparent, e un amă- 
nunt nesemnificativ. În fapt, dife- 
renţa este enormă. Căci litera “d” a 
art. 10 CPP prevede că “faprei îi 
lipsește unul din elementele consti- 
tutive ale infracțiunii”, iar litera “a 

că “fapta nu există”. Cu alte 
cuvinte, celor 35 de judecători ai 
CS] - toți numiţi în funcţii de către 
preşedintele  neo-comunist Ion 
Iliescu - puţin le-a lipsit să nu îi con- 
damne din nou pe “reacționarii” din 
Rugul Aprins. Ceilalţi doi judecă- 
tori, Florea și Mitroi, și-au dovedit 
profesionalismul și tăria de caracter 
refuzând să fie părtași la o astfel de 
decizie și precizând că fapta nu 
există. 

Nădăjduim că istoria recentă a 
României post-comuniste va reține 
opinia separată a magistraților 
adevărați Paul Florea și Paul Mitroi. 
Poate că, fără să realizăm, în 1996, la 
CSI, când a fost achitat lotul Rugul 
Aprins, a fost declanșat procesul 
comunismului, în mod subtil, într-un 
raport de forțe decurajant: de doi la 
35. Dar, “cei din urmă vor fi cei 

dintâi”, 


Condamarea 


Reproducem câteva din con- 
damnările dictate de Tribunalul 
Militar al Regiunii a II-a prin sentința 
125/ 1958: 

Teodorescu Alexandru (Sandu 
Tudor, stareț, fost publicist, licenţiat 
în litere), 25 de ani temniţă grea pren- 
tru “infracțiunea de uneltire contra 
ordinii sociale” și 15 ani de temniță 
grea şi confiscarea totală a averii 
pentru “infracțiunea de activitatea 
intensă contra clasei muncitoare; 

Făgețeanu Alexandru (Părintele 
Adrian, monah, fost avocat, licenţiat 
în drept şi teologie), 20 de ani de 
muncă silnică pentru “activitate 
intensă contra clasei muncitoare, și 
contra mișcării revoluționare”; 

Ghiuș Vasile Benedict (călugăr- 
diacon, licențiat în Teologie), 18 ani 
muncă silnică, confiscarea averii, 10 
ani degradare civică - pentru 
“infracțiunea de uneltire contra 
ordinii sociale”. 

Cu pedepse asemănătoare au fost 
condamnați: Părintele Sofian Boghiu, 
Părintele Felix Dubneac, călugărul- 
diacon Roman Braga, profesorul univer- 
sitar dr. Alexandru Mironescu, Șerban 
Mironescu (licenţiat în Filologie) și 
studentții Gheorghe Văsâi, Nicolae 
Rădulescu și Emanoil Mihăilescu, 

O' frază-tip apare în actul de 
acuzare întocmit de procurori tuturor 
celor 11 inculpați: “au atras tinerii 
într-o activitate mistico-religioasă 
(-.) manifestându-se cu ei dușmănos 
la adresa ordinii sociale existente”. 
O altă formulare tipică proceselor 
staliniste este și această acuzaţie; 
“educaţie mistico-religioasă în spirit 
ostil regimului existent şi de defăi- 
mare a Uniuni Sovietice”. . 

ANI EDIT ATOARZI 


Cristi PANTELIMON 


imp de mai bine de un dece- 
| niu după Revoluţie, Rusia a 
fost o prezență foarte discretă 
în România, dar în ultima vreme 
lucrurile au început să se schimbe, iar 
schimbarea nu este doar una de nivel 
politic, care aproape că nu e sesiza- 
bilă pentru omul de rând, ci este una 
mai profundă, în primul rând eco- 
nomică, dar şi de resortul a ceea ce se 
numeşte “mentalitate”. 

Toată lumea reclamă necesitatea 
de a avea o “altfel” de relaţie cu 
Rusia, potrivit sintagmei politice 
foarte uzitate, care este “Noua 
Rusie”, Despre acestă “Nouă Rusie” 
nu vorbeşte numai propaganda 
guvernului de la Moscova (la noi a 
apărut de curând o revistă cu acest 
nume, condusă de o persoană care 
s-a declarat sincer KGB-ist!), dar şi 
diplomația americană, la nivelul cel 
mai înalt. Preşedintele SUA vorbea 
despre podul spre “Noua Rusie” idee, 
care, fie vorba între noi, este respinsă 
de Moscova, ba, se pare că și 
preşedintele Iliescu e de acord cu 
partea rusă în acest punct. Întors 
recent de la Moscova, după ce a sem- 
nat tratatul cu Rusia, acesta părea 
convins că formula lui Bush nu este 
tocmai potrivită. Rusia încearcă să-și 
schimbe imaginea, este evident, iar 
din această strategie face parte și 
acest nou botez. Adevărul este că 
avem, în bună măsură, de-a face cu o 
nouă Rusie, iar relațiile României cu 
ea trebuie să se aşeze pe baze noi. În 
acest punct însă apare întrebarea- 
cheie: care trebuie să fie tonul acestor 
relații? Majoritatea comentatorilor 
sunt tentaţi să considere că pragma- 
tismul este soluția optimă pentru 
acest nou început. Faptul că România 
a pierdut contactul cu uriașa piață 
rusească este dat drept exemplu nega- 
tiv de comportament antipragmatic. 


“Totul este comerţ”, spun oamenii de. 

afaceri, iar dacă relaţiile comerciale 
dintre cele două țări sunt bune, 
relaţiile politice nu pot fi decât bune 
şi ele. Această idee este însă eronată 
şi simplificatoare. Doar pragma- 
tismul nu va fi niciodată suficient 
pentru a avea o relație normală cu o 
mare putere ca Rusia. De altfel, o 
Rusie foarte pragmatică în relația cu 
noi va putea deveni oricând un 
potențial pericol atât pentru econo- 
mia României, cât și pentru tentative- 
le ei de, să spunem așa, auto-apărare. 
Astfel, o Rusie pragmatică va fi o 
Rusie care-și va menține trupele 
smirnoviste pe Nistru, pentru a preîn- 
tâmpina şi descuraja unirea Basarabi- 
ei cu România. O Rusie prietenă, nu 
neapărat conciliantă, dar încrezătoare 
în noi, va fi cea care va accepta evi- 
dența istorică a necesităţii reîntregirii 
țării noastre. Căci Rusia trebuie să 
ştie că o Românie mai puternică și 
prietenă este mai avantajoasă decât o 
Românie fără Basarabia, dar mai de- 
grabă ostilă, atât la nivelul opiniei 
publice, cât și la nivel diplomatic. 
Rusia este acum incapabilă să admi- 
nistreze. teritoriul românesc dintre 
Nistru şi Prut. România, în schimb, 
are acest potențial administrativ, iar 
creșterea capacității ei economice va 


PENTRU UN 


NAȚIONALISM CRITIC 


Biblioteca Judeţeană “Nicolae 
Iorga” din Ploieşti a găzduit, 
pe 16 iulie a.c., lansarea 
numărului 5 al revistei Rost şi 
deschiderea oficială a filialei 
Prahova a asociației Romfest 
XXI. După succesele înregis- 
trate la Galaţi şi Timișoara, 
revista Rost a avut parte de o 
primire prietenoasă și la 
Ploieşti. Profesorul Nicolae 
Boaru, directorul Bibliotecii 
Judeţene, a făcut o caldă 
prezentare a revistei, mărturi- 
sind prețuirea sa pentru linia 
Rost-ului. Claudiu Târziu, 
director al Rost și 
vicepreședintele organizatoric 
al Romfest XXI, a vorbit 
despre valorile, principiile și 
programul asociației și, implic- 
it, ale revistei. Publicistul 
Răzvan Codrescu, membru al 
Consiliului Director al 
Romfest XXI, a făcut o analiză 
critică a stării societății 
românești. El a subliniat că 
Rost şi Romfest XXI sînt 
mijloace de exprimare ale unui 
naționalism-creștin luminat, 
care încearcă să pună diagnos- 
ticul corect societății 
românești, pentru ca apoi să-i 
prescrie tratamentul cuvenit. 
“Dacă nu ne vom recunoaște 
păcatele, slăbiciunile și 
greșelile, nu vom putea să ne 
însănătoșim niciodată din 
punct de vedere moral”, a afir- 
mat Răzvan Codrescu. Presa 
locală a reflectat obiectiv 
evenimentul. 


AFACEREA 
PALATUL DE JUSTIȚIE 


Acţiunea Populară (AP) a 
sesizat Parchetul Naţional 
Anticorupție cu privire la o 
afacere dubioasă făcută de 
Cabinetul Năstase. AP 
bănuiește guvernul că a trucat 
o licitație pentru a încredința 
consolidarea și reparațiile capi- 
tale ale Palatului de Justiţie din 
Bucureşti unei firme franceze. 
Evindet, pentru un comision 
consistent, care, în opinia AP, 

ar putea merge pînă la 50% din 
valoarea lucrărilor. Preţul de 
execuţie este de 15,7 milioane 
de euro. Însă, guvemnul a 
garantat un împrumut extem 
pentru refacerea Palatului de 
Judtiţie de 34 de milioane de 
euro. Ce se întîmplă cu difer- 
ența de 18,3 milioane de euro? 
Cică ar putea fi folosite pentru 
“înlăturarea microorganis- 
melor” din clădire. Ridicol. 
Mai mult, aceeași firmă 
franceză a mai făcut afaceri 
suspecte cu FSN-PDSR-PSD, 
în timpul guvernărilor ante- 
rioare. Tot de milioane de 
dolari. E și ăsta un mod de a-ţi 
finanța partidul. 


ÎNTOARCEREA LA 
RĂDĂCINI 


Dilema și Observatorul 
Cultural sînt de acord măcar în 
privinţa beştelirii celor pe care 
îi suspectează de naționalism. 
Ultimii puși la colț în ambele 
gazete din această pricină sînt: 
H.-R. Patapievici și Dan C. 
Mihăilescu. Primul l-a invitat, 
recent, în emisiunea sa de la 
TVR Cultural pe cel de-al 
doilea, pentru a discuta și 
despre compromiterea ideii de 
naționalism. Radu Cosaşu de la 
Dilema, preluat și de 
Observator... îl încondeiază 
mai ales pe Dan C. Mihăilescu 
pentru vehemenţa cu care a 
afirmat că naționalismul a fost 
compromis de național-comu- 
nismul ceaușist și de “politica 
xenofobă dezgustătoare a 
PRM-ului”. Dan C. Mihăilescu 
este taxat și pentru covingerea 
sa că “anticomunismul trebuie 
să revigoreze un naționalism 
sănătos, neintoxicat, al 
rădăcinilor”. Rădăcini pe care 
Cosașu le identifică în naţiona- 
lism și ortodoxism - definite ca 
atare de Nicolae Iorga încă din 
1912. Și obiectează că n-avem 
imaginație ideologică și că “din 
cauza rădăcinilor obsedante nu 
ajungem neam la arborescen- 
ță”. Noi credem că, 
îngrijindu-ne de rădăcini, vom 
avea într-o zi şi coroană 

fi şi în beneficiul economiei rusești, 
care va găsi în Basarabia o bună piaţă 
de desfacere. Asemenea argumente 
nu țin neapărat de registrul pragma- 
tic. Influența Rusiei asupra Ucrainei 
ar putea de asemenea să crească pe 
direcția unui stat român mai puternic 
şi prietenos. 


Oblomovismul nostru 


Toată lumea se hrănește cu 
prejudecăţi reconfortante, cum ar fi 
aceea că rușii sunt un popor leneş, 
care nu ne poate depăși în competiția 
ideală spre “valorile europene”. Din 
păcate, în această atitudine se ascun- 
de un soi de oblomovism al nostru, o 
orbire a propriei noastre comodități, 
căci, chiar dacă țăranul rus nu are o 
atitudine de corsar englez, dornic de 
câștig, uităm că Rusia are o elită 
extrem de puternică și modernă (la 
fel ca cea care ne-a impus Regula- 
mentul Organic în secolul XIX), 
abilă, care îşi trage forța tocmai din 
statornicia mujicului rus. Între “mai- 
ca Rusie” și “gura de rai” a noastră 
diferența este că prima este de zeci de 
ori mai mare! Hrănită, prin mijloace 
mai mult sau mai puțin legale, dintr- 
o fostă economie imperială, vastă, 
elita actuală a Rusiei este capabilă de 
gesturi strategige în plan economic la 
nivel mondial sau cel puțin regional. 
Oricum, după rapiditatea cu care s-a 
angajat și s-a ancorat în economia 
românească în ultimii ani (în dome- 
niul siderurgic și petrolier), Rusia 
dovedește că are încă ambiţii de mare 
putere la gurile Dunării. 


Ortodoxia noastră şi 
panslavismul lor 


Avem cu Rusia un destin religios 
asemănător, prin rădăcina comună a 
ortodoxiei, deși panslavismul (idee 
imperială) s-a strecurat adesea eretic 
în manifestările bisericii: pravoslav- 
nice ruse, Ne simţim aproape, spiri- 
tual vorbind, de marii scriitori orto- 
docși ruși de la începutul secolului 
XX, dar trebuie să fim preocupați în 
aceeași măsură de propriile noastre 
contribuții la patrimoniul universal al 
ortodoxiei. Faptul că România a 
repurtat o victorie pe plan religios în 
fața Rusiei în ce privește recunoaș- 


terea Mitropoliei Basarabiei. nu tre- 
buie să ne îmbete cu apă rece. Nu 
este o victorie geopolitică, ci una 
strict a ortodoxiei. Este 0 victorie 
care i se datorează cu totul Celui de 
Sus. De altfel, dacă ortodoxia ne va 
ajuta să trecem puntea acestor vre- 
muri tulburi, trebuie s-o facă în aşa 
fel încât destinul nostru moral să nu 
semene-cu al celorlalte popoare din 
jur. De ce? Pentru că atât Occidentul, 
cât și blocul slav din jurul nostru au 
început să dea semne de gravă 
oboseală morală, probabil dintr-o 
epuizare de ordin religios. Discuţia 
este, desigur, vastă, dar noi; românii, 
nu trebuie să ne sfiim să credem că 
avem o misiune morală. În felul aces= 
ta, vom răspunde acelor detractori 
minori care nu zăresc categoria 
sfințeniei în ortodoxia noastră. 


Cine se teme de 
KGB (FSB)? 

A existat în epoca anterioară revo- 
luţiei din 1989 o adevărată isterie pe 
tema serviciilor secrete ruseşti, a 
KGB-ului în speță. “Prestigiul” spe- 
cial al'acestui serviciu era chiar mai 
mare decât cel care i'se atribuie acum 
organismului similar al SUA, despre 
care aflăm oricum mult mai multe 
ştiri ce țin de domeniul spectacolului: 
În mediile specializate, se vorbeşte 
extrem de mult despre marile fonduri 
pe care serviciile speciale ruse le 
atrag din Europa, via România. Evi- 
dent, cu ajutorul oamenilor ce sunt 
legați, într-un fel sau altul, de aceste 
servicii secrete, Are această proble- 
mă un caracter ieșit din comun? Nici 
gând. Logica serviciilor “secrete 
astăzi este, în bună măsură, logica 
oricărei societăți comerciale. Ele tre- 
buie să-și dezvolte “patrimoniul” și 
influența prin toate mijloacele legale 
sau mai puțin legale...Nu e nimic 
ieșit din comun că rușii încearcă ast- 
fel să profite de statutul de stat de 
frontieră al Uniunii Europene. Este 
tocmai dovada de pragmatism pe 
care comentatorii noștri o cereau! 
Într-o epocă a globalizării economi- 
ce, serviciile secrete ele însele devin 
un fel de transnaționale de tipar eco- 
nomic, în care caracterul “patriotic” 
este adesea sacrificat intereselor de 
moment. „Pagioo ate lut” 

Obiectivul unei 
bune guvernări: 


SG pATȚA 
CETAȚEANULUI 


Varujan VOSG. AN 


biectivul final al unei bune 
O guvernări este creşterea si- 

guranței cetățeanului. Sigu- 
ranța cetățeanului nu este un concept 
abstract. Domeniile sale sunt preci- 
se, iar gradul în care siguranța ce- 
tăţeanului este garantată are, cel mai 
adesea, posibilități de a fi cuantifi- 
cat. Asumarea siguranței cetățeanu- 
lui drept concept central al politicilor 
de guvernare presupune înțelegerea 
actului de guvernare ca un manage- 
ment al riscului. 

Diminuarea riscului duce, prac- 
tic, la creșterea siguranței cetățeanu- 
lui. Este foarte important ca guver- 
narea să aibă în vedere scăderea fac- 
torilor de risc. Acest lucru nu se 
poate petrece numai din spirit de 
prudență, așa cum, de pildă, e sufi- 
cient să stingi focul în sobă pentru a 
preîntâmpina un incendiu. În această 
privință doar simpla prudență nu e 

suficientă. Căci stingând focul în so- 
bă s-ar putea să se facă prea frig, 
Scăderea factorilor de risc implică, 
obligatoriu, creșterea gradului de 
performanță. 

Siguranța cetățeanului este un 
concept care nu se raportează doar la 
categoria de pericole care-l pândesc, 
în derularea diferitelor dimensiuni 
ale existenţei sale. El se referă în 
egală măsură la predictibilitatea 
existenței sale. Incertitudinea, im- 
previzibilitatea constituie factori de 
risc care erodează demnitatea per- 
soanei. Impredictibilitatea este o 
componentă arhaică a societății. O 
societate modernă, organizată pe 
norme, legi şi reglementări stabile, 
îşi reduce arbitrariul, având un grad 
sporit de predictibilitate, util nu 
numai la nivelul siguranței perso- 
nale, dar şi la cel al siguranței în 
afaceri sau al siguranței naţionale. 

Siguranța cetățeanului se reali- 
zează prin subsumarea următoarelor 
dimensiuni: 


a) Siguranța alimentară 
Siguranța alimentară este legată 
de evoluția sectorului agricol și de 
asigurarea pentru fiecare familie a 
unui “minimum de subzistență. 
Agricultura trebuie așezată pe baze 
capitaliste, ceea ce înseamnă că pro- 
prietatea trebuie separată de producție 
și conectarea între acestea trebuie 
făcută pe baze manageriale şi cu 
muncă salariată. Politica agricolă tre- 
buie centrată pe sprijinirea fermieru- 
lui şi dezvoltarea pieţelor agricole. 


ac. 


b) Siguranţa stării de 


sănătate 
Noţiunea-cheie a siguranței 
îngrijirii medicale este continuitatea 


bogată, dar uitind de ele vom 
rămîne în aer. Cît despre 
imaginație, au destulă anti- 
creştinii și cîrtitorii contra nea- 
mului. 


PREOȚI ROMÂNI, 
PERSECUTAȚI ÎN UCRAINA 


Ucraina înăbușă în fașă orice 
tentativă de consolidare a iden- 
tității naționale a românilor din 
sudul Basarabiei, aflat acum 
între granițele sale. În ultimul 
timp, serviciile secrete 
ucrainiene se ocupă de dina- 
mitarea comunităților 
românești care solicită ca paro- 
hiile ortodoxe să treacă din 
subordinea Mitropoliei Odesei 
(aparținind Patriarhiei Ruse) în 
cea a Mitropoliei Basarabiei 
(aflată sub oblăduirea 
Patriarhei Române). “Grupuri 
de răsculați” îi bat pe românii 
care cer slujbe în limba 
română și pe preoții români 
ortodocși. Abuzurile s-au 
întețit în ultima vreme. 
Guvernul român ar trtebui să 
găsească o cale diplomatică 
pentru a interveni în favoarea 
respectării drepturilor etnicilor 
români din sudul Basarabiei. 


ROMÂNII ŞI CULTURA DE TV 


Potrivit unui sondaj recent al 
CURS şi Mercury Research, 
românii petrec între 4 şi 6 ore 
pe zi în fața televizorului. 
Cărţile-s scumpe, lenea-i mare, 
iar concursurile pe teme de 
cultură generală ne dau impre- 
sia că facem exerciţii intelec- 
tuale. N-ar fi bai dacă baremi 
ar fi emisiuni culturale 
adevărate prin canalele tv ale 
patriei, dar așa ceva mai rar... 
Singurul post dedicat exclusiv 
culturii, TV Cultural, ajunge la 
47,9 % dintre româniii din 
oraşe şi doar la 5 % dintre 
țărani. Ciţi îl vizionează este o 
altă poveste. “Cultura” făcută 
pe baza unor filme gen 
“Clona” sau “Tinăr și 
neliniștit”, precum și a unor 
emisiuni ca “Punem pariu că-i 
vară?” ne ajută să fim o turmă 
numai bună de manevrat prin 

campanii electorale şi de 
exploatat după. 


O NOUĂ MINERIADĂ 
LA ORIZONT? 


Notoria căpetenie a ortacilor e 
pe cale să iasă din puşcărie 
după ce a ispășit doar 4 din cei 
18 ani de închisoare cît a primit 
pedeapsă pentru răsturnarea 
guvernului Roman. Preşedin- 
tele Iliescu şi-a zis să facă un 
gest “de clemență” la sfîrșit de 
mandat pentru cel care l-a aju- 
tat să curețe Piaţa Universităţii 
de “reacționari”, să doboare un 
guvern care-i scăpase de sub 
control (Roman, 1991) şi să 
atace un altul (Radu Vasile, 
1999). Ion Iliescu a recunoscut 
că Miron Cozma nu e singurul 
vinovat. Păi, dacă am avea o 
justiție corectă, Cozma ar sta 
nu încă 12 ani în pușcărie, ci 
măcar 25, iar în celule înveci- 
nate i-ar ține de urit figuri 
politice mult-mediatizate azi. 
Societatea civilă protestează 
împotriva graţierii lui Cozma. 
Probabil, degeaba. Poate că 
liderul minerilor va fi salvat de 
data asta, dar ce se întîmplă 
dacă va fi condamnat şi pentru 
celelalte mineriade? Cozma 
este membru de vază al PRM 
şi, în plus, umblă vorba că vrea 
să-și facă un partid munci- 
toresc. La lovituri de stat are o 
țiră de experiență, aşa că se 
poate lansa în lupta... politică. 
Și atunci, ce să i se mai 
întimple? 


PAPA ȘI BERLUSCONI, 
CONDAMNĂ 
HOMOSEXUALITATEA 


Într-un document dat 
publicităţii recent, Vaticanul 
condamnă tranșant homosexu- 
alitatea. După ce în Olanda 
niște preoți catolici au 
binecuvîntat “uniunea” dintre 
homosexuali, Sfintul Scaun a 
luat poziţie. “Căsătoria este 
sfintă, în vreme ce actele 
homosexuale merg împotriva 
legii morale naturale. (...) 
Acelora care se îndreaptă din- 
spre toleranță spre legitimarea + 

actului medical. din punctul de 
vedere al îngrijirii, al supravegherii 
epidemiologice şi al condițiilor 
adecvate de viaţă. Astăzi riscul dis- 
continuității actului medical este 
major și este legat de lipsa medica- 
mentelor, a materialelor sanitare și a 
condiţiilor corespunzătoare în 
unitățile medicale. 


c) Ocrotirea persoanei 
Ocrotirea persoanei înseamnă 
ocrotirea vieții, onoarei și demnității 
acesteia. Statul este dator să-şi 
folosească autoritatea pentru a prote- 
ja cetățeanul de orice tentativă de 
aplicare a forței asupra acestuia. 
Ameninţările la adresa siguranței 
personale sunt datorate violenței cu 
rădăcini culturale, economice și 
sociale, accentuării inegalităților şi 
incapacității autorităților. Creşterea 
riscurilor legate de ocrotirea persoa- 
nei ţine de dimensiunile crescânde 
ale alcoolismului pe fundalul sără- 
ciei, de lipsa de soluții pentru prote- 
jarea sau integrarea anumitor cate- 
gorii sociale, de neimplicarea insti- 
tuţiilor statului în procesul de pre- 
venire a violenței, de insuficiența 
resurselor societății civile în des- 
făşurarea unor acțiuni semnificative 
de prevenire a infracționalității. 
Soluţiile pentru creșterea sigu- 


ranţei persoanei sunt, în primul rând, 
reducerea numărului de marginali- 
zaţi şi excluşi social, îmbunătățirea 
activităţii de ordine publică, dez- 
voltarea societăţii civile şi reducerea 
violenței domestice, 


d) Siguranța proprietății 

Siguranța proprietății este echi- 
valentă cu garantarea de către stat a 
proprietății. Cum am mai arătat, 
aceasta necesită o voință politică ex- 
plicită. Până acum, guvernările suc- 
cesive s-au cramponat de faptul că 
garantarea proprietății nu este 
menţionată ca atare în textul consti- 
tuțional. Este o temă falsă. Garanta- 
rea proprietății ține de o anumită 
moralitate politică, de asumare 
democratică şi capitalistă. Nimeni 
nu împiedică puterile statului ca, în 
sistemul legislativ românesc și pe 
parcursul aplicării acestuia, să 
respecte principiul garantării propri- 
etăţii. 


e) Siguranţa investițională 

Siguranța investițională este un 
concept amplu, care este rezultat al 
diminuării unui număr important de 
factori de risc. Aceste riscuri sunt: 
riscul instituțional, legislativ, con- 
curenţial, monetar, valutar, financiar, 
comercial. Ele au fost prezentate pe 


Ressu 


politice O 


larg în capitolul privind mesajul eco- 
nomic al Dreptei. 

Siguranța investiţională este o 
componentă importantă a stabilirii 
riscului de țară, România este o țară 
cu un risc de țară relativ ridicat, 
Consecințele acestei evaluări, se 
concretizează în scăderea interesu- 
lui investitorilor străini, scăderea 
oportunităţilor și creşterea cos- 
turilor în ceea ce privește împrumu- 
turile externe. Riscul de țară impi- 
etează şi asupra încrederii cu care 
sunt acreditate practic toate struc- 
turile economice şi, în primul rând, 
sectorul bancar, știut fiind că riscul 
aferent sectorului bancar este 
socotit a fi mai ridicat decât riscul 
de țară. 

O componentă importantă a sigu- 
ranței. investiţionale este siguranța 
financiară, care se referă la gradul de 
risc ce însoţeşte depunerile și 
investițiile plasate pe piețele finan- 
ciare. Riscurile financiare sunt 
legate de modul de aplicare a regle- 
mentărilor, de vidul de reglementare, 
de credibilitatea instituţiilor. finan- 
ciare, bănci sau fonduri de investiţii, 
de instabilitatea monetară etc. Faptul 
că economiile populației au o pon- 
dere atât de ridicată în depunerile din 
sistemul bancar, sporeşte riscul 
financiar, fiind cele mai sensibile la 
stimulii pieţei. 

Soluţia pentru creşterea sigu- 
ranței financiare este legată de refor- 
ma pieţelor financiare. 


D) Siguranţa locativă 

Siguranţa locativă are în vedere 
dezvoltarea mecanismelor care. să 
înlesnească accesul la o. locuință, 
după puterea financiară a fiecăruia. 
Riscul locativ se manifestă prin 
aceea că piața ipotecară este inexis- 
tentă, oferta de locuinţe este redusă, 
iar costul ridicat al creditului 
îngrădeşte achiziționarea unei 
locuințe prin achitarea ei pe termen 
lung, 


8) Siguranţa locului de 


muncă 
Incertitudinea locului de muncă 


este una dintre cele mai grave expre=. 
sii ale lipsei de siguranță a cetăţea-. 
nului. Rata şomajului, relativ. ridi-. 
cată în România, este doar unul din-. 

tre elementele care trebuie luate în 
calcul pentru a aprecia riscurile 
privind accesul la un loc de muncă. 
Alte aspecte agravante sunt legate de 
durata medie dintre pierderea locului 
de muncă și găsirea unuia nou, de 
gradul ridicat de folosire a muncii la 
negru, de presiunile de natură po- 
litică asupra funcţionarilor publici, 
de lipsa unei piețe funcţionale a 
forței de muncă. Soluţiile agreate 
până în prezent, privind preocuparea 
excesivă pentru protecţia socială 
pasivă, nu au dus la stabilitate 
socială, ci doar la amânarea unor cri- 
ze pe piaţa forței de muncă. Scopul 
protecţiei sociale, mai ales într-un 
caz ca acesta, trebuie să aibă în 
vedere scăderea, pe viitor, a depen- 
denţei faţă de stat. De aceea, pro- 
tecția socială, în situaţia disponibi- 
lizărilor derivate din efectele ajus- 
tărilor structurale, trebuie să intro- 
ducă criteriul intenției viitoare legate 
de disponibilitatea de a participa la 
cursuri de reconversie profesională, 
începerea unei activități pe baze pri- 
vate, mobilitatea angajării etc. 
Oricât ar părea de ciudat, 
barometrul stării de sănătate a tran- 
ziției nu îl reprezintă privatizarea sau 
rata inflației, ci structura ocupării. 
În această privință nu există 
repere absolute. Trebuie să ținem 
seama de structura resurselor, de 
specificul economic și de mentali- 
tăţi. Dincolo de acestea, se con- 
turează anumite corelaţii structurale 
pe care economia românească va tre- 
bui să le respecte. Ele se referă la 
diminuarea forței de muncă ocupate 
în industrie și agricultură și la 
creșterea populaţiei ocupate în sfera 
serviciilor, inclusiv în sfera servici- 
ilor financiare. Aceste tendințe sunt 
rezultat al celorlalte procese asociate 
cu ideea de reformă: privatizare, 
restructurare, inovaţie. tehnologică, 
creșterea eficienței economice, 
emanciparea mentalităților, creșterea 
nivelului de trai, conservarea mediu- 
lui şi dezvoltare durabilă. Ele 
cuprind, de asemenea, componenta 
culturală, pe cea sociologică și pe 
cea demografică. Din acestea decur- 
ge o nouă structură a veniturilor și 
consolidarea clasei de mijloc. Redi- 
mensionarea. structurii forței de 
muncă reprezintă obiectivul cel mai 


drepturilor pentru homosexu- 
alii care coabitează trebuie să 
li se reamintească faptul că 
aprobarea sau legalizarea 
răului este ceva cu totul 
deosebit față de tolerarea 
răului”, se precizează în 
documentul papal. Spre final, 
sînt date și citeva recomandări 
pentru politicienii catolici: “Un 
legislator catolic are datoria 
morală să-și exprime clar şi în 
mod public opoziția și să 
voteze împotriva legislației 
favorabile uniunilor 
homosexuale”. 

Coaliția guvernamentală a lui 
Berlusconi a anunțat că susține 
acțiunea papală de respingere a 
legalizării uniunilor 
homosexuale. În Europa bate 
vînt de normalitate. 


ROMÂNII DE PRETUTIN- 
DENI, “REDESCOPERIȚI” 


Guvernul condus de Adrian 
Năstase și-a adus aminte de 
românii din afara granițelor, că 
tot vin alegerile şi orice vot e 
important. Drept care a purces 
la a sorcovi prim mass media 
cu promisiuni față de românii 
de pretutindeni. Că va 
interveni pentru respectarea 
drepturilor românilor 
minoritari în alte state, că va 
acţiona pentru şi pentru... etc. 
Abia acum va elabora o 
“Strategie pe termen lung”. . 
Sensibil, nevoie-mare, guver- 
nul ăsta la durerile românilor 
răspîndiți prin lume. Numai că 
n-a făcut mai nimic pentru ei 
în anii de cînd conduce 
România. Cel puțin 
Departamentul pentru Românii 
de Pretutindeni parcă-i un 
serviciu secret: nu are nici o 
acţiune vizibilă şi cu efect. 


BASARABIA, ÎNAPOI LA 
CHIRILICĂ 


Guvernul comunist de la 
Chișinău face totul pentru 
reînvierea stalinismului în 
Basarabia. Printre altele, 
intenționează ca în această 
toamnă să renunţe la grafia 
latină a limbii române, în 

favoarea celei chirilice, 

şi la tricolor ca drapel de stat, 
Între timp, Ion Iliescu caută 
puncte de colaborare cu fostul 
general de miliție Vladimir 
Voronin, azi şeful statului arti- 
ficial de dincolo de Prut. 
Societatea civilă din România 
nu s-a agitat prea tare la aflarea 
ultimilor veşti cum e cea 
despre publicarea aberantului 
dicţionar “româno-moldove- 
nesc”. Partidele politice de la 
noi se mărginesc la declarații 
studiate. Iată că se adeveresc, 
una cîte una, temerile lui Iurie 
Roşca și ale PPCD, în vreme ce 
românii din țară parcă s-au con- 
solat cu ideea că Uniunea 
Europeană îşi va avea granița 
pe Prut. 


CAMPIONUL IDEOLOGIEI DE 
CONJUNCTURĂ 


Valerian Stan îl pune la punct 
fără drept de apel pe analistul 
Dan Pavel, într-un articol 
intitulat “Cine ne sunt 
detractorii”. Textul trebuia să 
apară într-un cotidian central, 
dar a fost scos din pagină în 
ultima clipă, probabil pentru a 
evita un război. Totuși, articolul 
a fost publicat pe Internet. Iată 
ce dezvăluie Valerian Stan 
despre unul dintre detractorii 
săi: “Dan Pavel a fost aproape 
permanent (înainte de 1989 -n. 
red.) semnatarul paginii de ide- 
ologie politică a Vieţii 
studențești, otrăvind ani la rând 
conștiințele mai multor 
generaţii de studenți. El a fost 
şi un portavoce al naţionalis- 
mului ceaușist. Un exemplu 
este implicarea sa în campania 
antimaghiară începută de 
Ceauşescu în vara lui 1987. 
Textele lui Dan Pavel agitînd 
pericolul “teoriilor cu caracter 
revanșard”, cum le-a numit, 
sunt un apogeu al naţionalis- 
mului comunist și o instigare 
făţişă la șovinism şi ură 
interetnică. Pentru ca astăzi 
Dan Pavel să treacă drept cam- 
pion al “multiculuturalismului” 
şi “bunei conviețuiri 
interetnice”, 

important și, totodată, cel mai com- 
plex al tranziției. 


h) Siguranța familiei 

Riscurile familiare survin din 
accentuarea sărăciei, pe fondul 
reducerii finanțării și a lipsei de vizi- 
une strategică în domenii vitale cum 
ar fi învățământul, sănătatea, cultura, 
protecția socială, parteneriatul cu 
societatea civilă. Efectele sunt: 
debilitatea fizică, bolile, creşterea 
cazurilor de dizabilități, mortalitatea 
accentuată în rândul copiilor, aban- 
donul școlar, copiii fără adăpost, 
delievența juvenilă, destrămarea 
familiilor, alcoolismul unuia sau a 
ambilor părinţi, creșterea depen- 
denţei de droguri, copiii abuzați 
fizic, sexual sau emoțional ori negli- 
Jai, creşterea violenței conjugale. 

Soluţii pentru reducerea ame- 
nințărilor la adresa siguranței fami- 
liei au în vedere acțiuni conjugate: 
legislative (lansarea unui pachet de 
legi sociale privind ajutoare finan- 
ciare şi materiale pentru familiile 
defavorizate, instituții de primire 
temporară etc.); instituționale (refor- 
ma. instituțiilor sociale, comasarea 
instituțiilor ce se ocupă de familie, 
descentralizarea finanțărilor către 
entități locale, susținerea organiza- 
ţiilor neguvernamentale de profil 
etc.); financiare (găsirea unor noi 
modalităţi de sprijinire financiară 
pentru familiile cele mai afectate de 
sărăcie ori de calamități); economice 
(combaterea şomajului, stimularea 
întreprinderilor mici și mijlocii, 
îndeosebi a întreprinderilor famili- 
ale, dezvoltarea zonelor defavorizate 
etc.); în plan educațional (îndru- 
marea fiecărui cetățean către în- 
vățare continuă, sprijinirea educației 
copilului, planning familial, respin- 
gerea violenței în familie şi societate 
etc.); în plan cultural (orientarea 
familiei în direcții benefice societății 
și individului, lărgirea orizontului 
cultural al populaţiei inclusiv prin 
stimularea circulaţiei ideilor şi per- 
soanelor, facilitarea percepției valo- 
rilor şi principiilor unei societăți 
moderne); în planul ordinii publice 
(Creşterea gradului de siguranță de 
protecţiei a familiei, a avutului său şi 
a siguranței personale a membrilor 
săi). a 


O politică specială necesită 
mama și copilul, ca şi problemati- 
ca generală a femeii, a cărei inde- 
pendenţă precum și statut în soci- 
etate și familie sunt încă marcate 
de factori restrictivi şi discrimina- 
torii. 


i) Accesul la educaţie 

Riscurile generate de sistemul 
educațional rămân importante în 
România. Sistemul educațional se 
află într-o criză amplificată de 
înțelegerea eronată a priorităților. 
Riscurile educaționale se manifestă 
atât asupra profesorului, cât și 
asupra elevului şi părintelui. 

Corpul profesoral este caracteri- 
zat prin deficitul statutului social, 
lipsa criteriilor de profesionalizare, 
deficit de informare și, mai ales, de 
comunicare și participare la decizii. 
La rândul său, elevul este, adesea, 
desconsiderat, marginalizat și neim- 
plicat corespunzător în procesul pro- 
priei educaţii. Prin elev, presiunile 
sistemului se repercutează asupra 
părintelui. Diminuarea | riscurilor 
educaţionale presupune redimen- 
sionarea rolului social al profesoru- 
lui și al actului educației, redefinirea 
calității şi eficienței procesului de 
educaţie și democratizarea sistemu- 
lui școlar. Accesul la educație nu se 
poate obține doar prin măsuri admi- 
nistrative, iar criza sistemului nu are 
doar o soluție financiară. 

În viziunea Dreptei, accesul la 
educaţie reprezintă șansa cetăţeanu- 
lui de a accede la modernizare. 
Aceasta înseamnă emanciparea indi- 
vidului și posibilitatea acestuia de a 
alege pentru sine propria cale. 

Starea de siguranță are o impor- 
tanță covârșitoare în ceea ce privește 
comportamentul economic al indi- 
vizilor. Trăind în incertitudine, indi- 
vizii tind să se izoleze, iar 
inițiativele lor se mărginesc numai 
la evitarea pericolelor imediate, fără 
a-și stabili o conduită pe termen 
mediu. Or, comportamentul eco- 
nomic presupune implicare în sis- 
temul social, în primul rând în 
mecanismele de piață, discer- 
nământ, capacitatea de a opta între 
alternative și de a îmbina, în admin- 
istrarea resurselor, orizonturile de 
timp. : 

Alexandru BOER 


aportul anual al Comisiei 
R >= privind România, 

care va fi prezentat pe 5 
noiembrie a.c., reprezintă un ele- 
ment-cheie pentru evaluarea obiec- 
tivului de aderare la Uniunea 
Europeană în 2007. Încheierea 
negocierilor de aderare în octombrie 
2004 depinde, în mare măsură, de 
acordarea statutului de “economie de 
piață funcţională”, Din păcate, 
România este singura dintre statele 
candidate care nu a primit acest 
statut. Declaraţiile recente ale comi- 
sarului european pentru extindere, 
Giinther Verheugen, nu par a fi deloc 
optimiste, din cauza ritmului lent al 
reformelor structurale din economia 
românească. 


Prin definiția sa, criteriul eco- 


nomic - “o economie de piaţă func- 
țională și capacitatea de a face față 

presiunilor concurențiale și forțelor 
pieței UE” - consacră rolul major pe 
care politica concurenței îl ocupă în 
funcționalitatea unei economii de 
piaţă. De altfel, în cadrul negocie- 
rilor cu UE, capitolul 6 “Politica în 
domeniul concurenței” prezintă o 
caracteristică specială, fiind singurul 
capitol pentru care conformitatea cu 
acquis-ul comunitar trebuie să fie 
integral aplicabilă în momentul 
încheierii sale şi nu în momentul 
aderării. 

Principiile cuprinse în Tratatul 
Uniunii Europene stipulează că 
statele membre ale comunității euro- 
pene vor adopta o politică economi- 
că “condusă conform respectului 
unei economii de piață deschisă, cu 
liberă concurență”. Politicile con- 
curenței urmăresc protejarea şi dez- 
voltarea unei concurențe eficiente pe 
piața comună europeană. Cadrul legis- 
lativ comunitar se concentrează pe 


patru domenii principale de acțiune: 
eliminarea acordurilor restrictive ale 
concurenței şi a abuzurilor de pozi- 
ție, controlul fuziunii firmelor, libera- 
lizarea sectoarelor economice sub 
formă de monopol și monitorizarea 
subvenţiilor acordate de către stat, 
obiectivul fiind eliminarea distorsiu- 
nilor care pot afecta concurența pe 
piața internă. Competența care tra- 
tează aceste probleme o are Comisia 
Europeană iar, în anumite cazuri, 
această autoritate este aplicată 
împreună cu jurisdicția autorităților 
de concurență a statelor membre. În 
ceea ce priveşte controlul fuziunilor 
şi controlul subvenţiilor acordate de 
statele membre, autoritatea aparține 
exclusiv Comisiei Europene. Capi- 
tolul 6 privind “Politica în domeniul 
concurenței” cuprinde, formal, două 
părți: legislația anti-trust și ajutorul 
de stat. Dacă pentru legislația anti- 
trust, statele candidate nu au întâmp- 
inat mari dificultăți, domeniul aju- 
toarelor de stat este unul deosebit de 
sensibil, ridicând cele mai multe și 
dificile probleme. Criteriul european 
- stabilit în cadrul Consiliului 
European de la Lisabona din martie 
2000 - prevede că ajutorul de stat 
este interzis, iar Comisia Europeană 
solicită statelor candidate ca această 
regulă să fie aplicabilă cu mult 
înainte de data aderării. Astfel, CE 
urmăreşte ca firmele naționale să se 
“obișnuiască” să acționeze fără spri- 
jinul statului, pentru a nu se confrun- 
ta cu mari dificultății în momentul 
intrării efective pe piața internă. 
Există și excepţii de la respectarea 
acestui criteriu, ajutorul de stat fiind 
acceptat în cazul acordării sale în 
domenii strict precizate, cum pentru 
dezvoltarea regională sau pentru sal- 
varea şi restructurarea unor sectoare 
aflate în dificultate. . 
Raportul de ţară pe anul 2002 
privind România al Comisiei Euro- 
pene arată că “în ceea ce priveşte 
concurența, legislația românească 
este în linii mari armonizată cu 
prevederile acquis-ului comunitar”, 
dar subliniază necesitatea întăririi 
capacității de aplicare a legislației 
precum Și “transpunerea unor reguli 
substanțiale” în ceea ce priveşte aju- 
torul de stat. În acest sens, Raportul 
Comisiei recomandă o abordare mai 

fermă și pro-activă pentru a aplicarea 
efectivă a regulilor. Potrivit calen- 
darului stabilit cu Comisia 
Europeană, în acest moment, armo- 
nizarea legislației românești. în 
domeniul concurenței consemnează, 
însă, întârzieri (amendarea Legii 


privind ajutorul de stat trebuia reali- 
zată în primul semestru al acestui 
an), fapt care poate afecta serios 
şansele României de a obține anul 
acesta statutul de economie func- 
ţională de piaţă din partea Comisiei 
Europene. 

Sub presiunea redactării de către 
experţii Comisiei Europene a Ra- 
portului de țară pe 2003, Guvernul a 
iniţiat, de curând, Proiectele de lege 
privind modificarea și completarea 
Legii concurenței nr. 21/1996 şi a 
Legii nr. 143/1999 privind ajutorul 
de stat, cele două proiecte de lege 
trebuind a fi adoptate cât mai curând 
în Parlament. Cu toate că modifică- 
rile aduse Legii concurenței și Legii 
ajutorului de stat se află în conformi- 
tate cu prevederile acquis-ului co- 


munitar, eficiența acestor acte nor- 
mative depinde, cu precădere, în 
ceea ce priveşte problematica aju- 
torului de stat, de capacitatea de apli- 
care simultană a acestora cu Legea 
falimentului, de întărirea disciplinei 
financiare şi de privatizare. Înainte 
însă de a fi aplicate, proiectele de 
lege trebuie să fie adoptate. Armo- 
nizarea legislaţiei în domeniul con- 
curenței reprezintă unul dintre cri- 
teriile cele mai importante (dacă nu, 
poate, cel mai important) care stau la 
baza întocmirii unui Raport favora- 
bil din partea Comisiei Europene, 
Neobţinerea statutului de 
“economie funcţională de piaţă” ne 
poate pune în situaţia delicată de a 
spera nu atât în respectul partenerilor 
noștri europeni, cât în milostenia lor, 


IONRIIEIESGU 


antisemitul! 


Viorel PATRICHI 


umnezeul politicienilor i-a 
servit lui Ion Iliescu o 
ironie pe măsura vremurilor. 


de glorie pe care le trăim: președin- 
tele este acuzat de antisemitism: 
fiindcă ar fi luat în deșert Holo- 
caustul. EI a oferit un interviu lui 
Grig Davidovitz de la ziarul Haaretz 
de la Ierusalim: a spus că şi alte 
popoare au avut de suferit în perioa- 
da interbelică și după. De pildă, 
românii. De exemplu, “tatăl meu a 
fost militant comunist și a fost trimis” 
în lagăr. A murit la 44 de ani”. Gata, 

a fost declarat antisemit: a minimal- 
izat shoah-ul! Toată presa evreiască 
şi nu numai i-a sărit în cap, mai ales 
că politicienii stau pe burtă în 
această perioadă, iar ziariştii nu au 
de cine se lua. 

Tocmai lui Ion Iliescu i s-a 
întâmplat să devină Ciuca avertis- 
mentelor. Trebuie izolat ca Haider! 
EI, care de la '44 încoace, cu toți 
brucanii și sionii... Să afirmi că Ion 
Iliescu este antisemit e ca și cum ai 
spune că regele Juan Carlos a de- 
venit republican. Mai ales că preșe- 
dintele nostru vrea să se împace cu 
toată lumea: cu opoziţia, cu regele 
Mihai, cu Miron Cozma, cu pupe- 
zele zbârlite de fum... El știa foarte 
bine în ce furnicar se bagă, dar a 
făcut-o deliberat: “Holocaustul a 
fost un fenomen general în Europa și 
astfel de evenimente au avut loc și 
pe teritoriul României; masacrele de 
la București și Iași din 1941 şi trimi- 
terea de evrei în lagăre de concen- 
trare din Transnistria au avut loc în 
România, iar liderii din acea vreme 
sunt responsabili pentru acele eveni- 
mente. Totuși, este imposibil să fie 
acuzat poporul român și societatea 
românească de acest lucru”. 

Unde este eroarea aici? Preşe- 
dintele a îndrăznit să afirme că au 
murit “și alţii”. Cum să spui aşa ce- 
va, când Holocaustul a devenit o 
religie a damnării celorlalți? Nu am 
auzit să se scandalizeze cineva la 
nivel mondial pentru milioanele de 
morţi de pe conştiinţa comuniștilor 
care nu erau numai indigeni. Ce-ar fi 
să fixăm o zi și pentru comemorarea 
morţilor din gulaguri? Termenul 
“holocaust” înseamnă “ardere de 
tot” și nu se aplică pentru aceste vic- 
time. La Hiroshima a fost “ardere de 
tot”? Da, dar nu... Dacă acceptăm 
sensul restrictiv, atunci cuvântul tre- 
buie aplicat numai pentru evreii care 
au sfârşit tragic în urma. “soluției 
finale” (exterminarea prin gazare în 
lagărele naziste). România nu a tri- 
mis evrei la gazare, fiindcă Ion An- 
tonescu nu a acceptat “soluţia fina- 
lă”, așa cum a procedat Ungaria. În 
schimb, mulți evrei din România lui 
Antonescu au murit ca urmare a 
deportărilor spre Transnistria. Nu s-a 
ajuns la consens privind numărul 
morților, dar dacă a fost ucis un sin- 

ur copil în acele împrejurări, este 
cel puțin trivial să negăm. După ce 
s-a Tăstit la Ion Iliescu, Yosef Lapid, 
ministrul Justiţiei din Israel, repune 
în circulație aceleași cifre cosmice: 
“Este adevărat că au rămas 350.000 
de evrei în România, dar 420.000 au 
fost uciși acolo Şi în teritoriile 
cucerite de armata română”, E greu 
de priceput. 

Sigur, putem invoca starea de 
război, atitudinea pro-sovietică a 
multor evrei din nord-estul Româ- 
niei și umilirea armatei române. la 
retragerea din 1940, după ultimatu- 
mul lui Stalin. Iată ce spune Yad 
Vashem despre Ion Antonescu: 


“Referitor la politica lui față de 
evrei, Antonescu a făcut deosebirea 
între evreii care trăiau în România 
de dinaintea primului război mondi- 
al şi în sudul Transilvaniei, pe care-i 
considera adevărați români, și cei 
care trăiau în Basarabia şi în sudul 
Bucovinei. El a ordonat ca evreii din 
zona rurală din Basarabia și Buco- 
vina să fie exterminați, iar cei din 
orașe să fie băgaţi în ghetouri și în 
lagăre de concentrare. În vara lui 
1941, el a exilat 150.000 de evrei 
basarabeni şi bucovineni în Trans- 
nistria, unde mulți au murit sau au 
fost uciși. În restul României, evreii 
au fost concentrați în oraşe, iar pro- 
prietățile lor au fost confiscate. 
Totuşi, Antonescu a refuzat să-i pre- 
dea naziștilor.” Prin urmare, numă- 
rul morţilor trebuie încă studiat. Era 
război. Cum puteau reacționa mili- 
tarii români la revenirea lor din 
1941 în ținuturile bântuite de ruși, 
unde unii evrei ieșeau cu drapele 
sovietice înaintea hoardelor lui 
Stalin? Situaţia a fost extrem de 


AIE EC ef 


complexă şi trebuie judecată numai 
în context istoric. România se afla în 
prăpastie și militarul Antonescu nu 
putea tolera nici o extremă: nici pe 
comuniștii pro-sovietici ai Anei 
Pauker, nici pe legionarii lui Horia 
Sima. Pe toți a vrut să-i anihileze 
crezând că astfel va salva țara. A 
reușit doar cu legionarii, dar ei nu 
par așa supăraţi pe istorie. 

De altfel, adevăratul motiv al 
iritării este în altă parte: despăgubiri- 
le pentru morți și retrocedările pen- 
tru urmași. “Oamenii se confruntă 
cu lipsuri și, în același timp, înain- 
tează asemenea revendicări deoa- 
rece în istoriă românească, în timpul 
celui de-al doilea război mondial şi 
după aceea, proprietățile au fost 
naționalizate. Înseamnă oare aceasta 
că cetățeanul român amărât de azi 
trebuie să plătească pentru ce s-a 
întâmplat “atunci? Merită să fie 
jupuiţi cei care trăiesc astăzi în con- 
diții grele? Și doar ca să fie compen- 
saţi alții? Nu consider că este un 
lucru potrivit” „ a spus Ion Iliescu. 
Campanie electorală? Greu de sus- 
ținut că președintele ar avea motive 
personale s-o facă acum. Deducem 
însă că se exercită presiuni asupra 
statului român pentru despăgubiri: 
este o perioadă propice și toți vor să 
profite” fiindcă vrem să intrăm în 
NATO și în Uniunea Europeană. 
Acum e momentul. Până și Vladimir 
Voronin vrea tratat cu România tot 
acum! 

Trebuie sesizat însă și un aspect 
mult mai grav: lon Iliescu vede ver- 
de când aude cuvântul “proprietate”. 
Ţara este într-adevăr sărăcită. De 
cine oare? Dar proprietățile trebuie 
restituite sau despăgubite, după caz, 
indiferent de etnie. Altfel, plătim toți 
la Curtea Europeană a Drepturilor 
Omului pentru “erorile” justiției 
române din procesele de restituire. 
Atunci de ce să ne lăsăm “jupuiți” 
de judecători? Evreii trebuie să-și 
primească drepturile, dar și țăranii 
români, care au rămas fără boi, fără 
plug, fără pământ timp de 50 de ani. 
Cine plătește? Întrebarea ne înco- 
voaie şi nu mai ține de antisemitism, 
un cuvânt fără acoperire în România 
lui Ion Iliescu. Și astăzi, problema 
este de natură economică, iar nu 
rasială. 

ae 7 berberă 
a lumii noi 


Corina BISTRICEANU 


Vechii greci îi denumeau barbari 
nu doar pe cei născuți și trăitori în 
afara spaţiului geografic şi politic al 
cetăților greceşti, ci pe cei care nu 
gândeau grecește și care nu vor- 
beau greaca, care se plasau spiritual 
în afara paideumei, a culturii speci- 
fice acestei limbi. Nu era o categorie 
valorică relativă la gradul de civi- 
lizație, de progres tehnic și nivel de 
trai al vreunei populații sau persoane, 
ci o valoare absolută, dată de identi- 
ficarea sau nu cu tipul cultural grec. 
Astăzi, acest termen, ca multe altele 
încăpute tot mai greu în bagajul din 
ce în ce mai sumar al urmaşilor 
vechilor barbari, este folosit în lim- 
bajul comun pentru a înfiera primi- 
tivismul, asociat de multe ori cu ceea 
ce se interpretează, prin prisma cri- 
teriilor moderne, drept cruzime, opri- 
mare, reprimare și alte moduri de 
nerespectare a noilor drepturi (fie că 
acestea se referă la oameni, animale, 
spaţii fizico-geografice ș.a.). Dacă 
vechii greci numeau barbarie ceea ce 
era exterior specificului culturii lor, 
astăzi am ajuns să înțelegem prin bar- 
barie tocmai acest specific al cul- 
turilor de oriunde. 

În accepţia orizonturilor deschise 
despre care ne place astăzi să vorbim, 
mai ales atunci când interesele ne cer 
sau numai ne sugerează o identitate 
atât de largă cât să încapă filosofia lui 
ubi bene, ibi patria, hotarele sunt 
caduce. A menține, în acest spaţiu 
deschis tuturor posibilităţilor, ideea 
specificului, a ireductibilului cultural 
al unei țări, înseamnă, pe de o parte, 
orgoliul zadarnic de a te opune valu- 

lui globalizării, iar, pe de altă parte, o 
dovadă de intoleranță, îngustime de 
spirit, în ultimă instanță de barbarie. 

Specificul cultural are astăzi 
două categorii în care poate fi 
înțeles de populaţiile moderne: exo- 
tismul şi barbarismul. Ceea ce este 
pitoresc, colorat, spectaculos și dis- 
tractiv face obiectul recentei indus- 
trii a turismului. Ceea ce nu dis- 
trează, ceea ce indispune sau 
lezează principiile industriei respec- 
tive este barbar. La rândul său, însă, 
barbaria poate căpăta forme accept- 
abile prin estetizarea în care sunt 
specialiști agenții mass media. 
Barbaria sărăciei, războiului sau pur 
şi simplu a  primitivismului 
moravurilor devin “interesante”, cu 
condiția să fie prezentate pe posturi 
de televiziune sau în reviste inter- 
naționale, care își construiesc un 
renume tocmai prin curajul și insis- 
tența cu care caută și găsesc lucruri 
atractive în cele mai “insalubre” 
zone ale lumii noastre. 


Turismul, un drog 
permis al lumii noastre 


Turismul este substitutul modem 
al călătoriei, al drumului ca parcurs 
inițiatic. Pitorescul sau exoticul 
denumesc surprizele care îl extrag în 
mod plăcut pe călătorul modern din 
rutina apăsătoare a spaţiului familiar. 
Căci chiar în acest plan, al familiaru- 
lui, a avut loc o mutație crucială. 
Casa, familia, ocupaţia au devenit 
pentru omul orașelor de astăzi, 
“scene”, pe care interpretarea 
“rolurilor” (ca să folosim o termi- 
nologie sociologică de mare actuali- 
tate) devine tot mai mult o corvoadă. 
Turismul este modul permis şi chiar 
recomandat de evadare, prin care 
timpul liber este consumat, și la fel și 
banii, resursele care susțin tot mai 
prosperul sector terțiar. Profesioniştii 
vacanțelor, experți în evaluarea 
gradului de oboseală a omului soci- 
etăţii moderne, traduc imediat acest 
nou indicator al modernității în 


rost nr6 


Ie cd 


disponibilități de cheltuire. Cu cât 
individul este mai obosit, mai pri- 
zonier al unei rutine alienante, cu atât 
va fi mai dispus să-și achiziţioneze o 
vacanţă mai exotică. EI trebuie con- 
vins că suma — de multe ori foarte 
mare -— pe cate O plăteşte este o 
investiţie în propria persoană. 

Fuga de obișnuit, de cotidian se 
transformă, cel mai adesea, în fuga 
de sine. Psihologii, acești descoperi- 
tori şi, în același timp, inventatori ai 
noii patologii, atrag atenția! asupra 
caracterului schizoid al personalității 
umane moderne. Astăzi, nu mai sun- 
tem prezenți. în lume cu. întreaga 
noastră experiență de-viaţă și în inte- 
gralitatea personalităţii noastre ci, în 
funcţie de contextul care ne reclamă, 
ca specialiști competenți în anumite 
domenii, locatari ai unei structuri de 
locuit, soți; părinți, membri ai unui 
public; ţinte ale “campaniilor elec- 
torale sau publicitare ete; “Aceste 
fațete care ne compun nu; se supra- 
pun, separaţia lor devenind condiţie 
pentru. păstrarea echilibrului unor 
personalităţi compozite. “Suntem 
obișnuiți cu regula de a nu amesteca 
viaţa profesională cu-cea personală, 
viața privată cu cea publică, relaţiile 
afective. cu cele sexuale etc;,- dis- 
tincțiile devenind tot mai fine şi mai 
greu de operat. 

În acest cadru, “timpul liber” 
este înțeles, de-cei mai înţelepţi: din- 
tre noi, ca intervalul în care ne putem 
reorganiza, reîntregi ca personalitate. 
Totuși, adesea, revenirea la. rutină 
este mai reconfortantă decât pă- 
răsirea ei. Timpul liber devine, pentru 
omul obișnuit să răspundă la solie- 
itări, asemenea unui automat, corvoa- 
da de a înfrunta propriul vid interior. 
De aici. răspândirea atât de largă a 
plictiselii, „ izvorâtă. din negarea 
sinelui, din. anularea. identităţii. În 
acest prag, orice te atrage spre exteri- 
or, te poate face să uiţi sau să ignori 
pustiul dinlăuntru, este bine venit. 


De aceea turismul este o: 


investiţie ce contribuie la echilibrul 
precar al omului modern. În această 
filoșofie a evaziunii, călătoria, în 


sine, capătă sensul unei. experiențe: 
halucinante. Locurile, cât de îndepăr- 


tate, sunt consumate rapid, în ceea ce 
au mai suculent, adică mai exotic. 
Intuind. efemerul incursiunilor de 

Vacanţă, turiștii încearcă să surprindă 
ceva cât de cât statornic în memoriile 
= tot mai fidele - ale aparatelor de 
fotografiat Sau de filmat. Excursia nu 
îi va face să înțeleagă nimic din sen- 
urile care structurează altfel lumea 
în. spaţiile pe. care; le străbat, dar 
ameţeala goanei le linişteşte angoasa 


spațiului - familiar şi a propriei 
dezrădăcinări, 


Dezrădăcinaţii 


Societăţile tradiționale, cum era 
cea antică, pe care am invocat-o la 
început, sau cum este cea rurală, mai 
aproapiată experienței noastre, admi- 
teau călătoria ca pe o experiență ex- 
traordinară, aproape ezoterică. Fie că 
vorbim despre epopeea odiseică sau 
despre transhumaţa păstorilor ro= 
mâni, deplasarea presupunea, înainte 
de toate, un mare pericol: călătorul 
îşi asuma statutul malefic al străinu- 
lui, iar pătrunderea sa în- spaţii 
necunoscute îi impunea efortul de 
anulare a acestui statut. A fi de-al 
locului însemna a avea; toate drep- 
turile. A fi străin însemna a nu fi 
nimic mai: mult decât o amenințare 
latentă. Dacă o calamitate se abătea 
asupra unui sat, de vină erau străinii, 
veneticii, oamenii fără căpătâi, adică 
fără casă. Ei se sustrăgeau tradiției 


locale prin necunoașterea ei, ba-mai 
mult, o, întinau prin introducerea 
unor noi moravuri. Pentru a preveni 
pericolul dezintegrării autorității 
tradiționale, străinii erau anatem- 
izaţi, excluşi de la drepturile localni- 
Cilor,- supravegheați atent de orga- 
nele controlului informal. Doar prin 
permanenta revendicare de la locul 
obârșiei (Ulise îşi invocă în perma- 
nență patria și familia, simbol al 
apartenenței), care îi transforma în 
oaspeți, sau prin metamorfoza grea 
şi dureroasă care ducea la adopție, la 
integrarea în noul spațiu, călătorii 
reușeau să neutralizeze statutul 
ingrat pe care îl aveau abandonân- 
du-și căminul. 

Pentru turiștii de astăzi, călătoria 
este o manifestare a nevrozei noutății 
şi diversităţii. Avizi de altceva, acasă 
pretutindeni, ei sunt de nicăieri. 
Apatrizi, ei se plasează în afara chiar. 
a locului de care, formal, aparțin. Se 
identifică la fel de ușor cu civilizația 
tibetană, indiană, franceză sau cu 
urmașii Imperiului Inca. Amorfi din 
punct de vedere cultural, invadează 
pământul, ba chiar își dispută primele 
bilete de excursie pe Marte. Faţă de 
această uriașă migrație, culturile nu 
se pot apăra decât prin reinventarea 
hotarelor care le separă de noii bar- 

„|DEZVOLITN RIP 


Edgar MORIN 
Anne Brigitte KERN 


ezvoltarea e cuvântul stăpân, 
D devenit O.N.U.-sian, în care 

s-au întâlnit toate vulgatele 
ideologice a celei de-a doua jumătăți 
a sec. XX-lea. La fundamentul ideii 
directoare de dezvoltare se află 
marea paradigmă occidentală a 
progresului. Dezvoltarea trebuie să 
asigure progresul, care progres 
trebuie să asigure dezvoltarea. 

Dezvoltarea are două aspecte . 
Pe de o parte este un mit global în 
care societățile devenite industriale 
ating bunăstarea, își reduc inegalită- 
ile externe si dau indivizilor maxi- 
mum de fericire pe care-l poate da o 
societate. Pe de altă parte este o 
concepție reductivă în care creşterea 
economică este motorul necesar şi 
suficient al tuturor dezvoltărilor 
sociale, psihice și morale. Această 
concepție tehnico-economică ignoră 
problemele umane ale identităţii, ale 
comunității, ale solidarității, ale 
culturii. Astfel noțiunea de dezvol- 
tare este grav subdezvoltată. Noţiu- 
nea de subdezvoltare este un produs 
sărac și abstract al noțiunii sărace și 
abstracte de dezvoltare. 

Legată de credința oarbă în 
mersul înainte irezistibil al progre- 
sului, credința oarba în dezvoltare a 
permis pe de o parte eliminarea îndo- 
ielilor, pe de alta a permis ocultarea 
barbariilor puse în mișcare în dezvol- 
tarea dezvoltării. 

Mitul dezvoltării a determinat 
credința că totul trebuia sacrificat 
pentru el. El a permis justificarea dic- 
taturilor necruțătoare, fie ele de mo- 
del „socialist” (partid unic) sau de 
model pro-occidental (dictatură mili- 
tară). Cruzimile revoluțiilor dezvoltă- 
rii au agravat tragedia subdezvoltării. 

După 30 de ani închinați dez- 
voltării, marele ehilibru Nord / Sud 
rămâne și inegalitățile se agravează. 
25% din populaţia globului trăind în 
țările bogate consumă 75% din 
energie, marile puteri conservă 
monopolul înaltei tehnologii şi chiar 
își însușesc puterea cognitivă și 
manipulatoare asupra capitalului 
genetic al speciilor vii, inclusiv asu- 
pra celei umane. Lumea dezvoltată 
îşi distruge surplusurile agricole, îşi 
lasă pământurile pârloagă, în timp ce 
lipsurile și foametea se înmulțesc în 
lumea săracă. 

Imediat ce apar războaiele civile 
sau dezastre naturale, ajutorul 
caritabil de moment este devorat de 
paraziți birocratici sau afacerişti. 
Lumea a treia continuă să suporte 
exploaterea economică, dar ea su- 
portă şi cecitatea, gândirea mărginită, 
subdezvoltarea morală şi intelectuală 
a lumii dezvoltate. 

În Africa solurile de sleiesc, cli- 
matul se degradează, populaţia creș- 
te, SIDA face ravagii. La o poli- 
cultură satisfăcând nevoi familiare și 
locale se substituie o monocultură 
supusă hazardului pieţei mondiale. 
Sub lovitura acestor hazarduri, 
monocultura suferă criză după criză; 
capitalurile investite în sectoarele de 
criză fug. Exodul ruralilor umple 
bidonvilurile celor fără lucru. Mone- 
tarizarea și transformarea tuturor 
lucrurilor în marfă distrug viața 
comunitară a serviciilor reciproce și a 
conviețuirii prin întrajutorare. Ce 
este mai bun din culturile indigene 
dispare în avantajul a ceea ce este 
mai rău în cultura occidentală. 

Ideea dezvoltaţionistă a fost şi 
este oarbă la bogăţiile culturale ale 
societăților arhaice sau tradiționale 
care n-au fost văzute decât prin oche- 
lari economici și cantitativi. Ea n-a 


remarcat în aceste culturi decât false 
idei, ignoranță, superstiții fără a-şi 
imagina că ele conţineau intuiții 
profunde, cunoştinţe acumulate în 
milenii, înțelepciune a vieții și valori 
etice care la noi s-au atrofiat. Fruct al 
unei raționalizări occidentalo-centri- 
ce, dezvoltarismul a fost în acelaşi 
timp orb la faptul că, culturile 
societăților noastre dezvoltate com- 
portă în cuprinsul lor, ca și toate cul- 
turile de altfel, dar în moduri diferite, 
alături de adevăruri și virtuți profun- 
de (precum cele ale raționalității au- 
tocritice care permit vederea carențe- 
lor şi a fobiilor propriei noastre cul- 
turi) şi idei arbitrare, mituri nefon- 
date (precum mitul providențialist al 
progresului), enorme iluzii (cum ar fi 
iluzia de a fi ajuns la vârful raţionali- 
tății şi de a fi depozitarii exclusivi ai 
acesteia), orbiri teribile (precum cele 
ale gândirii parcelare, compartimen- 
tate, reducționiste şi mecaniciste). 

În chiar izvorul său european, 
dezvoltarea modernității urbane și 
industriale a antrenat distrugerea 
culturilor rurale milenare și ea începe 
să atace țesutul diverselor culturi 
regionale, care rezistă în mod inegal. 
În sânul marilor culturi istorice ale 
Asiei și ale lumii islamice s-a rezistat 
la occidentalizare fie prin asumarea 
unei duble identități (Japonia, Ma- 
roc) fie prin regenerarea fondului 
religios și etnic. 

Cum am spus-o deja, rezistența 
la occidentalizare se operează prin 
însușirea armelor și instrumentelor 
Occidentului: formula Statului-naţiu- 
ne, tehnicile industriale, administra- 
tive și militare, ideologiile emancipa- 
toare ale dreptului popoarelor. De un- 
de, într-un același proces, o dublă 
mișcare de reînradăcinare în trecut și 
catapultarea spre viitor. O dinamică 
complexă, unde interacționează iden- 

titate/naţiune/religie/Stat/tehnică. și 
unde intervin capitalismul, ideologii- 
le Occidentului, ideologia revoluţio- 
nară, cultura de masă, provoacă rev- 
oltă, nădejde, apoi resemnare, 
disperare, din nou revoltă. Toate 
acestea nu fără sfâșieri, conflicte 
interioare, compromisuri nelegitime; 
oricum ar veni, occidentalizarea 
progresează via tehnicizare, transfor- 
marea în marfă, mercantilizare. şi 
ideologizare, şi, într-un sens contrar, 
cum am văzut mai înainte, progre- 
sează balcanizarea şi reîntemeierea în 
identitate etnoreligioasă. 

În restul lumii, dezvoltarea tinde 
să isprăvească dezintegrarea cultu- 
rilor arhaice începută din vremile 
istorice și continuată masiv prin colo- 
nizare. Lumea culturilor indigene, azi 
redusă la 300 milioane de persoane, 
este sortită morții. 

Asistăm la ultima fază a 
prăbuşirii culturilor vânătorilor. și 
culegătorilor care mai supraviețuiau 
în pădurile tropicale, în munții sălba- 
tici, în întinderile. deşertice. Progre- 
sele medicinei aduc igienă și vinde- 
care, dar duc la pierderea remediilor 
și practicilor vindecătorilor sau vraci- 
lor; alfabetizarea aduce cultura seri- 
să, dar distruge culturile orale purtă- 
toare de cunoştinţe și înțelepciuni mi- 
lenare. Tipurile tradiționale de perso- 
nalitate sunt destructurate. 

Experiența recentă din golful 
James ilustrează procesul. În logica 
dezvoltării, Hydro-Quebec a între- 
prins acolo construcția de mari ba- 
raje, destinate să furnizeze electri- 
citate la preț avantajos provinciei și, 
în același timp să atragă implantarea 
unor uzine de aluminiu. O parte a 
teritoriului a fost cumpărată de. la 
indienii cris, ceea ce. le-a oferit 
mijlocul de a se sedentariza, să do- 
bândească case și echipament elec- 
tromenajer, să adopte. şi să se 
adapteze. la muncă/energie/creştere, 
ete. Dar în teritoriile obţinute de 
Hydro-Quebec crearea de lacuri 
artificiale a tăiat rutele de migrare 
pentru turmele de caribu, iar elibe- 
rarea de fosfor în ape a făcut peştele. 
necomestibil. Oamenii, obligați să-și 
lase Vechile activităţi de pescari şi 
Vânători, s-au dus să muncească la 
construcţia de baraje, apoi au devenit 
şomeri, Bătrânii, inactivi, se lasă 

hrăniţi. Tinerii dau în patima beţiei şi 
poţi vedea copii de 4 ani îmbătându- 
; cu bere. Femeile care au aban- 
edr peştele și camea 
edi cps, d, zaharoase, au 
fost distrusă zid Ey 1007 pia 

ȘI nu s-a constituit o alta 
nouă. Altruismul a făcut loc egois- 
mului. Un mod vechi de viață, o lume 
veche cu viața ei a murit. Bunăstarea 
domestică a venit, dimpreună cu 
alcoolismul, drogurile, plictisul. In- 
dienii cris azi sunt bogați în mărfuri 
ŞI săraci cu sufletul, nenorociți, pe 
cale de dispariție. % 

În toate cazurile, și desigur și în 
Europa, dar mai grav în afara Euro- 
pei, dezvoltarea distruge mai mult 
sau mai puţin rapid solidaritățile lo- 
cale , trăsăturile originale adaptate 
unor condiții ecologice singulare. 

Desigur culturile nu trebuie 
idealizate. Trebuie Ştiut că orice 
evoluție comportă abandon, orice 
creație comportă distrugere, că orice 
câştig istoric se plătește printr-o 
pierdere. Trebuie înțeles că, muritoa- 
re ca tot ce trăiește, fiecare cultură 
este demnă să trăiască şi trebuie să 
ştie să moară. Avem nevoie de ase- 
menea să menţinem necesitatea unei 
culturi planetare. Drept este că 
multiplicitatea culturilor, adaptări 
minimale la condițiile și problemele 
locale, împiedică azi accesul la nivel 
planetar. Dar nu se poate extrage din 
fiecare și generaliza ceea ce a adus ea 
mai bogat ? Atunci cum să integrezi 
valorile. şi tezaurele culturale ale 
culturilor care se dezintegrează ? 
Nu-i prea târziu. Trebuie să înfrun- 
tăm cele două somații contradictorii: 
să salvăm extraordinara diversitate 
culturală pe care a creat-o diaspora 
omenirii şi în același timp, să nutrim 
o; cultură planetară comună. Vedem 
pe alocuri că, paralel cu procesul de 
omogenizare civilizațională pe care-l 
propulsează revărsarea tehnico-in- 
dustrială, are loc si un proces de 
întâlniri și sincretisme culturale: ne- 
încetat, se recreează diversitate cultu- 
rală în USA, în America latină și în 
Africa. Ceea ce nu înlătură faptul că 
dezvoltarea tehnico-industrială ame- 
nință lumea cu cruzime. 

Pretutindeni este tehnicizarea 
generalizată, industrializarea genera- 
lizată, urbanizarea generalizată, cu 


efectele lor ambivalente dintre care 
nu se știe care vor prevala. Toate 
acestea determină cu mare viteză 
distrugerea culturilor agrare, sfârșitul 
unei lumi țărănești multimilenare: în 
timp ce 3% din populația lumii trăia 
in oraș în 1800, azi 80% din locuitori 
sunt urbanizați în Occidentul euro- 
pean. Megalopole ca Mexico, Shan- 
ghai, Bombay, Jakarta, Tokio-Osaka 
nu încetează să crească. Acești 
monștri urbani suferă (şi-i fac să 
sufere pe locuitorii lor) ambuteiaje, 
zgomote, stres, poluări de tot felul. 
Mizeria materială proliferează în 
bidonviluri, mizeria morală nu e 
concentrată numai în cartierele 
drogurilor și  delicvenței; ea 
domnește și în centrele luxoase 
protejate de miliții si gorile. 

Demografii de la ONU au 
prevăzut că în 2000, mai mult de 
50% din populația mondială va trăi în 
mediul urban, 60 de megalopole vor 
număra peste 650 milioane de 
locuitori. Din 21 de megalopole de 
peste 10 milioane de locuitori, 17 se 
vor situa în țări sărace. 


Unde duce dezvoltarea 
mondială? 


Unele merg spre dezastru; altele 
care se smulg subdezvoltării econo- 
mice, se vor regăsi cu problemele de 
civilizație ale lumii dezvoltate. 
Aceasta din urmă cunoaște în rest în 
cuprinsul său o dezvoltare a subdez- 
voltării economice: 35 milioane de 
ființe umane sunt sub pragul de 
sărăcie în Statele Unite. Pare-se că 
intrăm într-o societate „duală” care 
aruncă în ghetourile ei pe cei excluși 
de la dezvoltare, dintre care 10-20% 
de şomeri. 


Ne îndreptăm spre criza 
mondială a dezvoltării? 


Oricum trebuie să respingem 
conceptul subdezvoltat al dezvoltării 
ce făcea din creşterea tehnico-indus- 
trială panaceul oricărei dezvoltări an- 
tropo-sociale și să renunțăm la ideea 
mitologică a unui progres irezistibil 
crescând la infinit. 


Din Pământul — patrie 
Traducere de dr. Nicolae Colțoiu 

Dincolo de 
aniozull moop, 


doar salcimii 


Mircea PLATON 


Nimic nu e atît de simplu pe cît pare. Albul nu e alb, 
principiul noncontradicţiei nu se verifică, lucrurile sînt 
oglinzi sau abisuri: unele ne resfrîng, altele ne înghit. 


Pînă şi colbul e viu. 


dimineață ploioasă după o 
O noapte de insomnie în tim- 
pul căreia am auzit țîriitul 


greierilor scurgîndu-se în clepsidră 
dintr-o crinolină într-alta, o tufă de 
trandafiri zvicnind într-o ramură 
uscată prin grilajul grădinii Copou 
într-o seară de umede lumini, cre- 
dința că văzduhul e doar un deget de 
coniac pe fundul unui pahar, licoare 
ce ne îmbată și ne conservă în același 
timp, o plimbare prin cimitirul 
orașului, loc unde totul are un aer 
solemn şi idilic totodată, un aer de 
Românie peste care nu au trecut 
comuniștii (îngropaţi acolo, toţi cei 
de azi vom intra în rînd cu bărbați 
adevăraţi, cu favorite și figură 
demnă, cu matroanele cu frunți 
melancolice și gura pungită de griji 
domestice, cu un întreg neam care ne 
privesc din fotografii şi al cărui duh 
înalt nu a putut fi izgonit de pe coli- 
nele cu plopi, sălcii și cruci de mar- 
mură), o senzaţie de sufocare şi 
dorința de a mă surpa în neant, 
leneșe naufragii interioare din care 
scap doar scriind — lectura dovedin- 
du-se de acum un absint mult prea 
diluat - , gîndul continuu, prin 
răsărituri şi apusuri, la silueta aceea 
fugară,.. toate, toate m-au făcut să 
îmi amintesc de o vară de demult, de 

la 16 ani, o vară cu maidane incen- 
diate de trimbe de praf, cu implozii 
de gînduri și solstiţii ale melancoliei, 
o vară de opiu, transfiguratoare, 
afrodisiacă, în care, răscolind prin 
biblioteca pe care o veche familie 
ajunsă-n mină 0 vînduse la antica- 
riat, am dat peste Cours d'esthe- 
tique de Th. Jouftroy, ediția a doua, 
Hachette, 1863, carte pe care o 
peniță tînără, dar educată, scrisese cu 
sepia: Biblioteca pictorului C. 
Stahi. Și dedesubt, mai decolorat 
(oare de ce pe cărţile vechi, întot- 
deauna, data e mai pală decît restul 
autografului ?), anul: 1867. C. Stahi 
- fiul de preot, zugravul de icoane și 
naturi moarte cu vechi ceasloave, un 
moldovan crepuscular, cu vernis-uri 
bizantine — și Th. Jouftroy... Aţi auzit 
de “noaptea lui Jouffroy”?+ Trag 
repede din raft Mâmoire sur Porga- 
nisation des sciences philoso- 
phiques, o deschid, dau paginile... 
“Curiozitatea mea nu puluse' să se 
descotorosească de aceste obiecțiuni 
puternice, colb semănat în aer de 
geniul-a două secole de scepticism. 
În ciuda Spaimei pe care mi-o provo- 


cau, ba poate chiar din cauza aces- 


tei spaime, îndoielile sfirșiseră prin 
a-mi capta cu totul inteligența. 
În zadar copilăria, cu poeticele 


sale impresii, tinerețea, cu amintirile 
religioase, majestatea, "vechimea, 
autoritatea credinţei în care fusesem 
crescut, întreagă memorie)! toată 
imaginaţia, întregul meu suflet se 
ridicaseră împotriva invaziei unei 
necredințe care. le rănea adînc: 
inima nu putea ține piept rațiunii. 
Odată pusă la îndoială în ochii 
săi ” autoritatea - creștinismului, 
simțise cum i se zguduie” temelia 
tuturor convingerilor; trebuise, pen- 
tru a le consolida, să le examineze 
valoarea. și, cu oricit subiectivism 
procedase la această operăţiune, 
ieşise sceptică din această încercare. 
Inteligența îmi alunecase pe această 
păântă şi, “puţin cite puţin, “se 
îndepărtase de credință. Dar melan- 
colica revoluție nu se desfășurase în 
lumina conștiinței: prea multe scru- 
pule, prea multe și vii și sfinte senti- 
mente mă făcuseră să mă tem de ea 
pentru ca să-i recunosc deschis pro- 
gresul. Se împlinise pe tăcute, printr- 
o activitate involuntară căreia nu îi 
fusesem complice, şi de multă vreme 
nu mai eram creștin cînd, în inocența 
intenţiilor mele, mă înfiora simpla 
bănuială sau mi se părea că mă 
calomniez dacă aş afirma așă ceva. 
Dar eram prea sihcer cu mihe' 
însumi și dădeam prea multă impor- 

tanță chestiunilor. religioase pentru 
ca, virsta fortificindu-mi raţiunea şi 
viața studioasă și singuratică a 
şcolii accentuindu-mi dispoziţiile 
meditative ale spiritului, această 
orbire în ceea ce privea adevăratele 
mele opinii să mai poată dura multă 
vreme. 

Nu voi uita niciodată seara de 
decembrie. în care vălul 'care îmi 
ascundea mie însumi propria necre- 
dință a fost sfişiat. Îmi aud incă pașii 
în camera aceea îngustă și austeră 
prin care, mult timp după ora stinge- 
rii, aveam obiceiul să mă plimb; văd 
încă luna, pe jumătate ascunsă în 
nori, luminînd cu intermitențe par- 
doseala rece. Ceasurile: nopții tre- 
ceau fără ca eu să-mi dau seama; 
îmi urmam cu spaimă raţiunea care 
cobora, din. strat- în strat, spre 
adincurile conștiinței mele şi, risi- 
pind una după alta toate iluziile care 
îmi  ascunseseră  pină atunci 
adevărul, mă făcea să-l văd din ce în 
ce mai clar. 

În zadar mă atașam de ultimele 
rămășițe de credință ca un naufra- 
giat de resturile navei sale; în zadar, 
înfricoșat de. vidul necunoscut. în 
care urma să plutesc, mă azvirleam 
impreună cu ele, pentru ultima oară, 
înspre. copilărie, familie, obirșie, 
înspre tot ceea ce îmi era scump și 
sfint: nemilosul curent al gîndirii era 
mai puternic; părinţi, familie, amin- 
tiri, credințe, mă obliga să le 
părăsesc pe toate; examinarea conti- 
nua mai încăpăţinat și mai sever pe 
măsură ce se apropia de sfîrșit şi nu 
s-a oprit decit cind l-a atins. Ştiam 
atunci că. în adincul meu nu mai 
rămăsese nimic în picioare. 

Acest moment. a. fost 
înspăimintător. şi. cind, spre. dimi- 
neaţă, m-am azvirlit epuizat în pat, 
mi s-a părut că simt cum viața mea 
dinainte, atit de veselă şi, de împli- 
nită, se stinge și că în faţă mi se des- 
chide. o alta, sumbră. și pustie, în 
care urma să trăiesc singur. numai 
cu fatala mea rațiune care tocmai 
mă scosese din. matcă şi pe care 
eram înclinat să o. blestem. Zilele 
care au urmat acestei descoperiri au 
fost cele mai triste din viața mea. Ar 
fi prea lung să. vă povestesc ce 
angoase m-au sfişiat. Deşi rațiunea 
nu privea fără orgoliu lucrarea să, 

ceai ete tea po 
Potrivită slăbiciu- 
nii omenești, încercînd, prin zvircoli- 
ri violente, să reciștige țărmurile de 
care se depărtase: și regăsind în 
Cenușa  trecutelor.. sale credințe 
Scintei care păreau uneori să rea- 
prindă credinţa. 

„Dar convingerile: răsturnate de 
Pațiune nu se pot reclădi decit tot 
prin ea și aceste scintei se Stingeau 
imediat. Dacă, pierzîndu-mi cre- 
dința, aş fi pierdut. şi grija 
întrebărilor la care ea imi oferea 
răspunsuri, fără îndoială că starea 
aceasta violentă nu ar fi durat prea 
mult, oboseala m-ar fi domolit şi 
viața mi-ar fi adormit, ca atitea alte- 
le, în scepticism, Din fericire nu era 
astfel; niciodată nu simţisem mai 
bine importanța acelor probleme 
decit cînd pierdusem soluția. Eram 
necredincios, dar detestam necre- 
dința; acest lucru mi-a hotărit sensul 
vieţii. Neputind să suport nesigu- 
ranța în ceea ce priveşte enigma des- 
tinului. uman, nemaiavind lumina 
credinţei pentru a-i găsi rezolvarea, 
nu-mi mai rămineau decit luminile 
rațiunii pentru a-i da de capăt. Am 
hotărit deci să consacru tot timpul 
care ar fi necesar, ba chiar viața 
dacă ar fi trebuit, acestei căutări: pe 
această cale am ajuns la filosofie, 
care mi s-a părut a fi chiar această 
căutare.” 

E, oare, posibilă revelarea nim- 
icului? Nu a răului, a nimicului! E cu 
putință un extaz ateu? O formă de 
iluminare care să ne arunce în afara 
dezechilibratei, șchioapei (din cauza 
celui de-al doilea termen) dialectici 
Dumnezeu — diavol? Jouftroy a fost 
silit să se supună rațiunii. Cărei 
rațiuni? A sa? Nu, pentru că, singur o 
spune, întreaga sa ființă s-a opus, a 
înaintat cu teamă pe urmele unei 
legiuni de gînduri care, în răstimpul 
atit de scurt al unei nopți, l-au stins. 
Ceaţa tăgadei i s-a coborit în văile 
sufletului înecînd totul în bol- 
boroselile ei întunecate. Nu e o'reve- 
laţie “fulger” (cum sînt cele “cla- 
sice”), ci o maree ale cărei valuri nu 
ar fi depășit crenelurile stîncosului 
catolicism al lui Jouftroy dacă acest 
metafizic Priam nu încredința cheile 
cetăţuii sale unui trădător, complice 
al invaziei: orgoliul. i Ia 


Creştinul abdică în fața unei 
revelații care îi statorniceşte un 
stăpîn (“Eu sînt Domnul Dumnezeul 
tău; să nu ai alți dumnezei afară de 
mine”), Jouffroy cedează în faţa 
uneia care îl lasă singur “domn și 
stăpinitor” peste țoate întinderile 
cugetului și faptelor sale. Creștinul 
se smereşte, Jouffroy se înalță. Fie și 
din unghiul de vedere al moralei 
laice, creștinul care, dînd ascultare, 
își statomnicește limite e superior - 
prin dezinteresare — filosofului care 
se pretinde constrins de o forță 
implacabilă, dar care de fapt se lasă 
sedus, cumpărat - cu prețul expan- 
siunii infinite a eului — de orgoliul 
care îl eliberează din “sclavia super- 
stiţiilor”  așezindu-i “luminile 
rațiunii” pe făgașul speculațiilor 
întemeietoare. Adică făcînd din el — 
Jouffroy, în cazul nostru — un idea- 
list, unul din acei mărunți demiurgi 
care cred că “acest univers pe care îl 
credeți etern, ca să rămină ceea ce vi 
se pare, ca să-și păstreze ordinea, 
legile sale şi ca să îmbrace culorile 
ce vă uimesc, are nevoie de o inteli- 
gență care să-l contemple. Închideţi 
toți ochii, e ca şi cum ați nimici ordi- 
nea. Oricit de frumos ar fi spectaco- 
lul, frumusețea pe care o veţi desco- 
peri şi ordinea ce domneşte nu există 
decit cu condiția de a fi privite şi 
simţite ?...? lucrurile ar deveni o 
mare de țenebre, un haos de posibi- 
lități fără culoare şi forme, dacă 
inteligenţa nu şi-ar răspindi lumina 
asupra lor. Ea limpezește și ordo- 
nează prin intermediul principiilor 
caracteristice, cu ajutorul spațiului 
de care depinde ordinea am- 
plasărilor, prin mijlocirea timpului 
de care depinde ordinea succesiuni- 
lor, cauzalității care, respectind nişte 
reguli constante, înlănțuie fenome- 
nele între ele, în spaţiu și timp. "(C. 
Challemel-Lacour rezumînd doctri- 
na lui Schopenhauer.) 

Transsubstanţierea lui Jouftroy 
din catolic în “spiritualist” îmi 
confirmă că nu materialiştii, ci idea- 
liştii sînt cei mai periculoși adversa- 
ri ai creștinismului. Nu cei care com- 
bat, cei care pastișează (materialistul 
e, prin chiar natura teoriei pe care o 
profesează, mai accesibil smereniei, 
convins fiind de nimicnicia lucruri- 
lor, pe cînd idealistul e trufaș, fru- 

materialismul de ateism. 


mos cabrat în nimbul Spiritului 
Universal.) Materialiştii, dacă ar 
accepta nemurirea sufletului, ar 
putea fi împăcaţi cu Revelația, idea- 
liştii, deşi o acceptă, nu pot fi conci- 
liaţi pentru că sînt dizolvanţi prin 
solipsism, Observarea amănunţită a 
realităţii, pozitivismul, realismul cel 
mai net, banalitatea chiar, nu exclud 
Crezul şi mistica (răvăşitoarea 
concluzie că “Dumnezeu s-a făcut 
om pentru ca omul să se îndumne- 


zeiască”). Chiar și în fagurii infrau- 
manului, ai biologicului pur, se 
poate trînti o fereastră sau poate 
filfii o perdea care să ateste pre- 
zența Sfintului Duh. Numai falsul 
realism — cel contaminat ideologic — 
e ateu (realismul socialist, de exem- 
plu, are injectată în el doza de abs- 
tract care îl mineralizează, îl interzi- 
ce oricărei respiraţii.) Orice realist 
consecvent și subtil se desăvirşeşte 
în creştinism — cale a mîntuirii 
ratată doar de idealişti (sau, cum 
spunea Nae Ionescu, “metafizica, se 
ințelege, a fost o preocupare pur 
omenească a acelora care şi-au 
ratat mintuirea şi care încearcă să se 
echilibreze în existenţă, în condiția 

aceasta umană, printr-o. înţelegere 
totală și armonică a existenţei. 
Metafizica nu ne duce la mintuire, 
cum ar duce de pildă experiența reli- 
gioasă, ea duce numai la împăcare ") 
şi aceasta pentru că însuși creștinis- 
mul e un realism. 

Realismul creştin decurge din 
adevărata transformare a piinii şi 
vinului în Trupul şi Sîngele 
Mîntuitorului, din empirismul reve- 
laţiilor. Creștinismul acceptă datele 


imediate ale existenței, inducția, şi, 
de vreme ce există mărturii ale expe- 
rierii lui Dumnezeu Unu în Treime, 
nu poate să nu le ia în considerare. 
Pozitivist vorbind, nu există vreo 
dovadă cum că Dumnezeu nu ar 
exista, o experiere a lipsei lui 
Dumnezeu. Dar există nenumărate 
“acte” care dovedesc contrariul. 
Ateismul, deci, nu pe materialism se 
bazează, ci pe o epurare idealistă a 
realității, pe o mecanică raționalistă 
care ignoră experiențele concrete 
ale umanității.  Materialismul 
consecvent nu poate duce la ateism. 
Materialismul consecvent nu poate 
duce nicăieri — idealismul e factorul 
mutagen, ispita care îmbolnăveşte 


[dealiştii sînt filistini în sensul 
definiţiei date de Schopenhauer 
acestui cuvînt: “Dintr-un punct de 
vedere mai înalt, eu aş defini filisti- 
nul drept un om care, în modul cel 
mai serios, se ocupă de o realitate ce 
nu este realitate.” De realitatea lui. 
Nu a Lui. 

De aceea am crezut întotdeauna 
că Revoluţia Franceză și Sistemul 
idealismului transcendental sint 
cele doua orbite seci ale hircii filis- 
tine. Fiindcă oricine vrea să rămînă 
pe propriile picioare reușește. Dar în 
beneficiul “celui viclean”. 

* 

Cind am terminat de scris aceste 
reflecţii, după vreo trei zile, m-am 
trezit din nou hoinărind fără vreun 
scop aparent pe străduțele întor- 
tocheate ale orașului. 

Nu ştiu, n-am desluşit încă de ce 
natură sînt legăturile mele cu această 
urbe. Îi caut, cel mai ades, ungherele 
vechi, maidanele pline cu romaniță, 
gardurile dărăpănate' sprijinite de 
salcîmi strimbi — goticul mahalalei. 
Îmi plac toate bălăriile, brusturii de 
carnaţie verde, scaieții cu flori mov 
şi grîul sălbatic galben, ars de soare. 
Simt că această vegetație anonimă 
tinjeşte după o mitologie, după o 
poveste a ei, că aceste locuri vor să 
renască. Nu trăiesc într-un oraș inge- 
nuu, ci într-unul uitat. Care nu tre- 
buie întemeiat, ci redescoperit. De 
aceea, poate, mă ţine captiv şi pe 
mine. 

Trăiesc într-o urbe scufundată, 
înecată pentru totdeauna în mirosul 
salcîmilor, teilor şi castanilor. 
Locuitorii par că se privesc unii pe 
alţii prin hublourile unor primitive 
costume de scafandru. Mișcările le 
sînt încetinite de aerul dens, de 
miresme florale lichefiate. Un 
acvariu, un uriaș bol verde între 
dealuri. * 

S-ar părea că tinerețea mea a 
rămas îngropată undeva, departe, 
sub strălucirea de flaut și norii de 
praf ai zilelor de vară. E ca o leoaică 
stînd tolănită și clipind leneş luminii 
toride care-o macină. 

Afară, lumina e de culoarea 
tutunului: fin, a părului Gabrielei. 
Memoria îmi anihilează capacitatea 
de reacţie... Si 

DESIRE: 


intoliganita 


dreptmăritorului creştin 


Ciprian Mihai CÂŞLARIU 


ii de draci mă furnică 
VI văzând cum este 
confundat creștinis- 


mul cu prostia, cu un fel de cucer- 
nicie tâmpă şi laşă, o bondieuserie 
[...], ca și cum menirea. creștinis- 
mului n-ar fi decât să lase lumea 
batjocurită de forțele răului, iar el să 
înlesnească fărădelegile dat fiind că e 
prin definiție osândit la cecitate și 
paraplegie”. 

Astfel își exprima N. Steinhardt 
indignarea relativă la „răutățile” pe 
care creștinismul, ca doctrină, dar 
mai ales ca mod de viaţă, le suferă 
din partea ateilor, a liber - cugetăto= 
rilor, a filosofilor searbăzi și prețioși, 
a hedoniștilor şi a viveurilor nonșa- 
lanţi, Indignarea monahului de la 
Rohia este pe. deplin îndreptățită. 
Creștinismul nu este o „poveste? 
frumoasă, în care cred doar cei naivi 
și slabi. EI este o filosofie profundă, 
un sistem de acţiune și gândire care 
atinge absolut toate dimensiunile 
existenţei. Și, paradoxal, el este-cu 
atât mai profund și mai serios cu cât 
> povestea ” este mai frumoasă; adică, 
cu cât mistica și tradiționalismul sunt 
mai autoritare, Totuși, 'este o. altă 
discuție cea legată de valoarea intrin- 
secă a doctrinei creștine, in speţă a 
celei „creştin-ortodoxe, de veridicita- 
tea ei. Este interesant de văzut în 
cele „Ce urmează doar dacă un 
Creştin dreprmăritor, ortodox - sau 
care își însuşeşte concepţia creştin- 
ortodoxă despre viaţă, lume şi 
desăvârșire, este sau nu inteligent 
dacă şi-a ales să ducă la bun sfârşit 
„lupta ce bună”, având ca stindard 

adevărurile de credință. 

„Creştinul dreptmăritor își înte- 
meiază întreaga viață pe discenă- 
mânt. Totul pornește de la distincţia 
dintre Bine şi Rău ca principii active, 
ca forțe Care impregnează efectiv 
realitatea palpabilă. Pentru el, aceste 
două principii nu sunt abstracțiuni 
preparate în laboratorul sociologilor, 
având ca reactivi haosul și dorința 
instinctuală de supraviețuire. Liberul 
arbitru al creștinului autentic presu- 
pune permanenta cumpănire a diver- 
selor situații concrete și alegerea ce- 


lei mai adecvate conduite în vederea 
scopului ultim al întregii sale exis- 
tențe, mântuirea. Fiecare act este 
pentru trăitorul creștin o responsa- 
bilitate conştientizată.. Pentru creş- 
tinul dreptămăritor nu există fraza 
Ce-ar fi dacă...?”, el nu își permite, 
ca Sartre, să se gândească la „opțiu- 


nea inoptativă”. În centrul atenţiei sa- 
le se află existența și nu existen- 
țialismul. Pentru el viețuirea nu este 
un joc, o delăsare. Ci mai degrabă un 
examen exigent, la capătul căruia îl 
așteaptă bucuria veșnică sau chinul 
veșnic. 

Este inteligent acela care caută 
dincolo de aparențe. Dumnezeu nu 
caută la fața, ci la sufletul omului. 
Același lucru îl face și adevăratul 
creștin. Este un act de finețe intelec- 
tuală și afectivă să te regăsești în per- 
soana de lângă tine, în aproapele tău, 


şi să îl iubeşti pe acesta ca pe tine 
însuţi. Trebuie să descoperi calitățile 
aproapelui, să i le pui în valoare; să îi 
ştii slăbiciunile, dar nu ca să i le 
exploatezi, ci ca să îl ajuţi să le depă- 
şească. Empatia creștină este un 
exercițiu de nobilitate și rafinament. 
Absolut totul la creștinul autentic 

se bazează pe rațiune. O mare virtute 
este pentru creştinul dreptmăritor 
ceea ce în tradiția ascetică s-a numit 
dreapta socoteală. Niciodată raţiunea 
nu îl părăseşte pe adevăratul creștin. 
Exercițiul ascetic este sortit eșecului 
fără rațiune. Niciodată sfântul nu se 
bucură prematur, de 
pe astă lume, de 
foloasele strădaniilor 
sale. Chiar când a 
depășit starea purifi- 
cării, nevoitorul creş- 
tin nu îndrăznește să 
se apropie de Dum- 
nezeu decât printr-o 
cunoaştere apofatică, 
care nu este altceva 
decât o foarte înțe- 
leaptă aşteptare a 
momentului în care 
harul dumnezeiesc îl 
va trage în sus, pe 
treapta desăvârșirii. 

O altă virtute 
importantă pentru 
creştinul autentic, 
alături de dreapta 
socoteală, este şi 
trezvia. Trezyvia nu 
este decât starea 
permanentă de încordare a rațiunii, şi 
mai poate fi redată printr-o expresie 
de o concludență covârșitoare: paza 
minţii. Mai poate cineva să fie numit 
prost sau naiv, atunci când cultivă o 
asemenea virtute? Această pază a 
minţii este acea vigilență creștină, 
care nu este una senzorială ( decât 
poate numai în sens negativ, de 
închidere a simţurilor trupești), ci 
una rațională, bazată pe cunoașterea 
propriilor pârghii sufleteşti. 

Cel care se ţine el însuşi sub con- 
trol, care se biruie pe sine, nu poate fi 
prost. Și în nici un caz smerenia nu 
poate fi confundată cu prostia, ci mai 
degrabă îngâmfarea, pe care o au 
mulţi cei din tabăra contestatorilor 
creştinismului autentic. Sărăcia cu 
duhul, adică smerenia, nu este neapă- 
rat o calitate înnăscută pe care Dum- 
nezeu o premiază. Așa cum arăta și 
părintele Stăniloae, sărăcia cu duhul, 
ca şi celelalte fericiri predicate pe 
munte de către Mântuitorul, desem- 
nează, practic, virtuțile dobândite la 
capătul unor eforturi, al unui suiș 
duhovnicesc. 

Luciditatea este crucea pe care 
trăitorul creștin o poartă și care este 
suportul durerilor, necazurilor, al su- 
ferinţei purificatoare. „„ Câtă lucidi- 
tate, atâta dramă”, Când trăitorului 
creştin i se descoperă bunătatea 
nemărginită a lui Dumnezeu în con- 

tradicţie cu păcătoşenia oamenilor, 
precum și teribilele şi inevitabilele 
evenimente eshatologice, el se va în- 
fricoşa și își va deplânge soarta. lar 
această dramă provine din luciditatea 
pe care el a dobândit-o, ca dar al lui 
Dumnezeu, după ce a învins lumea și 
înşelăciunile ei. 

Nu poate fi prost cel ce își vrea 
binele. Creştinul dreptmăritor își 
doreşte binele, vrea să dobândească 
şi să îi ajute pe alţii să dobândească 
Împărăția Cerurilor. Asceza creştină, 
care durează cât o viață de om, ar fi 
într-adevăr un masochism idiot dacă 
ar fi lipsită de nădejdea răsplății și a 
Învierii. Creştinul nu se chinuieşte o 
viață, precum hindusul, de pildă, 
având ca scop suprem, al desăvârși- 
rii, dezintegrarea sa în marele neant. 
Ci el îşi așteaptă răsplata de la 
Dreptul Judecător, pe care o va primi 
însuși, ca entitate ontologică, ca 
persoană. 

Dreptmăritorul creștin - este 
inteligent și priveşte cu impasibilitate 
năbădăile veacului acesta, ciudățenii- 
le de genul parapsihologiei și ocultis- 


mului, care consumă în van atenția și 
imaginaţia omenirii. El ştie care este 
sursa acestora: lucrarea diavolului, 
Se spune, în tradiția creştin-ortodoxă 
şi nu numai, că cea mai mare 
înşelăciune a diavolului este aceea de 
a se ascunde de om, de a-l face pe 
acesta să creadă că el 
nu există. Şi într- 
adevăr! Diavolul îl 
face pe om să se re- 
volte împotriva se- 
menilor și a lui Dum- 
nezeu, şi să nu îl 
blesteme tocmai pe 
el, tatăl întunericu- 
Jui. Creştinul auten- 
tic, atunci când i se 
face un rău, nu răs- 
punde tot cu rău, 
pentru că ştie că se- 
menul său a fost 
împins la acea faptă 
de diavol. Această 
conduită, privită din 
exterior, nu poate fi 
decât inteligentă și 
roditoare de pace și 
linişte. Marile. rele, 
războaiele nu vin 
decât din orgoliu și 
din răzbunare. Însă adversarii 
creştinismului veritabil, declarați sau 
nedeclaraţi, printre care se numără și 
materialiştii și oportuniștii momentu- 
lui, binecunoscuții șmecheri care îm- 
pânzesc mapamondul, îi consideră 
slabi și proști pe aceia care adoptă 
sfatul dat de Însuşi Fiul lui Dum- 
nezeu de a întoarce și celălalt obraz. 
De aceea neînțelegerea, ura şi 
războaiele între oameni vor continua 
până la sfârşitul veacurilor. Astfel 
omenirea își plătește păcatul de a nu 
fi înțeleaptă și inteligentă, adică de a 
nu asculta porunca evanghelică a 
iertării. 

N. Steinhardt avea mare pică pe 
$mecheri, considerându-i , slujitorii 
diavolului”. Tragedia este că în 
lumea contemporană a fi şmecher a 
devenit cea mai răspândită modă, ba 
mai mult, modul de viață care îţi 
poate asigura succesul, 

„Nu, slujitorilor diavolului, 
adică șmecherilor, prea le-ar veni la 
îndemână să fim proşti. Dumnezeu, 
printre altele, ne poruncește să fim 
inteligenți”, ud Jr 

PERICULOASĂ: 
Mlzirtorii lui lo nova 


Radu FIUME 


ecembrie 1989 a adus cu 
D sine libertatea de conștiință, 

ceea ce a însemnat și o pro- 
liferare a sectelor neoprotestante. 
Desigur, vă este familiară imaginea 
unor femei cu capul acoperit, care 
merg din ușă în ușă pentru a “predi- 
ca cuvântul lui Dumnezeu”, având în 
mână o Biblie înroșită de sublinierea 
cuvântului “martor”. Sunt Martorii 
lui Iehova, care predică “vestea bună 
a Regatului lui Iehova”, și care, re- 
cent, au intrat în deplină legalitate în 
România, drept cult creștin. La pri- 
ma vedere nu se deosebesc foarte 
mult de alte secte sau “biserici” 
neoprotestante. Scopul nostru nu 
este acela de a ne pronunţa împotri- 
va libertăţii religioase în România, 
sau împotriva toleranței, de care 
românii au dat întotdeauna dovadă, 
până într-atât că unii au considerat-o 
slăbiciune. Martorii au totuși câteva 
trăsături specifice şi primejdioase, 
care ar fi trebuit să pună în gardă 
autoritățile române. 


Scurt istoric 


Începuturile sectei sunt legate de 
sfârșitul secolului al XIX-lea, când 
adepții se defineau ca “studenţi în 
Biblie”. Numele actual a fost adoptat 
în 1931. Cu timpul, numărul 
adepților s-a mărit, lucrarea de predi- 
care (sau misionară) ducîndu-i pe 
Martori în toate colțurile lumii. 

În 1997 Martorii se lăudau cu 
peste 14 milioane de adepți, în 230 
de țări, din care cca, 2,5 milioane în 
Europa. Watch Tower Society are 
filiale în întreaga lume. 

În i România Martorii sunt 
prezenți din 1911, fiind înregistrați 
legal la Cluj în 1919, Activitatea lor 
a fost interzisă în 1949 de regimul 
comunist. La 9 aprilie 1990, s-au 
înregistrat la noi ca organizație negu- 
Vernamentală definită însă drept cult 
creştin. Acum are peste 90.000 
membri și simpatizanți. 


Organizare și mod de 
acțiune 


Activitatea se desfășoară în 
Temple numite Săli ale Regatului, 
lăcașuri de cult care, pentru a da 
impresia de transparență, sunt des- 
chise publicului. Acestea sunt simple 
şi ar fi construite voluntar. Se desfă- 
şoară trei întruniri pe săptămână, cu 
rugăciuni și “cântări spirituale”, dar 
nu se fac colecte. Congregațiile sunt 
conduse de bătrâni (supraveghetori), 
care supraveghează lucrarea de 
instruire, ajutați de slujitori ministe- 
riali, cu toţii voluntari. Se pune 
accent pe egalitate şi unitate. Săptă- 
mânal, toți Martorii din lume studi- 
ază aceleași subiecte biblice, fapt 
favorizat de răspândirea revistelor 
lor. Anual au loc congrese, unde mai 
multe congregații se adună pentru 
programe speciale de instruire bi- 
blică. Tot atunci au loc botezuri în 
masă ai noilor discipoli. Sediul mon- 
dial al Martorilor se află la New 
York, fiind condus de Corpul de Gu- 
vernare, format din “bătrâni cu expe- 
riență”, care supraveghează Congre- 
gaţia mondială. Există peste 100 de 
birouri de filială în întreaga lume. 

Martorii sunt bine organizați, 
receptivi, răbdători, și mai ales infor- 
maţi şi insistenți. Fiecare are arondat 

un teritoriu, pe care trebuie să-l 
acopere. Chiar dacă sunt respinși în 
mod nepoliticos, ei bat în continuare 
la aceeaşi ușă după un timp. Fac 
aceasta periodic, pisând pe același 
subiect și nu renunță, decât dacă sunt 
dur admonestați. Sunt ca picătura 
care sparge piatra. Insistenţa lor este 
combinată cu obținerea de informaţii 
despre cetățeni. I-a murit lui Popescu 
soția? Este Ionescu grav bolnav sau 
şi-a pierdut serviciul? Copiii lui 
Georgescu consumă droguri? O 
înșeală Ion pe Maria? - iată infor- 
maţii care trebuie folosite în benefi- 
ciul sectei. Martorii sunt totdeauna 
prezenți, cu înțelegerea și compasi- 
unea lor. Asta, pentru că fiecare 
Martor are o ţintă: el trebuie să con- 
vertească un număr de persoane. În 
afară de Biblie, Martorii folosesc 
două reviste proprii: Turnul de ve- 
ghere - anunță Regatul lui Iehova, 
care tratează probleme de doctrină, 
fiind cea mai răspândită revistă reli- 
gioasă și Treziţi-vă!, care are subiec- 
te diverse, de interes general, ambele 
cu apariție bilunară, intercalată, 
tipărite în condiții grafice excelente 
(color, hârtie bună). Fiecare număr 
are o temă, și răspunde scrisorilor 
cititorilor, fiind pline cu îndemnuri 
de a te prezenta la cea mai apropiată 
Sală a Regatului. Ilustrațiile au o 
tentă naiv-idilică, prezentând oameni 
fericiți (doar tineri, căci nimeni nu 
va îmbătrâni) alături de fiare sălbat- 
ice care se gudură pe lângă fostul 
vânat. Tirajul mediu al unei ediţii în 
2003 este de 22.755.000 exemplare, 
tipărite în 86 de limbi, ceea ce dă 
măsura forței umane și financiare a 
acestui cult, care susține că se 
întreține doar pe bază de volunt— 

şi de donații benevole. Pe lângă re- 
viste, la tipografiile din Statele Uni- 
te, Canada, Marea Britanie, Austra- 
lia, Brazilia, Japonia, Italia și Ger- 
mania se tipăresc, în aceleaşi condiţii 
grafice de excepţie, un număr impor- 
tant de broşuri şi cărți tematice. 
Prozelitismul lor direct şi indirect 
(prin materiale de propagandă) ei îl 
denumesc “lucrare de predicare”, pe 
care o justifică prin îndemnul dat de 
Iisus apostolilor de a răspândi 
creştinismul. Acţiunile lor au efect: 


am văzut intelectuali, iniţial normali, 
care par acum să aibă creierele spălate 
când vine vorba de religie - şi când 
eşti lângă un Martor, întotdeauna vine 
vorba de religie, indiferent dacă vor- 
beai la început despre vreme, despre 
politică sau despre fotbal. 

De fapt, activitatea Martorilor 
are un singur nume: prozelitism reli- 
gios, fiind interzisă de legile statului 
român. Activitatea Martorilor poate 
afecta interesele de stat, deoarece 
doctrina lor interzice efectuarea ser- 
viciului militar (acceptă doar servici- 
ul civil nemilitar). De asemenea, este 
o doctrină dizolvant-unificatoare, 
pentru că se pronunță împotriva 
existenţei națiunilor, a statelor naţio- 
nale şi a guvernelor, militând în ulti- 
mă instanță pentru un guvern mondi- 
al. În concepția Martorilor,. toate 
guvernele și toate naţiunile creştine 
sunt vinovate de răul din lume, per- 
fide şi mincinoase, motiv pentru care 
vor răspunde în fața lui Iehova, 

Martorii se consideră creştini, sin- 
gura religie adevărată, închinători la 
adevăratul Dumnezeu, “căruia îi place 
să i se spună pe nume: Iehova”. Dar, 
ca toți neoprotestanții, ei nu acceptă 
tainele. creştine și neagă tradiţia 
creştină. Ei anunță “vestea cea bună a 
Regatului ceresc al lui Iehova”. 

Ideea este să te facă urcat în 
“arca simbolică”, adică membru 
botezat în rândurile Martorilor, altfel 
nu te slăbesc de loc. Adică, 
aşa cum Noe, ascultându-l 
pe Dumnezeu, s-a urcat în 
arcă şi astfel s-a salvat de la 
distrugere, în vremea 
Potopului, tot așa, poporul 
lui lehova trebuie să se 
salveze de la pieire, intrând 
în congregația iehovistă 
(arca “simbolică). Lucrurile 
sunt simple: sistemul actual 
de lucruri este nedrept și 
oamenii nu-l pot îndrepta; 
doar Dumnezeu o va face, la 
momentul potrivit, când cei 
morţi (nu adormiţi - nofa 
bene) vor fi recreaţi şi vor 
popula noul paradis terestru. 
Cei astfel înviați sunt doar 
cei care au fost botezați ca 
Martori - doar ei se vor 
salva. Astfel, 144.000 de Martori și 
aleși, vor conduce Regatul lui Iehova 
alături de acesta și de Fiu, în timp ce 
alți guvernatori vor fi numiţi pentru a 
executa poruncile lor, pe pământ, 
devenit noul Paradis. 

Martorii neagă nemurirea sufle- 
tului și Trinitatea creștină, considerân- 
du-le influențe păgâne. Nu țin zilele 
de naştere și onomasticile, nu ţin 
Crăciunul (consideră că Mântuitorul 
s-a născut pe la | octombrie) și nici 
Paștele, afară de comemorarea mor- 
ţii lui lisus, Martorii neagă că lisus 
ar fi murit pe cruce; ei spun că a mu- 
rit pe un... stâlp! Ei spun că semnul 
crucii provine de la “religiile false, 
antice”, și că primii creștini nu fo- 
loseau și nu venerau crucea. Din 
aceste motive, ei acuză religiile 
creștine de ipocrizie. 

Martorii refuză transfuziile de 
sânge, ceea ce face ca doctrina lor să 
fie cu adevărat periculoasă și anti- 
creștină. 


Martorii folosesc termeni maso- 
nici: lehova este numit și Suveran 
Suprem, Înaltă Autoritate, Arhitect și 
Fiinţa Supremă, ceea ce ne aduce 
aminte de 1789 şi de teribila Revo- 
luţie Franceză. “Fiul lucrează în ate- 
lier pentru a produce ceea ce Tatăl 
Său a proiectat” (de remarcat că tex- 
tele Martorilor nu folosesc întotdea- 
una majuscule, în referirile la Dum- 
nezeu), “cum ar fi cererile materiale 
şi Pământul, ca şi multe creaturi 
spirituale. Fiul este Meşterul, iar 
Tatăl este Maestrul!” 

Punctul forte al Martorilor (pe 
lângă orgoliul de a aparţine unui 
grup privilegiat, de “aleși”) este pro- 
misiunea că “Regatul”, nu doar este 
foarte aproape, dar a fost deja 
instaurat în 1914, de Iisus, care l-a 
aruncat pe Satan jos, în prejma 
Pamântului. Acesta mai are puțin 
timp să conducă lumea, căci se 
apropie “Bătălia Armaghedonului”, 
după care Paradisul va fi restabilit 
pe pamânt, iar acest lucru va fi 
văzut, conform profeţiei, de câțiva 
oameni, care erau în viață în 1914. 
Spuneam că este un punct forte pen- 
tru Martori, căci promisiunea pare 
palpabilă, apropiată. De aceea, 
“efectivele” lor au crescut de la 3 
milioane în 1986, la peste 14 mil- 
ioane în prezent. Pe de altă parte, 
această “tărie” include şi slăbiciunea 
lor: Orgolioșii și imaginativii Mar- 
tori vor trebui curând să facă dovada 
spuselor lor. 

Martorii sunt cei care nu mai au 
mult timp, căci bănuiesc că cel mai 
târziu pe la 2030, nimeni nu va mai 
da pe ei o para chioară. Dar până 
atunci vor continua să prostească 
milioane de oameni, pe care-i vor 
lăsa apoi într-o stare mai proastă 
decât la început. 

Acum însă se poartă ca anumiţi 
“aleși”: dur cu cei slabi, dar defensiv 
față de puternicii timpului (autorităţi), 
pe care se străduie să nu îi provoace. 

Interesant este faptul că Martorii 
nu au reuşit să-și adapteze suficient 
mesajul la lumea ortodoxă, princi- 
palele lor critici fiind îndreptate 
împotriva. Bisericii catolice, puţin 
către protestanți și aproape deloc! 
asupra altor neoprotestanţi. 

Dar, în curând, “după roadele 
lor” îi vom cunoaşte. î AN 

Doi domnitori româ 


DESCOPE 
PATRU Sze 


într-o mânăstire din Uc 


Dumitru MANOLACHE 


Carpaţii Nordici, din Bucovina 
Moravie, păstrează încă urme de civiliza 
apoi de păstorii valahi veniți în această 
mai îndepărtate ale noastre sunt foarte 


deşi, huţulii, boikii, lemkii, 


Până în îndepărtata 

ție lăsate de daci, 
zonă. Aceste rude 
puţin cunoscute, 


goralii, rusinii sau valahii de 


aici păstrează încă dovezi ale unui trecut comun cu al 


noştru. 


upă câteva sute de kilometri 
D parcurşi prin satele huţule 

de pe râul Ceremuş, din 
Ucraina, ne-am îndreptat spre Țara 
boikilor. Călătorind spre apus, la 
vreo 20 km de granița ucraineano- 
poloneză, în apropierea orașului 
Borislav, în plin ținut al boikilor, se 
află străvechea mănăstire greco- 
catolică Lawriv, ortodoxă, cu sigu- 
ranță, la început (în traducere ro- 
mânească, numele înseamnă “lavră”, 
adică mănăstire mare; ortodoxă), cu 
hramul Sfântul Onufrie. În criptele 
subterane ale mănăstirii, au fost des= 
coperite osemintele a doi domnitori 
valahi din secolul al XVII-lea:, Ște- 
fan Petriceicu al Moldovei şi-Cons- 
tantin Basarab. al, Țării Româneşti, 
ale căror nume au rămas și astăzi vii 
în memoria locuitorilor. 


Lawriv, loc de odihnă 
pentru pribegi 
„Într-o, dimineaţă strălucitoare de 
mai, ajungem. în . curtea. acestei 
mănăștiri;, trecând „prin „cătunul 
Lawriyv, „unde. sătenii - păstrează 
tradiții despre Sfântul-Andrei, simi- 
ri cele. de la noi; şi se salută 
lupă un vechi obicei creştin, întâlnit 
ŞI în satele din nordul țării noastre: 

când un om se întâlnește cu altul, 
spune:"Lăudat fie numele Domnului 
nostru, lisus Hristos !”, iar celălalt 
răspunde: "În veci fie lăudat!”. Astăzi 
este greu să-ți imaginezi că prin 
pădurile din împrejurimi a sihăstrit 
Sfântul Onufrie cel Mare, că pietrele 
drumurilor de pe aici au fost călcate 
de mitropoliți ai Kievului și episcopi 
ai Ierusalimului, că regi ai Poloniei 
au venit la Lawriv să-și mărturiseacă 
păcatele și că doi domnitori pribegi 
din țările române s-au retras aici să-și 
afle liniştea cea dinaintea marii 
plecări. 

A Poate colhozul în descompunere 
din apropiere, buruienile din curtea 
mănăstirii, tristețea zidurilor, mar- 
tore ale unor drame și istorii 
sângeroase, frisoanele părintelui 
Timotei, ce ne turuie tulburat o 
încâleită poveste despre sateliții și 
bombele atomice ale rușilor, trezesc 
în noi un sentiment straniu: un 
amestec de frig și teamă, drămuit de 
o forță ce încă rezistă parcă rugăciu- 
nii și crucii. - ae 


Ziduri cu moaşte 
Istoria acestui loc pare agățată 


într-un, cârlig, deoarece aici timpul 
se contorsionează dramatic. Biserica 


ni uitaţi, 
Rr DUPĂ 
(RE: 


raina 


datează din secolul al XIII-lea și a 
fost ctitorită de un anume Lev, fiul 
cneazului Daniel Galitzki, iar altarul, 
cu două rânduri de brâuri, ca ale 
mănăstirilor bucovinene, stă lipit de 
o clădire lungă, cu- etaj, un fel de 
sanatoriu austriac, ridicat pe la 1786. 
Timp de 100 de ani, între 1814-1914, 
această clădire austeră a fost unul 
dintre cele mai renumite gimnazii 
germane din Galiţia. Pe timpul habs- 
burgilor,- călugării mănăstirii erau 
angajați aici ca profesori. 

Când -au venit comuniștii, bise= 
rica a fost transformată în grajd, apoi 
în depozit, iar călugării au fost 
nevoiţi să fugă în Polonia. Glacialul 
edificiu austriac “a devenit şcoală 
pentru handicapati, până în 1998, 
când, prin venirea părintelui 
Inochentie, mănăstirea și-a recăpatat 
identitatea furată. Din Proloage se 
știe că Sfântul Onufrie și-a petrecut 
ultimii ani de viață în acest loc. Încă 
se mai crede că în zidurile bisericii 
se află ascunse moaștele sale, 

Din întâmplare, în 1986, a fost 
descoperită o subterană în dreapta 
altarului. După o lună de cercetări, 
arheologii din L'vov au găsit sub 
mănăstire. înmormântați toți epis- 
copii din Przemysl, mitropoliți ai 
Kievului, vestitul episcop Macarie al 
Ierusalimului, la 1681, și chiar racla 
goală a Sfântului Onufrie. Tot atunci, 
au fost găsite și osemintele celor doi 
domnitori români. 


Domnitori valahi, 
pomeniți la slujbe 


Ştefan Petriceicu al Moldovei şi 
Constantin Basarab al Ţării Româ- 

neşti şi-au pierdut tronurile, pribe- 
gind împreună la sfârşitul veacului al 
XVII-lea pe pământuri leşești. Aici, 
în ținutul Samborului, care aparținea 
pe atunci Poloniei, au primit locuri 
de sate, unde s-au aşezat cu boierii 
lor credincioşi, cu oștenii şi vătafii 
care i-au urmat, întemeind un adevă- 
rat “ţinut românesc” în inima Galiţi- 
ei, Sate precum Waniowice, Torzy- 
nowice sau Mrzowice, au aparținut 
lui Constantin Basarab, celălalt domn 
întinzându-și stăpânirea peste Ma- 
kuniow, Kupnowice, Mistkowice, 
Szeptyce, Rozdialowice, Zarauko şi 
Blozowi. Constantin Basarab a murit 
în 1685, iar Ștefan Petriceicu în 
1690. În cazul lui Basarab, s-au găsit 
osemintele întregii familii, chiar și 
ale unei fiice de 22 de ani, cei doi 
domnitori fiind pomeniţi la slujbe cu 
aceeași cinste ca și ctitorii 
așezământului. 


Sfinţi înțepaţi cu cuțitul 


Intrăm în biserică urmăriți de 
același. sentiment straniu. Un 
călugăr tocmai rostește ultimile 
rugăciuni ale slujbei de dimineață. 
Zidurile sunt mâncate de carii, 
mănăstirea afundându-se pe zi ce 
trece în pământ. De sub tencuiala 
bolnavă, cu ani în urmă, localnicii, 
zgârâind cu  cuţitele pereții 
coşcoviţi, au scos la lumină bucăți 
strălucitoare de frescă, pe care 
bolșevicii le-au acoperit cu asbest. 
După căderea comunismului, tul- 
burătoarele fragmente de frescă au 
fost decopertate din nou. 

Pe pereții pronaosului descoper- 
im câteva pete roșiatice de vopsea, 
scene biblice cu sfinți sfârtecați, un 
Mântuitor răstignignit pe o cruce 
pravoslavnică, înțepat în zeci de 
locuri, și chipul Maicii Domnului, 
Jupuit, mutilat de păgâni. Prin seco- 
lul al XV-lea, aceste fresce rivalizau 
ca frmmuseţe cu cele din catedrala 
Sfânta Sofia din Kiev. 

Suntem tulburaţi, căci, dincolo 
de destinul tragic al acestei nestema- 
te distruse, câteva elemente din 
compoziţia frescei amintesc de mă- 
năstirile noastre din Bucovina, iar 
undeva mai sus, într-un medalion de 
culoare roşie, cei doi călugări ai 
mănăstirii spun că s-ar afla pictat 

chiar chipul domnitorului Cons- 
tantin Basarab. 


Unde se află osemintele 
domnitorilor noştri ? 


După încheierea lucrărilor arhe- 
ologilor, ușa care dădea spre mormin- 
tele voievodale a fost zidită cu beton. 
Astăzi, ea a fost dărâmată. O pânză ce 
acoperă golul ascunde privirilor interi- 
orul criptei. Nimeni nu are voie să 
intre înăuntru. Din câte am aflat, se 
intenționează curățirea încăperilor 
subterane și deschiderea lor publicu- 
lui. Localnicii povestesc cu reținere 
despre descoperirile de aici. Nimeni 
nu ştie exact ce anume era sub ziduri. 


„Unii spun că, după ce au luat obiectele 
găsite în morminte, arheologii de la 


Kiev ar fi îngropat osemnitele la loc, 
de-a valma, după care au zidit 
intrarea. Alţii știu însă că rămășițele 


= 
Românie 
i , Ş 
p [d 


% wi 


pământeşti ale domnitorilor români ar 
fi fost aruncate într-un cimitir vechi, 
din apropierea mănăstiri. 

Iaroslav  Micak şi Stepan 
lanușevici, doi locuitori ai zonei, 
chiar ne conduc la locul acela, unde, 
printre buruieni cât omul, descoper- 
im, între zidurile dărâmate ale unei 
biserici, un șanț acoperit cu pământ, 
în care cei doi știu că ar fi fost arun- 
cate osemintele domnitorilor valahi. 

Părăsim Ținutul boikilor, în care 
se află şi această mănăstire sub 
zidurile căreia stă îngropată o filă de 
istorie românească, îndreptându-ne 
spre ținuturile vlahilor din Polonia, 
cu sentimentul că ne lipsește ceva. 


Poate un semn, un gest al autorită- 
ților române care să salveze, într - 
dreptatea Domnului, o filă din trecu- 
tul nostru, alinând astfel durerea 


mărturisită că, încet-încet, riscăm să 
ne pierdem istoria. U 

ULAPUREOLL, Gen. 


Viorel PATRICHI 


eea ce nici Stalin nu a 
( îndrăznit să facă a înfăptuit 

Vasile Stati, român get- 
beget din Basarabia: după ce a publi- 
cat Istoria Moldovei în date, i-a poc- 
nit pe bieţii conaţionali de dincolo de 
Prut cu altă făcătură - Dicţionar 
moldovenesc-românesc. “Așa cum 
ne mușcăm noi între noi nu ne muşcă 
nici lupii”, mi-a spus un politician de 
la Chișinău. 

Cuvintelnicul lui Stati are 340 
de pagini și 19000 de termeni, fiind 
editat în 5000 de exemplare. Pe 23 
iunie 2003, fostul activist bolşevic s-a 
prezentat la directorul Camerei Na- 
ționale a Cărţii din Chişinău cu o 
carte pe care a înregistrat-o drept Dic- 
ționarul moldovenesc explicativ. Ca 
să treacă! Fiindcă nimeni nu i-ar fi 
publicat o asemenea aberaţie. Depu- 
tat al Partidului Comuniștilor, Stati 
speră să convingă Ministerul Învăță- 
mântului să preia cele două “opere” 
măreţe și să le bage în bibliotecile 
şcolare pentru intoxicarea copiilor. 


“O suptură” de apă 
chioară 


Dincoace de Prut, Stati a provo- 
cat iritare, mai ales că traduce cu- 
Vântul “românesc” = “țigănesc”, 
fiindcă - nu-i așa? — “rom” (țigan) nu 
are adjectiv. (Dacă Mihail Kogăl- 
miceanu ar fi impus denumirea Dacia 
pentru România, nu mai aveam 
acum confuzii infantile), Bolşevicul 
este însă o coadă de topor în cuib de 
Voronin (care înseamnă “cioroi” în 
rusă - altă ironie a destinului nostru 
comun). Dincolo de Prut, aberația lui 
Stati a provocat numai ironii acide 
Printre oamenii de cultură. Ceilalţi 
intelectuali adevăraţi afirmă că 
făcătura nici nu trebuie. luată în 

seamă, fiindcă Stati este un neica- 
nimeni. În loc de “prosop”, folosim 
la Chişinău “mâneștergură”, în loc 
de 'cravată” — “gâtlegău”, cuvinte 
inexistente. Vom spune că Voronin 
şi-a hodinit mădularele” în vila lui 


Tito. Ce este “suptura”? Nu vă 
gândiţi la prostii! Este “cantitatea de 
lichid care poate fi supt dintr-o dată”. 
Se zice corect “o suptură de vin”, 
Chiar dacă unii români din tot spațiul 
ancestral spun “o gură de vin” sau *0 
duşcă de vin”. Tot “suptură” se chea- 
mă şi ce face Stati în ultimul avan- 
post al Kremlinului de pe Nistru. 

: Cele mai multe cuvinte sunt re- 
gionalisme construite după limba ru- 
să, majoritatea existente doar în min- 
tea autorului: “ieși afară!” — poşol- 
Von; “sandale” — patanojki; michidu- 
ţă, drac — michimaos; “tren perso- 
nal” — pasajircă; “cușcă pentru câine” 
— vutcă; “bluziță” — costuță; “tărgă” 
— măsâlcă; “caisă” — abricoasă; 
“baterie pentru lanternă” — dură; 
“herghelie” — tabun; “tabacheră” — 
corobuşcă; “pernă” — aric, poduşcă; 
“moară cu motor” — mașîncă; 
“covor” — polovic; “neîndemânatic” 
— greunatic; “tăvălug” — cacealcă etc. 


Generalul Voronin 


Limba română 
are anticorpi 


Stati nu este atât de “idiot” (alt 
cuvânt moldovenesc, venit din rusă) 
încât să nu priceapă că merge contra 
curentului. Tinerii din Basarabia nu 
mai pot fi duși în Siberia dacă nu 
acceptă experimente de genul celor 
din Transnistriă din perioada inter- 
belică, de pe vremea Republicii 
Socialiste Sovietice Moldoveneşti, 
cu capitala la Balta. În /storia 
Moldovei în date, el apelează la Ca- 
zania mitropolitului Varlaam de la 
lași, care mai este intitulată ȘI 
“Carte românească de învățătură la 
dumenecile de preste an şi la 
praznice împărătești”. Mai târziu, 
Eminescu, cel care credea că “tre- 
buie dacizat totul”, spunea despre 
moldoveni: “Suntem români și 
punctum!”. Le-a văzut și Stati pe 
toate, așa cum le înțelegem și noi. 
Altfel, ce soartă pot avea niște 
inepții debitate astăzi despre un stat 
a cărui denumire vine de la numele 
unei ape care curge prin altă țară? 
Numai că el execută o comandă 
politică de la Moscova. 

Limba română a avut și are 
anticorpi foarte puternici. Dacă la 
Chişinău se mai spune “deschide 
ușa holodilnicului (frigider) şi ia 
ceva de chileală”, la Bucureşti poți 
“să-ți schimbi lucu' (imaginea, 
chipul) dacă te dai cu smacuri”. 
Uzajul rezolvă totul în evoluția 
diacronică a unei limbi. Cum bine 
spunea Gheorghe Ștefan: “Că și 
cuventele sunt ca banii: aceia sunt 
buni care merg peste tot”. La 
Chişinău există mulţi oameni de 
cultură care vor şti să protejeze 
limba română. De aceea, dicționarul 
bolşevicului Stati este foarte nece- 
sar pentru a provoca reacţii de 
apărare. 

Dan Chiachir 
Când moare o epocă 


Deopotrivă cronicar şi trăitor al 
ortodoxiei, Dan Ciachir îşi găsește 
răgaz spre a rememora cîteva epi- 
soade care l-au marcat în Când moare 
o epocă (Ed. Anastasia, București, 
2003). Volumul cuprinde evocări ale 
unor personalități şi crochiuri dintr-o 


[CAND MOARE 


altă vreme. Autorul trasează dintr-un 
condei bine strunit portretele unor int- 
electuali și clerici prețuiți de el. 
Reușește să surprindă în cuvinte 
puţine, lucru rar, umbrele și zâmbe- 
tele ascunse, frământările și micile 
bucurii ale unor oameni mari. 
Fotografiază părțile mai puțin sau 
deloc cunoscute ale biografiilor unor 
înalți ierarhi ai Bisericii Ortodoxe 
Române cum sunt Patriarhul lustin 
Moisescu şi IPS Arhiepiscopul 
Bartolomeu Anania. Se smerește în 
fața amintirii unor cărturari ca Petre 
Ţuţea sau Iosif Sava. 

Nostalgiile și le exprimă cu 
vigoare şi farmec totdeauna de pe 
poziția unui scriitor creştin, chiar şi 
atunci când zugrăvește boema liter- 
ară de la 2 Mai în verile anilor *70, 

Dan Ciachir arată încă o dată că 
în scriitura sa nu e loc de 
încrâncenare dogmatică şi de inerții 
profesionale. 


ok 


Fiecare în rândul cetei sale. Pentru 


o teologie a neamului 


Antologia Fiecare în rândul ce- 
tei sale. Pentru o teologie a neamu- 
lui (Ed. Christiana, București, 2003), 
îngrijită și cu o introducere de 

semnal editorial 


Răzvan Codrescu, este deopotrivă 
îndrăzneață și folositoare. Volumul, 
apărut cu binecuvântarea P.S. Dr. 
Laurenţiu Streza, Episcopul Caran- 
sebeşului, vrea să ofere câteva repere 
temeinice cu privire la “interpretarea 
teologică a națiunii”, Pentru “Repere 
tradiţionale” au fost preferaţi teologi 
români cu mare autoritate în inter- 
belic: Nichifor Crainic, mentorul 
grupării de la revista Gândirea, şi 
Dumitru Stăniloae, astăzi cunoscut 
mai ales prin impunătoarele sale sin- 
teze mistico-dogmatice de după al 
doilea război mondial. Secţiunea a 
doua, “Repere contemporane”, cu- 
prinde texte semnate de Răzvan Co- 
drescu şi Radu Preda, care tratează 
tema raporturilor dintre Ortodoxie şi 
europenitate, Biserică și stat, națio- 

STĂNILOAE 


PREDA 
Pentru o teologie 
a neamului 


nalism și creștinism. Radu Preda ne 
oferă și o re-lectură critică a “crăini- 
cismului”, surprinzătoare în contex, 
însă motivată de necesitatea reeva- 
luării lucide a unei moşteniri ce tre- 
buie preţuită, dar nu absolutizată. 

Editorii precizează că miza cărţii 
este una de ordin teologic și cultural, 
chiar dacă în subsidiar apar unele 
aspecte de natură politică. 


Costion Nicolescu 
Riscul de a fi ortodox 


Cartea, apărută la Editura 
Sophia, adună o parte dintre intervi- 
urile realizate de Costion Nicolescu, 
în perioada 1992 - 1997, cu person- 
alități ale Bisericii și ale vieţii cultur- 
ale ale căror opinii privitoare la 
credința ortodoxă pot fi repere pen- 
tru noi toți; ÎPS Nicolae Corneanu, 


Riscul! 
de a fi ortotiox 

ÎPS Serafim Joantă, îps 
Bartolomeu Anania, PS Casian 
Gălăţeanul, Pr. Dumitru Stăniloae, 
Pr. Iulian Stoicescu, Pr. Dimitrie 
Balaur, Pr. Joseph-Marie Perrin, 
Maica Eleni Quentin, Pr. John 
Breck, Pr. Placide Deseilles, 
Nicolas Lossky, Christos Yannaras, 
Pr. Patric Ranson, Pr. M-A Costa 
de Beauregard, Olivier Clement, 
Andrei Pleşu, Horia Bernea, Ion 
Grigorescu, Horea Paştină, Mihai 
Sârbulescu, Cristian Mandeal. 


Aurelian Titu Dumitrescu 
Epistolar târziu 


Poet format la “şcoala de la Bu- 
cureşti” a lui Nichita Stănescu, Au- 
relian Titu Dumitrescu, își continuă 
seria de publicaţii de sertar cu Epis- 
tolar târziu (Ed. Fundaţiei Revista 
Jandarmeriei, Bucureşti, 2003 1). 
Delicat, subtil, exact, mistic, obsesiv, 
prietenos, meditativ, îndatorat, el 
analizează poeți și poezii într-un 
număr de scrisori către amicii săi care 
trăiesc în poezie sau în preajma ei. 

Aurel NEACȘU, Ploieşti 

Ne bucurăm că ne-aţi găsit. Deja veţi 
fi primit revistele solicitate. I-am 
transmis domnului Răzvan Codrescu 
aprecierile dvs. Ţinem aproape. 


Nicolae ITUL, Călan 

Vă mulțumi pentru campania de 
abonamente pe care o desfășuraţi, 
Este o dovadă de dragoste față de 
Rost care ne îndatorează, Le 
muţumim și domnilor profesori de 
care amintiţi, pentru interesul mani- 
festat faţă de publicația noastră. Vă 
aşteptăm cu articole de atitudine, cu 
sugestii şi observaţii. Doamne- 
ajută! 


loan DĂNILĂ, Bacău 

Domnule profesor, puținele rînduri 
pe care ni le-aţi scris sînt suficiente 
pentru a înțelege că vă place revista 
aceasta, fapt de care ne bucurăm. 
Cum ne bucurăm și de buna primire 
pe care am avut-o din partea mai 
multor profesori din Bacău (şi nu 
numai). Acum cînd citiți acest 
răspuns veţi fi primit de mult 
numerele solicitate din revistă. 


Marcel BOUROȘ, Contanţa 
Propunerea dumneavoastră este ge- 
neroasă, dar nu ştim ce efect poate 
avea. Oricum, sîntem înclinați să-i 
dăm curs, fie și pentru a experimen- 
ta, după cum scrieți. Detaliile le vom 
stabili direct. 

În altă ordine de idei, găsim intere- 
sant punctul dvs. de vedere privind 
agricultura românească. Am reținut 
ce era de reținut și vom vedea cum 
putem folosi informaţia. 


Mihai CÂȘLARIU, Iaşi 

lată că a început să stringă rîndurile 
generaţia noastră. Bine ai venit! 
Subiectele propuse de tine sînt de 
mare interes pentru direcția publi- 
caţiei. Îţi așteptăm, cu drag, textele, 
nădăjduind că vei deveni unul din 
bunii noştri colaboratori. Ai toată 
Susținerea noastră, mai ales că, am 


Văzut, mînuieşti cu destulă 


ricepere 
condeiul. i a 


George DOREANU A 
SUA » Denver 


Asupra “cazului” Mircea Eliade vom 
ma! reveni. Pînă atunci, v-am trimis 

numărul din Rost dedicat marelui 
profesor al istoriei religiei și căi: 
lalte. Și iată, că Și în acest număr 
avem ceva care îl priveşte pe Eliade, 


O pseudo-scrisoare a lui 
i Sand, 
către savant. ee 


Pr. drd. Florin ȚUŞCANU 
Moldoveni - Neamţ 

Vă dorim la fel: sănătate și spor în 
toate, Plicul Sfinţiei Voastre a ajuns 
la noi în bune condiții. Articolul 
despre Mitropolitul Visarion Puru 
este foarte interesant, deși puțin cam 
lung pentru revista noastră. Totuși, 
ÎŞI va găsi negreșit locul cuvenit în 
sumarul Rost-ului. 


Prof. Ralu 

VLAICULESCU 
Neobișnuită scrisoarea dvs - sub 
forma prezentării, desigur, nu a 
conţinutului -, dar care arată foarte 
clar plăcerea pe care ați avut-o când 
ați conceput-o. Din păcate, “poves- 
tea spusă de dvs acolo nu poate fi 
publicată în Rost. Însă, vă așteptăm 
cu alte texte, dacă vă dau ghes inima 


şi condeiul. Vă mulțumim pentru 
aprecieri.. 


ALEXANDRU- 


Mihai ZOTA, Piatra Neamţ 

Am primit scrisoarea ta. Articolul 
nu € rău scris, iar problematica 
pusă în discuție este incitantă. În 
funcţie de necesităţile redacțio- 
nale, îl vom publica în unul din 
numerele viitoare ale revistei 
Rost. Dacă doreşti să te implici 
mai mult, aşa cum spui, i-a 
legătura cu reprezentanții noștri 
în teritoriu. Desigur, așteptăm şi 
alte texte de la tine. 


Asociația “Ion Petrovici”, Tecuci 
Filiala Galaţi a Romfest XXI ne-a 


sf 


informat despre propunerea voastră. 
Am fost puși la curent cu activitatea 
Organizației în care sînteți grupați şi 
Credem că putem colabora. Detaliile 
le vom stabili curînd, într-o discuţie 
față către față. ; 
Petru PINTILIE, București 

Am primit cererea de înscriere şi 
CV-ul dvs. Ne bucurăm că vă 
adăugați numărului crescînd de sim- 
Patizanți care vor să devină membri 
ai Romfest XXI. V-am răspuns la 
mesaj, dar nu am mai primit nici o 
Veste. Vă rugăm să ne contactaţi 
pentru a stabili care va fi aportul 
dvs. la activitatea organizaţiei. 


Inainte însă trebuie să ne cunoaștem 
mai bine. 


Dan TĂNASĂ, Covasna 
Curriculum Vitae pe care ni l-ai 
expediat este promiţător, intențiile 
tale, nobile. Te invităm să iei 
legătura cu filiala Brașov a Romfest 
XXI, unde ești student, pentru a afla 
mai multe despre noi. În timp, vom 
face o filială și la Covasna, desigur. 


Prof. loan NEACȘU, Bacău 

După cum s-a văzut, TV Cultural 
este destul de urmărit, dacă ne-ati 
descoperit prin intermediul său. 
Cuvintele bune pe care ni le-aţi 
transmis ne onorează și ne obligă. 
Aşteptăm articolele pe care le-aţi 
promis. 


„să ne trimiteţi pe adresa re- 
i dacţiei (Cp. 62, O.P. 66 - sector 
|. 6, București, pt. Claudiu Târziu) 
| opiniile dumneavoastră faţă de 
ls subiectele/ temele puse de noi în 
discuţie în paginile revistei. De 
| asemenea, Vă rugăm să ne sem- 
hd berații din presa scrisă 


| Stimaţi cititori, vă invităm 


Congresul 


Românilor de Pretutindeni 


se amana 


La începutul acestui 
an, Asociaţia Romfest XXI 
a anunțat începerea 
pregătirilor pentru organi- 
zarea unui Congres al 
Românilor de Pretutindeni 
- ROMFEST 2003 la 
Galaţi şi Cahul, între 2 şi 5 
octombrie. În acest scop, 
conducerea Asociaţiei 
Romfest XXI a avut o serie 
de întilniri cu autorităţile 
locale din Galaţi, cu 
responsabili din Departa- 
mentul pentru Românii de 
Pretutindeni din Guvernul 
României, cu posibili spon- 
sori şi parteneri media. 
Autoritățile locale au pro- 
mis că vor sprijini acest 
proiect. 

Scopul celei de-a opta 
ediţii a ROMFEST era de a 
adopta o strategie pentru 
consolidarea identității 
naționale a românilor de 
pretutindeni și pentru 
propunerea unui posibil 
model românesc în lume. 
lar obiectivele: 

|. Atragerea de fon- 
duri, de suport logistic şi de persona- 
lităţi care să se concentreze într-o 
acțiune permanentă pentru 
întărirea și afirmarea identității 
naționale a românilor din 
Republica Moldova. 

2. Constituirea unui Grup de 
susținere a intereselor românești 
în lume. 

3, Acordarea girului 
Congresului ROMFEST pentru 


40 


Asociaţia Romfest XXI de a ve- 
ghea la respectarea drepturilor ro- 
mânilor de pretutindeni, alături de 
alte organizații neguvernamentale cu 
preocupări similare și de 
Departamentul pentru Românii de 
Pretutineni al guvernului. 

Părintele Gheorghe  Calciu- 
Dumitreasa, președintele de onoare 
al ROMFEST XXI, a avut întreve- 
deri cu Prea Fericitul Părinte 


Teoctist, Patriarhul Bise- 
ricii Ortodoxe Române, și 
cu Prea Sfinţia Sa Casian, 
Episcopul Dunării de Jos, 
care ne-au dat binecuvân- 
tarea pentru organizarea 
Congresului. 

În consecință, am 
alcătuit programul mani- 
festării, am contactat o 
parte dintre conferenţiari, 
am lansat temele de dez- 
batere etc. 

Din păcate, după luni 
de eforturi, condiţiile pen- 
tru organizarea ireproşabilă 
a Congresului nu au fost 
îndeplinite. 

Prin urmare, Asociaţia 
Romfest XXI se vede obli- 
gată să anuleze evenimen- 
tul. Congresul Românilor 
de Pretutindeni va fi orga- 
nizat la o dată pe care o 
vom face cunoscută la tim- 
pul cuvenit. 

Nu ne ascundem mih- 
nirea că, într-o țară unde 
sînt plătite din bani publici 
tot felul de bilciuri popu- 
lare pentru cumpărarea 
voturilor, nu s-au găsit resurse finan- 
ciare pentru organizarea unei 
întruniri, deja de tradiție, a românilor 
din toată lumea. 


Claudiu TÂRZIU, 
vicepreşedinte 


"al Romfest XXI, 


purtător de cuvînt. 

| BraşoY 
jr. Dragoş Gladcă 
e-mail: brasov Qromfest.org 


tel: 0744.153.388 


Galaţi A 
prof. drd. Cătălin Maghiar 


e-mail: galati romfest.org 
tel: 0721.412.360 

Iași i 

prof. drd. Mihail Albișteanu 
e-mail: iasi Oromfest.org 
tel: 0740 132 215 


Prahova 

jr. Dan Nicodim 

e-mail: prahova Gromfest.org 
tel: 0244.514.337 


Timiș 

dr. Nicolae Colţoiu 

e-mail: timis 2romfest.org 
tel: 0744.526.671 


Reprezentanți teritoriali 
Bihor 

dr. Virgil Colţoiu 

e-mail: bihor Oromfest.org 
tel: 0740.853.702 

Cluj 

jr. Florin Chiver 

e-mail: cluj Gromfest.org 
tel: 0723.059.992 

Neamţ 

Claudiu Ungureanu 

e-mail: neamt Oromfest.org 
tel: 0745.771.897 

Sibiu 

Marius Săraru 

€-mail; Sibiu Qromfest.o; 
tel: 0269.237.387 

Vaslui 

Prof. Virgil Lupu 


e-mail: Vaslui Qromf 
tel: 035.42 41.52 St, 


Gin > cc E 
m vă puteți implica 
e Aderînd la asocia 
e Donind bani (| 
] unar sau punctual 
big Sau consumabile aaa ) 
ectuînd expertize în domeniile cir- 
cumscrise scopul 


lui nostru 

e Oferindu-se 
“TInCu-se pentru a face alte icii 
organizaţiei. scTvicIi 


ţia Romfest XXI. 


Rost: 


cuvânt, rațiune, sens, ordine 


3 În româna veche, rost a fost moștenit cu 
înțelesul de gură, păstrat astăzi doar în cîteva 
expresii de largă răspîndire și stind la baza 
verbului a rosti. Pe această linie semnatică au 
mai apărut derivatele rostire, rostitor ete. 
Poate și sub influența grecescului logos, care 
înseamnă deopotrivă "cuvînt", "rațiune", 
"ştiinţă", dar și "vorbire", "gură", "exprimare", 
rost a evoluat și el spre înțelesul "rațiune", 
"sens", "file", "noimă”, "scop", cu care se 
foloseşte astăzi în mod curent. În sensul logic 
al tilcuirilor de mai sus a apărut verbul a ros- 


e Contribuind la o cît mai ă di 

) cît mai largă difu: 
a revistei Rost. j (. 
La Puniînd un banner al organizației pe 
site-ul lor pe Internet. 
L] Vorbind în cît mai multe cercuri despre 
scopul ŞI acțiunile Romfest XXI. 
€ Participînd la dezbaterile din 


forumurile de 


e pagina 
îi pe pag noastră pe 


tui ("a da sens", "a pune ordine"), cu derivata 
rostuire, rostuitor etc. 

i „Creat prin Rostirea (Cuvintul, Verbul) 
divină, omul este el însuși, spre deosebire de 
toate celelalte ființe din lumea văzută, făptură 
Tostitoare (înzestrată cu grai, cu vorbire, deci 
Şi cu gîndire), dar și rostuitoare (care are sens 
Superior şi poate da sens lucrurilor). 

Omul are un rost dat de Dumnezeu, dar 
uneori caută să-și facă singur alt ros, după 
mintea lui. În orice caz, starea cea mai rea a 
omului este aceea de a-și pierde rostul (orice 
rost), de a fi fără rost pe lume. lar cel mai 
mare serviciu care poate fi făcut omului (indi- 
vidual sau comunitar) este de a-l ajuta să-şi 
(re)găsească rostul. Tocmai acest obiectiv şi l-a 
propus revista Rost la nivelul lumii româneşti. 


rost 


manifest românesc 


(NDODGINSRNIA 


Abonamentele se fac trimițind un mandat poştal (în care specificaţi citeț 
numele, adresa completă şi perioada de abonament) pe numele Nicu Butnaru, Aleea 
Potaisa nr. 2, bl. MA, sc. A, ap. 32, sector 6, Bucureşti. 

Preţul unui abonament: € 3 luni: 45.000 lei € 6 luni: 90.000 lei e 12 luni: 


180.000 lei. 


Pentru abonaţii din Europa abonamentul este de 22 Euro, iar pentru cei de pe 
celelalte continente, 52 USD pe an. Taxele poştale sunt incluse în preț. 

pita iscazstiute Epistolar monahal: 
> Harry Poze met pegelartasa tir | Părintele Cleopa către 


Părintele) Arsenie Boc 


Pe urmele românilor din Balcâni 


! 

sau ştiinţa lui eum esse 


Diuloy des 

